
भवानी छि चरण 


राग : विहास ॥ ताल : खजति ॥ 
कवयित्री कुमुदिनीदेवी मल्ल 
२७ न्हथब्वःम्ह : छत्रबहादुर कायस्थ 


(थ्वयूकः नेपालभाषाया कवयित्री खः | थ्वयूकः येँ देयया जुजु जगज्जय 
मल्लया लानि नं खः । जुजु जगज्जय मल्लया राज्यकाल ने.सं. ८४२ भाद्र 
वदि १० निसें ८५६ माघ सुदि ६ तक खः । थ्व म्ये ख्वप, खोमात्वाः निवासी 
मदनबहादुर कायस्थजुया भजन सफुतिं SAM: न्हयब्वयागु खः | 

थ्व म्येय्‌ शुरुइ हे भवानी छि चरण' धकाः च्वयातःगु दु। थ्व 
आत्मपरक भजनम्ये ख: | थ्व म्येय्‌ शरीर अनित्य | | मनुखया जीवनं मुक्त 
जुयेगु लँपु हे भजन खः धका: कवयित्रिं थःगु भाव प्वंकातःगु दु ।) 


भवानी छि चरण शरण सदान ॥ धु ॥ 


थुगुलि संसारस कपतमय जुल, धरम विवेक मयाक ॥ 
मोहया बस्य AS अतिन AAAI, पापया भयन मग्याक ॥ १ ॥ 


खुगुलि परगन भजलपाव चोडा, शरीर अनित्य खडाव ॥ 
पलेला लखफुति थुगुलि जीन उति, मचोड थिरन सदान ॥ २॥ 


सुमुदि कुमुदिनीदेवीन भजलपु मुगुति भजन USTs ॥ 
अनाथ जनपनि सरन मेव मदु, सहाय छि छम्ह बिनान ॥ ३॥ ००० 

4 मनदेवी ताम्राकार 


भझिताःत्या इलय्‌ हरिशंकर फ्वाँयफ्वाँय्‌ यानाः ज्याक्थी वयाः मेचय्‌ 
फ्यतुल । हाकिम नं वयाच्वने धुंकल । “हरिशंकर ! आपालं लिबात, फोन नं 
याना मदी, लिबाइ धका: सुचं नं बिया मदी fs, छु जुल थौं ?” हाकिमया 
न्ह्यसलं हरिशंकरयात मछिन | Bat ख कने मास्ति मवःम्ह हरिशंकरया 
हाकिमयात लिस: बीगु करं क्यन- “खः सर ! थौं मां म्हं मफु । थः न्ह्यःने 
च्वनाः नकेत्वंके याना: वासः नका: तिनि ज्याक्‌थी वये माःगुलिं थौं भतीचा 
लिबात | मांया दिमाग भचा ठिक मजू । वासः यानाच्चनागु दु । गुबलय्‌ तक 
थथे जुइगु खः, मस्यु सर |” हरिशंकर भसुकाः तयाः सुम्क च्वन | 


“बाः मदयाः याकःचा जुल मां | उकि अथे जूगु AS । बुलुहं क्वलाना 
वनी | क॒चाया: सुसाःकुसाः यायेगुली उसि चायादी मते । म्वात्तले खः, भीसं 
मांबाःया सुसाःकुसाः यायेगु ।” बाज्यःवंम्ह हाकिमं बुरापहः वयेक धयाच्वंगुलिं 


हरिशंकरयात बौ लुमना वल, सकलें TAT ज्याय्‌ तक्यन | 


हाकिमं ब्यूगु ज्ञान व बृद्धि सकसितं सामान्य हे ताल | तर खं न्यनाच्च॑म्ह 
गौतमया नुग: थुंदिल | नँ न्याना: प्वालाक्क ल्हाब्सा त्वया: गौतमया मिखाय्‌ 
जलं खल । न्ह्यलं चाः थें जुया: गौतमया मां लुमना वल । थःम्हं मचायेक हे 
नुगलय्‌ खँ दासि वल- 'हरिशंकरया बा: मदुगु wag wre तिनि दत । जिमि 
बाः मदुगु मिदँ दयेधुंकल | गथे यानाः याकःचा च्वन जुइ ? वया AAT 
जंक्व सिमधःनि । जिमि मां चयूदँ फुत | थाहांकुहां जुड मफुत | हरिशंकर 
ज्याकूथी वयेत नकाः: त्वंका: वासः नकाः ज्याकूथी वयेगु हं! बहनी नं थः 
ead ब्यलि याकेगु हं ! अले जिं ? जिं मांयात छु याना ? नकेत्वंके फुक्क 
ज्या याइम्ह तुसिचिगु तजिलजिइ त्वःतातया । न: मनः सुयां नं स्व: वनेगु ई 
मदु | वासः नं इलय्‌ नः मनः छुं मस्यू । हरिशंकर याकःकाय्‌ खःसां तताकेहेपिं 
दु । अथेसां थःम्हं हे सुसाःकुसाः याइगु | जि ला याकःकाय्‌ जक मखु, याक: 
सन्तान नं ! तर जिगु याकःकायया ख्या:दुने मेमेगु ख्वाःपाः दयाच्चन, जिग 
ख्वालय्‌ | जिकेय्‌ ला सिर्फ तिरिया भाःतया ख्वा:पाः, मचातय्‌ बौया ख्वाःपाः 
जक दुसुना च्वन | मांया जि खना: गुलि जक नुग: ख्यः जुइ !' ज्या ब्वयेत 


७ 


हाकिमं सःतूगुलिं गौतमया झसंग वन । नुगलय्‌ स्वात्तु स्वानाच्वंगु बिचाः 
चबुत । 


पश्चिमं निभाः ag थें, फिसलं लः बुयावइ थें थौं गौतमया नुगलय्‌ 
आकाभाकां मांया लुमन्ति aay चिक लेहेंलेहें बुयावइ थें बुयावल | 
ज्याकृथिया ज्याय्‌ ध्यान मवं | फाइल जक Yew पुइक बल्ल बजि नयेगु 
ई जुल | हाकिमया aa कया: गौतम याकनं BA वन । छयली थ्यंका: ज्या 
याइम्ह तूसिचां न्यंकल- “दाइ, मांया सेयूखं ज्वर वःगुलिं ज्यःनाः मयासे 
द्यनाच्चन ।“ गौतमया न्हायपनय्‌ तुसिचिगु सः wats थें वाल्ल मिंक दुहां 
वन । तप्यंक मांया क्वथाय्‌ वना: rey गिलिगिलि यानाः मांयात थन- 
“मां ! मां! जा मनसे छाय्‌ दना च्वनागु ?“ मांम्ह वाथाइथिं दना: काययात 
त्वालाहां स्वल | म्हगसय्‌ थें ताल | छुं ई वाताहां स्वयाच्चन कायूयात | काय्‌ 
या न्ह्यसःयात वास्ता मयासे आँतय्‌ चा:गु सलं गौतमयाके न्यन- “बाबु | 
थौं छाय्‌ छ न्हापां छँय लिहां वया ? म्हं मफया: जक न्हापां वयागु खः ला ? 
कि छुं काये AAT वयागु ?“ खँ न्यनाच्च॑म्ह मांया कयूकयकंगु ल्हातं काय्‌ 
यात म्हय्‌ छूयनय्‌ पित्तु पियाच्वन । थौं थःगु न्ह्यःने काय फ्यतुना च्चंगु मांया 
अक्क पत्या: याये थाक्‌याच्वन | 

कायं वास्ता मया: धकाः तं पिकयाः ख्वयाक्यनी ला धैगु पीर कयाच्वंम्ह 
गौतम AAT त:फा: नुग: व मतिनाया पुखू खना: सासः हहपन | मांनाप खं 
werd थाकुल । मांया निपा ल्हा: SAAT: बल्ल थुलि धायेफत- “जितः छुं मज्‌, 
मां । सेयखं ज्वर वः धकाः सुथय्‌ मामं छुं मधा: जा मनसे च्चनां ज्वर लनी 
मखु मां । सेयखं ज्वरया वासः नयेधुन ला ?“ थःम्हं न्ह्यथनागु न्ह्यसलं थः 
हे थारान्हुल | सुथय्‌ मांया क्वथाय्‌ दुहां मवंसा मामं गथे धाइ ? वासःया 
नां कायेवं थःत थःम्हं न्यतालय्‌ च्याराक्क दाः थें च्वन | 'ब्लडप्रेसरया वासः 
फुत बाबु' धाःगु त:न्ह हे दत, गौतमं लुमंके फुगु मखु । 'तिरि व मचात म्हं 
मफुबलय्‌ ज्याकृथिं न्हिनय्‌ वयाः वासः व्यू वयागु मामं मस्यूगु मखु । मामं 
जित: छु जक धाल जुइ ! लुमं लुमं गौतमया नुग: हीयावल | तुसिचा क्वथाय्‌ 
दुहां वल । भ्वं छकृती माःमाःगु वासः WATT: न्याके छुवत | 


तुसिचा वास: न्या: वन । गौतमं मांया क्वथाय्‌ मिखा ब्वल | क्वथाय्‌ 
उगुंथुगुं सामानत पाँय्‌ ह्वाये थें जुयाच्चन । नवःगु हीमाःगु वसःत ध्याकुनय्‌ 
इ मुनातल । लःथल नं मदु । गिलासय्‌ बागिलासति लः दु । लासाफांगात नं 
उलि हे हाकूसे च्वं । स्वःस्व:थाय्‌ धू पाँयपाँय्‌ दु । सेयूखं चाः धकाः भयाःखापा 
नं तिनातल | सासः ल्हाये थाकुक क्वथाय्‌ उस्सुसे नवः । 'मांया क्वथा तसकं 


८ 


नवः, जितः ला दुहां वने हे मास्ति मव? -तिरिया खँ लुमना वल | थथे च्वंक 
क्वथाय्‌ फोहर जुयाच्वन, नँवइगु ला जु हे जुल । वास: न्यानावःम्ह तुसिचा 
क्वथाय्‌ दुहां वल । गौतमं तुसिचित तं प्वंकल- “मांया क्वथाय्‌ बँ मपुयागु 
ग्वःन्हु दत हँ तुसिचा ? थथे नं फोहर यानातयेगु ला ?“ 


“ज्यां लिलाइ लिलाइबलय्‌ मांया क्वथाय्‌ बँ पुयाबिया दाइ“ गौतम 
सुम्क च्वन । सुम्क मच्चनां छु याये ? गौतमं स्यूग॒ खँ खः, थः तिरिया aed 
vet: पिहां मव: | उकिसनं व नं ज्याकृथि वनेमाःम्ह | तुसिचा याकःचां छु निं 
याइ ? याक:चां न्हिच्छिया ज्या कःघाये मा: । 'सुयात छु धायेग्‌' धै थें गौतमं 
wel: TL पुइका च्वन । 


SS > 


तुसिचायात मांया क्वथाय्‌ यच्चुक बँ पुइत ज्या ब्वया: गौतमं मांया 


wel: VAT: बुलुहुं भुतूक्वथाय्‌ यंकल । माम्हं भुतूक्वथा छचाःख्यरं स्वयाच्चन | 
नसात्वँसा फुक्क तुसिचां क्वथाय्‌ हे हयाबीगुलिं गौतमया मां भुतुली वयेमाःगु 
मदु | कायया el: ज्वनाः भुतुली जा नयेगु तेबुलय्‌ फ्यतुल | च्या, ay, 
बिस्कुट नयाच्चंम्ह गौतमया मांयात तसक न्ह्यइपुल | वया ख्वा: चकना 
वल । तुसिचां बँ पुइसिधल धा:गु लिस: वःगुलिं गौतमं मांयात व्हा: ज्वनाः 
क्वथाय्‌ यंकल | मांयात खाताय्‌ फ्यतुकाः थः नं मांनापं खाताय्‌ फ्यतुल । थौं 
गौतमयात मांनाप यक्व खं ल्हाये मास्ति Gat सः पिज्वयेके थाकुया च्वन | 
गौतमया मिखा अंगःदराजय्‌ गां त्वपुया त:गुली लाना: तसकं अजुगति चाल । 
मांलिसे खं ल्हायेगु त्वह: दत, उघ्चिमय्‌ हे न्यन- “मां, दराजय्‌ गां छाय्‌ त्वपुया 
तयागु ? दराजया खाः तज्यात लाकि छु ? छन्त घा: ला मजू ला ?“ मांयात 
न्ह्यसः ततं हे गौतम वाथाक्क दना: गा लिकया: दराजय्‌ स्वःबलय्‌ गौतम 
ज्यः हे जुल । गौतम बुसांनिसें थौंकन्हय्‌ तकया किपात छसिकथं भवःलिं 
मिले याना: तयातःगु GAT: नुगलय्‌ खँ वात- 'ओहो | मामं गथे जक लुमंकाः 
छपा: किपा हे उखेथुखे, न्हापालिपा मलाक भव:लाक तयेफुगु ! हाकनं व हे 
तँय्‌ थाय्‌ दनिगु खः, मांबा:या किपात छखेलिक मेगु Aa तयातल | छाय्‌ खः, 
थथे तःगु ?' त्वले जुयाः थःगु किपात स्याच्वंम्ह गौतमं मांयाके मन्य॑से च्वने 
मफूत, न्यँ हे न्यन- “मां, मांबा:या किपात जक छाय्‌ छखेलिक तयागु ?“ 
‘Hea gett मनूतयृगु किपा व दनिपिं मनूतय्‌गु fea नापं तये 
मज्यू ।“ मांया लिसः न्यनाः गौतम तसक अजू चाल । उघ्रिमय्‌ हे हानं न्यन- 
“मां, अथे खःसा बाःनापं मांया किपा छाय्‌ तयागु ले ?“ काययात ध्वाथुइक 
खँ कनेत बुरिम्ह मां AH AH दना: कायया लहा: लिधंसा कया: मामं नुग:खं 
प्वंकल- “बाबु ! छिमि बाः छिमि wat मदुसां जिगु न्ह्यःने न्ह्याबलें दु । 


मदये धुंकूसां छिमि बाः व जि गुबलें बायागु मदुनि । छिपिं फुक्क ज्याकूथि 
वनेधुंकाः दराज चायेका: थ्व किपात स्वया: छिपिं नाप नुगःखँ प्वंका: न्हि छ 
यायेगु | न्हिले माःथाय्‌ न्हिलेगु, ख्वये मा:थाय्‌ ख्वयेगु । गुबलें गुबलें ला छिपिं 
नं जिनाप च्वनाः खँ न्यनाच्वं थें ताइगु जित: | भौमचा, मचात, छिपिं थवंथः 
'वने न्हि' धका: पिहां वनीगु सः तालकि जिगु नुग: धुक्क जुइगु । छिपिं फुक्कं 
म्हं फु भाःपीगु । जित: नं छक: 'मां, जिपिं ज्याकथी वने fe धका: न्यं वइ 
ला धयाभनं न्हायपं तिं स्वाकेगु । जि वाथाक्क दनाः क्वथां पिहां वयेफे मखु । 
तर ... सायद ज्याकथी वनेत लिबाइ धकाः मखा जुइ, सुनानं जितः छकः 
'वने fre’ धका: न्यं वइ मखु । व न्हिखुन्ह छिमि बाःनाप ताउत खँ ल्हायेगु । 
वखुन्हु चान्हय्‌ छिमि बाः म्हगसय्‌ वयाः धयाच्चनी- 'छ नं जिनाप वयेगु ई 
जुल | छिमि कायमचा मखये dea, मचाया बौ जुइधुंकल । इमि थः हे जः 
दयाः थःगु हे छँ जुइधुंकल । छं छुं याये म्वाःल । छं छुं याये नं मफुत । आः 
जिं छन्त याकनं काः वये? धका: जितः त्वःता वनी ।“ मांया सः त्यामजिया 
वन । 


गौतमं मांया AT खँ न्यने मफूत । मांयात घयपुया: ख्वबि हायेकल | 
'मां याकःचा जूगुलिं दिमागं ज्या मयात | वासः यानाच्चनागु दु’ -ज्याकथी 
हरिशंकरया Ga ह्याउँक छुयातःगु नाला War गौतमया नुगलय्‌ दामे 
जुल | याकःकायूया ख्वाःदुने दुसुना च्चंगु ख्वाःपाः बँय्‌ day सः थ्वल | 
CEE 


Nl २२६७औँं बुद्धजयन्तीया लसताय्‌ चच 
सकल नेपा:मिपिन्त भितुना 
) प्रभात माध्यमिक विद्यालय परिवार | 
न:घ:त्वा:, a 
Ye फोन नं. ४२४४४४१ | 


Me २४६७ औ बुद्धजयन्तीया लसताय्‌ 


सकल नेपा: मिपिन्त भितुना 


| श्री सरस्वती निकेतन माध्यमिक विद्यालय | 


asst , यें ई 


== 


Ve 


qo 


£ afer बांला: बिस्का: जात्रा 
A बाबुकाजी सुवाल 
'विकेश निराशी' 


गुलि बांला: बिस्का जात्रा धायेकेनु पासा 
ल्वापुख्यापु मयासें जात्रा डायेकेनु पासा ॥ १ ॥ 


dere: लुया: यक्वसिया वानेधुंकल ज्यान 
आः खनि अयूला: मत्वंसें खः सायेकेनु पासा ॥ २ ॥ 


भोग नइगु जात्रा धक: थाना नां दान स्व 
जुक्व जुल आवंलि पाप फायेकेनु पासा ॥३॥ 


तजिलजि ल्यंकेगु धक: छाय्‌ पायेगु ज्यान 
यक्व जुल आ: खनि मिखा चायेकेनु पासा ॥४॥ 


हाँय्‌पुइक जात्रा डायेके साःगुभिंगु नयेगु 
हलिमय्‌ भीगु नां बांलाक कायेकेनु पासा ॥५॥ 
ने.सं. ११४३ चौलागाः, पञ्चमि 
चाँगुनारायण-२, हनुमानटार, कौखेल, भक्तपुर 


२३६७औ बुद्धजयन्तीया लसताय्‌ 
सकल नेपा: मिपिन्त 
भिंतुना 


Ge) 


— अ” 
१७ वल. 


थ कालाद 


माननीय प्रेमबहादुर महर्जन 


प्रतिनिधि सभा सदस्य 
क्षेत्र न. २, ललितपुर 

4 रवीन्द्र श्रेष्ठ अमात्य 

अटवा, क्यानाडा 
छंगु ख्वबिं ख्वयेके यः जित: हिहि लना: छ ख्व: वये मते 
ख्वयेब्यु जितः याकःचा ख्युंथाय्‌ सुर्य: छ थौं त्वः वये मते 


कतः सु खः, थः सु खः म्हसीके थाकल GIT: पृयावःबलय्‌ 
कतः मखु छन्त थः हे तायेकागु खः दः स्यंकेगु ग्वसाः ग्वःवये मते 
aq मज्‌ जिन्दगी क्वबियाः आजुइ थ्यंकेत पंग: मदिक्क वइच्वनी 


ase दिकल वं भयातुगु जिन्दगी सीम्हय्‌ भयातुक्क स्वां ह्वःवये मते 


विश्वास ग्व जिं qed याये मनूतय्‌ ल्हाती ल्हाती चुपि दु 
मूलय्‌ तया दः गःकीधुंकाः छं हालत छु जुल स्वः वये मते | 


घा: ला मलनी मखु न्ह्याक्व हे तःधंसां लनी हे तिनि we 
लनेत्यंगु दु जिगु घाः बुलुहं बिन्ति छं आः प्वःवये मते । 
KKK 


२२९६७औ बुद्धजयन्तीया लसताय्‌ 
सकल नेपा:मिपिन्त fer 


सिद्धार्थ खाद्य उद्योग 


भेरहवा, नेपाल 


२३६७औं बुद्धजयन्तीया लसताय्‌ 
सकल नेपा:मिपिल्त भितुना 


आर. के. अप्पा 


सरस्वतीख्य:, बालकुमारी, यल 


८“ बुया:व:गु हाइकु 


व. 
नुगलय्‌ मन्ह्यं 
ग्वारा ग्वारा दासि वः 
म्हुतुं पिमज्वः | 


2. 
चब्बुगु आस 
आसाकुति FETA 
लिपुलिपु क॑ । 


३. 
चाकुसवाः थू 

Pa राजनीति 
देयया स्वगति | 


8. 
बुसेंया बानि । 
त्वःते मफु गबलें 
कात्तुका: नुगः । 


५. 
तापालं छु ज्वी ? 
मनंतुंसा मतिना 
नुगःस्वां ह्वइ । 


६. 
संस्कृति भीगु 
संस्कार तनाच्वंगु 
मूवंगु बाखं । 


&॥ रूक्मणी अमात्य 


बेल्जियम 


७. 
मिप्वा: लाखेत 
तिंतिं न्हुयाच्वंगु ई 
भुखाय्‌ नुगलय्‌ । 


८. 
नुगलय्‌ दुघा: 
ह्वलाच्वन मल्ताचि 
सवा: स्व न्यालु । 


९. 
किसि किसि ल्वाः 

लापा थायेगु 


# मा. हेमलाल जोशी 


नेपालभाषाय्‌ आपालं शब्दत अपभ्रंस Wad मूल शब्द 

स्वयां गाक्क पा:वंगु खनेदु । खँ ल्हायेबलय्‌ छिं झन्‌ पाः, व हे शब्द उच्चारण 
यायेगु अनुसारं विभिन्न अर्थ वइगु जा मेगु हे खं । अःपुक उच्चारण यायां 
मोल ल्हुयेगुया मोल्हुइगु जूतले छुं खँ मदु, तर जँ तिया: वनेगुया जन्त वनेगु, 
बिचार या: वनेगुया बिचाः वनेगु, छँ पिवाल च्वनेगुयात छे पिया: च्वनेगु 
जूवन धायेवं “कृती वा सू वने'या कृति वा: वनेगु धयागु साहुनीया अहानीयात 
कृति Bt खुसी वाना: 'यंकल यंकल हा !' जक हाला: लायबुया: च्वनीम्ह 
कात्तीप्याखनय्‌ बाःथःनं दर्शकतय्‌त न्हीकलसा छु न्हीकल अर्थया अनर्थ जुइक 
खँ ल्हाना: वा ज्या याना: ? वर्थेतु 'लापा थायेगु' नं मूल भाषा नापं आपालं 
Wad जुइफु | छाय्‌ धाःसा लापा धयाम्ह नाना रंगीया ब्वया: जुइम्ह की 
खः। वया रूप वयेक कापतय वा न्ह्यागुलीसं थायेगु नं जा जुइफु, 'लापा 
थायेगु'। वास्तवय्‌ “लापा थायेगु' लापाया निपा पपू थें भीगु निपा लहा: थाना: 
ध्वनि पिकायेगु धकाः मस्यूपिं सु दइ ? AAA ‘ATT ATA’ शब्दया शुद्ध रूप 
ल्हाःपा थायेगु' खः। आः Aled जुइधुंकुगुलिं सुनां, गुम्हेसिनं 'लापा थायेगु'या 
erat थायेगु' धका: शुद्ध यानाः धाल धाःसां न्यंक्वताक्वं 'गजोम्ह ह्वाज्यः, 
शुद्ध उच्चारण याये मस: धया: ह्यस्याइ, उकें व्याकरण विशेषज्ञतयूसं याद 
यायेमाल- भाषा स्वया: व्याकरणया रूप कायेकेमा: नकि म्हिग: म्हीगया 
भाषा हया: व्याकरणसं 'थथे हे माः, अथे हे मा: धका: तकर कयाच्वन धायेवं 
व्याकरण सुबोध मजूसे अःखः जूवने फु । थुलि विचार वःगुलिं लापा थायेगुया 
शुद्ध रूप 'ल्हाःपा थायेगु' जूसां निबन्धया छयं 'लापा थायेगु' हे aT खः । 
मामं थः मचायात खँ ल्हाये मसःनिबलय्‌ न्हापां लहा: ज्वना: “तालि 
तालि या: नन्दकृष्ण, बालगोपाल” धका निला, प्यला दसेंनिसें स्यना: तइगुलिं 

ह्याउँमचानिसें कया: न्ह्याम्हेसिनँ नं लापा थाये मसःपिं, लापा थाये मनंपिं, 
लापा थायेगु मस्यूपिं, उस्त दइ मखु छु, द हे दइ मखु । छाय्‌ धाःसा थायेगु नं 
छगू भाषा खः। वयासिकें बांलाःगु प्रारम्भिक सङ्केत भाषा अप्वः wa: थें च्वं, 
छाय्‌ धाःसा ted खँ पिकाये म्वाक भाव प्रकाश यायेगु खँ | | लाताया मूक 
भाषा खः। “नंवाये मज्यू न्हि” धयागु ज्या यायेबलय्‌ ल्हाःपा निपा नं थाये 
मज्यूसा छु याये? उके भक्ततयूत पुजाक्वथाय्‌ च्वना: नं सुं गुम्हेसित अह्ने 
पढ़े यायेमाल धायेवं ध्यानय्‌ च्वनेबलय्‌ जूसां सलं पत्ता मवयेक वन, तर खने 
दनिम्हयात सःते मालीबलय्‌, भाय्‌ मिले मजूम्ह नापं भाव प्रकाश यायेत लापा 
थाना: ल्हाःभाय्‌ यायेगु चलन जा द हे दु । बरु लापाया पपू थें निपां ल्हाः 
मथासे नं छपा जक ल्हा:पां थःगु हे शरीरय, Fy वा मेगु छुं वस्तुइ थाना: नं 
ज्या कायेज्यू, धायेबलय्‌ 'छपा ल्हातिं लापा थाये AST धयागु उखान नं मिले 
मजू थें च्वं, थजु । त्वःते मज्यूगु छपा ल्हातिं ज्वनाः मेगुलिं इशारा यायेत 
प्यंपा थानागु जा ल्हाःपां हे था:गु धायेमा: । 

खुइप्यंगू कलामध्यय्‌ दुने लाःसा म्वा हे म्वाःल, मखुसा लापा थायेगु 
नं छगू कला धायेमाः, गुबले गुबलेनिसें चलन चल्ती Gar ववं आः थ्व 
सर्वव्यापक Aa: यक्वं प्रतिष्ठा कायेधुंकूगु दु । लापा थायेगु जक gat मज्यू, 
थ्व कलाया विषयय्‌ नं आपालं अध्ययन यायेगु दु । लाछी द्रहं ल्वाइबलय्‌ ल्वापु 
यःपिसं पारापारां लापा थायेगुली नं इज्जत दु धासेंलि त्वाःत्वालय्‌ फलेय्‌ गजि, 
कक्करया सूरय्‌ मिखामाखा तिस्सिनाः भजनया परिवन्द गीतगोविन्दनिसें BAT: 
'कलित ललित वनमाल जय जय देव हरे” हाहां छ्यं हीका: हीका: लापा थाना: 
ताल बीबलय्‌ नं जा सूरय्‌ लाक बीमा: धासेंलि नांदंपिं प्याखंम्वःतय्‌सं wre 
हुलीबलय्‌ बखतय्‌ बखतय्‌ 'पाराक्क' लापा थायेबलय्‌ तालय्‌ मलात धायेवं 
गुलि स्यंवनीगु ? ४ मात्रा, १२ मात्रा, १६ मात्रा, बालाक होश यायेमा:, थ्व जुल 
सङ्गीत, नर्तनया विषयय्‌। आः जा न्हापा थें मखु, न्हापा भीगु देसय्‌ लापा 
थायेगु क्षेत्र सीमित थें हे धायेमा:। नेपालय्‌ प्रजातन्त्रया आगमन जुइत्यंगुलिं 
are मपा: आमसभा, न्हियान्हिथं छगू नं छगू मिटिंग वया च्वनीबलय्‌ लापा 
थायेगुया रंग धंग अझ नं सीके, सयेके मालावल। 

न्हापा जा थज्याःगु मिटिंग, सभा, भाषण, मनू मुनेगु आदिया सासः छक: 
ल्हायेत नं छचा:ख्यरं स्वयेमाः, नत्रसा तिंतिंस्वाक Saat: यंकेधुंकी, बरु त्रास व 

भय अदबया धाये मालावल | AY तन धायेवं अदब गन स्वयेदइ। दखःलखः 
जक मजूसे आपालं थथे अदब तनावं वन धाःसा लथालिंग देसय्‌ भताभुंग 
चाला जुइत छु मा: ? आ: थ्व ताहा: खँ छाय्‌ ? नेपालय्‌ न्हापा नेवा: जुजुपिनि 
पालांनिसें अदभूत अदभूत चटकया खेल जुयावनीगु, तर चटकीतयसं छक: 
तस्सकं लापा थानादिसँ धाये मात्रं हे स्वयाच्वँब्व मनुखं लापा थाइ, थुकिया 
दुने चटकि अवसर त्वःपुइ धुंकी । थथे लापा थायेगु, थायेमा: धयागुली हे 
प्रतीत War: अदब तये थें याना: हे waa, चाहे मनुखं सीमा वा मसीमा 
चटकीया cera पिचुगु खेल । शिवरात्रीबलय्‌ पशुपति दर्शन यायेत वइपिं 
मर्स्यात मध्यय्‌ विद्वान, विद्वान साधु सर्न्तपिंसं सफू हे मस्वसे लःधाः स्वयां नं 
छगू aad बड़य asa हाक:गु खँ पिकया: सकःसितं चित्त बुझे याइबलय्‌ 
नेपालीत जक पाकः जया: मेमेपिं मर्स्यातसें लापा थाइगु स्वया: मतिं मतिं 
छाय्‌ वयात AIT ल्या: धयागु मनय्‌ वइगु गुलि हे दत। वहे २ दँँ, ३ द॑ 
मखा। SH प्रजातन्त्र नापंनापं लापा थायेगुया सभ्यरूप कयाः प्रचार नेपालय्‌ 
नकतिनि हे जक जूगु धायेमाः, मेमेथाय्‌ देश देशया सभाया खँ wa, ada: 
द॑निसें भुयूख्वाःतयसं शासित हिन्दुस्थानया कुंकापी थ्यंक च्वनीपिं मर्स्यातसें हे 
सभाया नियम-पालन अर्थात्‌ सभाय्‌ लापा थायेमा: धकाः स्यू धासेलि भीपिं 
गुलि लिपा लाः थें मस्यू, थ्व राजनीतिक जागृतिया विषयय्‌। 


थौंया घड़ी नेपालय्‌ नं जा लापा थाये मसःपिं सभाय्‌ भाग काइपिं सु 
दु? सभापति स्थापना याइबलय्‌ छक: लापा थायेमाः, अले न्ह्याम्हसिनं नंवाये 
त्यनीबलय्‌ न्हापां छक:, AAT: च्वनीबलय्‌ घतलगय्‌ जूथाय्‌ महत्त्वपूर्ण खं 
वल ada छक: लापा waar, नंवाये सिधल aad जा मथासें मज्यू | 
मेबलय्‌ नं ore निम्हसिनं लापा जक थायेमा: फै बथानय्‌ छम्ह फै वंथाय्‌ 
दकव फै ग्वारारां वनी थें पारापारा लापा थानाहःगु जनमतयात मान्यता 
मबीम्ह सु सभापति ? सभापति करं कयना: लापा थाये हे माल। सभापति 
जूम्हसिनं जा अझ मञ्चय्‌ नंवायेत वःम्ह न्ह्याम्ह हे जूसां चाहे थःगु न्हाय्‌ 
ध्यनेत वःम्ह TA लापा थायेगु करं FIT | थथे सभाय्‌ नंवाइपिसं गुलि माःमाः 
लापा थाकाकाल, उलि वया इज्जत बढे AST! वया साहसं निक च्वय्‌ 
गइगु, उकें सभाय भाग का:वनीपिन्सं न्हापां सीकेमाल गबलय्‌ गबलय्‌ लापा 
थायेमाः? व नं अथे हे का ! सभाय्‌ वन धायेवं AY सइगु, यायेननं धायेवं 

थृइगु | अथेसां बडातयूसं न्ह्यागु हे याःसां सर्व सम्मत जुइ धयागु मनय्‌ 
तया: तःग्वःछूयं वा नेता धायेकाः जूपिनिगु ल्हाती मिखा तयाच्वनकि फरक 
जुइमखु, बरु थुलि हे का सभाया शिष्टाचारया हतोहती पालन ! गन ? छगू 
सभाय्‌ मस्तै मस्त (मचात जक) आपा: जुयाच्वन | इमिसं छुँ थुइगु सकसिनं 
नंवाःगु आदर्शवादय्‌ लुकुबिना: थ्व देश स्वर्ग यायेत छु छु माः धाधां जोशं 
म्हुतुम्हातु स्यंका: हार्खाद्य: थें च्वंकाः झोकय्‌ जुसेंलि मस्त फुक्कसिनं लापा 
थाना: लहर पिकाल, ल्यूनेच्चंपिं तःहीपिन्सं नं ल्यूल्यू लापा थानाः न्हिलाच्वंपिं 
मस्तय्‌त साथ ब्यूबलय्‌ का छु? ल्वापु जुइत्यन ला ? धयागु शंकां जुग: हे 
पीसे च्वनावल- “...सहः यायेमाः, ....मस्यूपिसं स्यनेमाः” इत्यादि भाषण 
बियादीम्ह महाशय उघडीमय्‌ “सह: याये फड मखु” हाहां मुडकी टेबीलय्‌ 
'दाया च्याये थें जुल | पलख न्हापा गज्याःगु यच्चुसे, न्ह्याइपुसे च्वंगु अनेक 
तरह नं बांलाःगु चित्रण दयाच्वंगु आकाशय्‌ छकलं ग्वःफय्‌ वयाः हाकुगु 
सुपाचं त्वःपुल, सुनां छुं हे मखन | घननं नँ न्यात | छु छु गुट, छु छु गुट प्वंवा 
गात, सभा जा न्हापां हे पुइक यंकल, प्वालाक्क छक: जः वःबलय्‌ सकसिनं 
खन घाइते Aa: लडे जूगु मेच, टेबुलत | 

उकें सभाय्‌ लापा थायेगुया नं भाति दु । बेतालय्‌ याकःचा जक लापा 
थाये लातकि नं ग्रहणय्‌ जा नःम्ह थें सिना थें मछालापुसे च्वनेय: । साहित्य 
सम्मेलन वा AAT सभा जुइबलय्‌ बडे बडे विद्वान्‌तसें नापं लापा थायेत 
उखेथुखे लापा थाःपिं स्वयाः जक थाइ, नत्र बक्खुइ लाःवने य: । एकला 
बृहस्पति फसपति। सकसिनं लापा थाःगुलिं नं थःम्हं लापा मथात धायेवं 
प्रतिकृयावादी धाः वनीगु, चाहे व लापा थाना: समर्थन ALT खं मूर्खया नं 
महामूर्ख Wee ted पिकाइगु ASAT । ? उके प्रजातन्त्र प्रणालीयात मूर्खतयगु 
शासन प्रणाली धाःवन। सम्मेलन, अधिवेशन, महासभाय बांलाक बिचाः 
याना: लापाया अर्थ यक्व fret वयेफु । छक: छथाय्‌ विराट साहित्य सम्मेलन 
जूगु बखतय्‌ लापा थायेगुया माने आपालं पिहां वन, न्हापां सभापति चुनावया 
समर्थनी लापा थायेगुया जा खं हे म्वाःल, मछा: मळा: ब्वःगु मिसासःया 
लेखतयूत प्रोत्साहनया लापा, श्रीमतीया नामं सफू प्रकाशन यायेगु जक नं 
चित्त बुझे मजूपिं साहित्यकारतयूसं साहित्यया ta छाटय्‌ यानाः थःथः 
श्रीमतीया परिचय उद्घोषकयात घ्वाना: थःम्हंतुं ब्यूबलयूया दिल्लगीया लापा 

इत्यादि इत्यादि लापा अतिरिक्त AAT लापा नं मामां उडे जुल । छगू लेख- 
विषय चि नं मदुगु, चिक नं मदुगु आलोचना लेखया पा: वल। लेखकया 
ख्वालय्‌ SS ताहाःगु चस्मा खंबलय्‌ पाररर लापा थात, लेख ANT शुरु जुल 
, सासां ताहाः ध्यँध्यं पेमदंगु Ge दर्शकत मिं पूपि थें वाथावाथा सनाहल। 
अहो ! थुथाय्‌ लाक लेख ब्वनेगु सिधयेकूगु जूसा श्रोतागणया मनोभाव स्यूम्ह 
धकाः गुलि लापा थाना: अनुमोदन याइगु जुइ। लेख ब्वने सिमधल .... अभ 
नं सिमधल | अले ला छम्हसिनं लापा थायेवं पारारारा लापा थानाहल। 
लेखकया न्हाय्‌ तःपुल, माइकय्‌ राग कसे याना: लेख ब्वनेत्यन, लापा थायेगु 
द्यगु मखु | अन्तय्‌ ae दिनाः मञ्चं क्वहां वल, लापा नं दित, थ्व लापाया अर्थ 
छु? Se हानं छम्ह श्रोता महाशयं च्याम्ह, झिम्हसियागु बल कया: कविता 
छप्‌ फर्माय्‌ यानाछवत। उक्त कविता नापं अड्गास्त परे जूगुलिं ला HEL? 
सभापति लिसः ब्यूगु नं मखु, न माग हे पुरे याः। बरु खःसां मखुसां फर्मास 
वल धका: बिचं थःगु कविता पाठ AEA we धया: उद्घोषक छु माइकय पुल, 
फुरंग च्वना: कविजु मञ्चय्‌ गयाः कविता पाठ यात, लापा थानाहल, लापा 
थानाहल जोडतोडं | सभापतिं “शान्ति, शान्ति’ चिच्चे यात, झन्‌ लापा थ्वयावं 
च्वन | थ्व लापाया मतलव न्हापां यानागु फर्मासी कविता 'ग्व' धयागु प्रश्‍न 
जूवन, थ्व खः प्रशन सूचक लापा। लापाया अर्थ जब थुइके AHA | कोंकया 
फय्‌ चले जुल। सभापतिया अदब गायव जुल, लाक्वपाक्व खया आदान 
प्रदान जुल | 'साम्प्रदायिक खँ पिहां वलकि सभा जा छु देशय्‌ हे अशान्ति ae’ 
धाधां सभा विसर्जन यायेन्ह्यः सभा सुचुसेच्चंक सकलें पिहांवन। अले ला 
शान्ति हे मखा ! धात्थें तत:धंगु सभाय जा लापाया ध्वनिं कंग: पन्छीत हे 
SO: कना: ब्वयावं | ब:खुंया छु खं, GA वाःतयसं लापा थाना: व्वयेकीगुलिं 
लापाया अर्थ बःखुंतसें बांलाक स्यू। पली च्वय्‌ wat: बःखुं ब्वयेकीम्हया 
बःखुं तिनाः छवयेधुनकि अनायास लापा थाइ। थ्व लापाया अर्थ “हुँ छ ब:खुं 
कविया कल्पना थें च्वय्‌ च्वय्‌ थ्यंक AM हूँ, तत:चा:गु कावा का” समर्थनया 
लापा, प्रोत्साहनया लापा, अनुमोदनया लापा, दिलगीया लापा, निषेधया लापा, 
उत्तेजनया लापा ...गुलि लापाया विभिन्नता ! हानं इशारा यायेत लापा थाना: 
इशारा याः दु, छुं प्वालय्‌ AM वस्तु मालाः cat: थाथा यायां नं लापा थाः, 
ध्यबाधाबा ल्या: खाना: ल्हातय्‌ मथात न्हिं धकाः सफाइ कायेत नं लापा 

हे था: । सङ्गीतया शिक्षा बीबलय्‌ fe, धाः, तमलाया ताल मिले यायेत 
गुरुम्हेसिनं लापा थाना: ताल, सूर स्यनेगु या: । बुंगद्यःया रथ सालीबलय्‌ द्यः 
मवल धायेवं A मनू मुंकेत ला (पा: लाकेत ला ?) न्हापां सकसिनं लापानिं 
थायेके बी, So: बीम्हेसिनं । छु जक ज्या काये मज्यू थ्व लापा थाना: ? लापा 
थायेगुलिं एकता हः, थुकी छुं सन्देह मदु । लखंलख sea असभ्य मनूतसें 
हिंस्रक जन्तु नापं ल्वाइबलय्‌ लापा थाना: हे गुलिं गुलिं जन्तुतयूत बिसिकः 
Bad जुइमा:, लापाया भावं हे एक जुया: विजय लाभ यात नं खयेफु। थथे 
बिचाः याना: वन धाःसा आःतक नं लापा थायेगुलिं गुलिखे ज्या कायेज्यू, 
सारांश थ्व हे खः कि लापा छगू शक्ति खः। लापा थानाया शक्ति गनं क्रान्ति 
हःसा, गनं शान्ति नं हःग॒ GAT | क्रान्ति तथा शान्तिया ध्वनि पिकायेगु खः, 
थ्व लापा थायेगुया मूल उद्देश्य | थपायधंगु संसारय्‌ दक्कभनं छगू राज, छगू 
व्यवस्था, छगू हे लक्ष्य, छगू हे भाषा जुइमाः, अले जक सुगमपूर्वक विश्वय्‌ 
शान्ति स्थापना यायेफइ धयागु सिद्धान्तय्‌ विशवास याइपिन्त भर बियाच्चन 
जुझमाः ! हानं धायेमाःगु मखु थ्व लापा थायेगु धयागु अन्तरराष्ट्रिय भाषा |: | 


अस्तु | ०० 
(नेपाल ऋतुपौ (ने स १०७४, शरद, दँ २ ल्या ४ पौ २१-२४।) 


२५६७ औं बुद्धजयन्तीया लसताय्‌ सकल नेपाःमिपिन्त मितुना 


तेजमिन एण्ड ज्वेलर्स 


प्यूखा, यॅ 


२३६७औं बुद्धजयन्तीया लसताय्‌ 
सकल नेपा: fatter भितुना 


बालकुमारी माध्यमिक विद्यालय 
लुँभु, यल 


समीक्षा 
अन्वेषक छत्रबहादुर कायस्थजुया 
घरतीमां (मेमुना) 
सफू ब्वनाबलय्‌ 


# पूर्ण ताम्रकार 

नेपालभाषा साहित्य ख्यलय्‌ अन्वेषककथं नांजाःम्ह छत्रबहादुर 
कायस्थजुया धरती मां' (मेमुना) सफू ने.सं. ११४२ स पिदंगु लसताया खं 
खः। सफुतिइ च्वमिया थःगु खय्‌ - “.. छेय्‌ मां, चमां, निम्ह जक । जि मचा 
हे जुल। ईब्य: मदु, मिजं छम्ह वयाच्चनी | मिजं वलकि म्हित: हूँ धाइ | ख्वख्वं 
fet वये । दत्तात्रेय यःया देवलय्‌ वने | बहनीया भजन यानाच्चनी | भजनया 
प्रसाद नये । देवलया फलेस द्यने। सुथ जुल। अजापूंलिसे खुस वने। ख्वा: 
fac, लिहां वये। भजन न्यने। प्रसाद नये। न्हिनय्‌ कल्यांदिदीलिसे म्हिते । 
सुनां छु बिल, व हे नये। थ्व हे क्रमं जीवन न्ह्यानाच्चन।” धका: मेच्वमि 
छत्रबहादुर HAI च्वयादीगु दु। मां-बौ VAT हाःनाः मदुम्ह अनाथ मचां 
थें भजनय्‌ ब्यूगु प्रसाद नया: जीवन न्ह्याःगु च्वमिया खँ ब्वनेबलय्‌ नुगः AAT । 
थ्व खँ ब्वनेबलय्‌ नेपालभाषाया छम्ह प्रसिद्ध अन्वेषक WE धका: सायद हे 
जक बिचा: यायेफइ। थौं देवलय्‌ जीवन न्ह्याकेत बाध्यम्ह मचा छत्रबहादुर 
कायस्थजु प्रसिद्ध अन्वषेकया रूपय्‌ न्ह्यच्याये खंगु कीगु नितिं गौरवया खं 
खः। 

नेपालभाषाय्‌ छत्रबहादुर कायस्थयात अन्वेषककथं दक्वसिनं म्हस्यू । 
थ्व हे जक वयकःया पूवंगु म्हसीका (परिचय) मखु । वयूकलं पुलांगु नेवाःमे 
मात्तुमाला: पिथनेगुया नापं agar थी थी ऐतिहासिक लेख, कविता, 
साहित्यकारपिनिगु जीवनी व मे पिदनाच्वंगु दु। आःतक वयूकःया थी थी 
विधाया ७३ गू सफू प्रकाशनय्‌ वयेधुंकूगु दु । थ्वकथं छत्रबहादुर कायस्थजु 
बहुमुखी प्रतिभाशाली साहित्यिक व्यक्तित्व |G | वयूकः न्हापां कवि, गीतकार 
खः। वयूकलं दकलय्‌ न्हापां ने.सं. १०८४ स 'मूलुखाया प्रगति’ हस्तलिखित 
पत्रिकाय्‌ 'मनयात' कविता पिथनाः भाषा साहित्य ख्यलय्‌ पलाः न्ह्याकादीगु 
खः। वयूकःया दकलय्‌ न्हापां प्रकाशित कविता “शान्ति विजय” (बुद्धसंवत्‌ 

२५११) पत्रिकाय्‌ पिदन। थ्वया निदै लिपा वयकःया न्हापां 'कोगु म्ये’ 
ने.सं. १०८६ स पिदन। यलय्‌ ने.सं. १०९७, १०९९, व ११०० स जूगु 
प्रतियोगितात्मक नेपालभाषा संगीत सम्मेलनय्‌ छत्रबहादुर कायस्थजुं रचित 
मे प्रथम व द्वितीय सिरपा: त्याकेत सफल जूगु खः वयूकःया रचित मे सफ 
ने.सं. ११०२ स, 'प्रगतिया लँय्‌' व ने.सं.१११६ स "मां ज्वालादेवी लुमंकाः' 
सफू पिदन। थुकि छत्रबहादुर कायस्थजु, नेपालभाषाया छम्ह प्रसिद्ध गीतकार 
खः धयागु प्रष्ट यानाब्यू । 


गीतकार छत्रबहादुर कायस्थजुया ने.सं. ११४२ स पिदंगु धरती मां 
मेमुना सफुतिइ प्रकाशित, अप्रकाशित यानाः ४३ पु मे दु। थुकीमध्यय्‌ 
Patty मेया विषयवस्तु द्यःया खःसां धार्मिक भक्तिभाव, स्तुतिपरक मजुसे 
समाज व देश भिंकेत अन्याः, अत्या: व शोषण, भ्रष्टाचार न्हंकेत द्यःयाके वर 
फ्वनाच्वंगु भावाभिव्यक्ति दु। मे मुनाय्‌ धर्मया नामं ब्वलनाच्वंगु विकृति व 
धार्मिक अन्धविश्वासं मुक्‍त यायेया निंतिं 'ल्हाती पुजाभः' मेय्‌ थथे ध्वाथुइका 
च्वनी- 

देग: दुने थी थी aa ल्वहंतय्‌ कियातःपिं ॥ 

व ला द्य:पिनिगु मूर्ति जक, द्यः ला थःगु मनय्‌ ॥ १॥ 

लुँयागु चुरि न्ह्याना वल दवं स्वइ मखु ॥ 

जाकि निगः तिनेवं छन्त धर्म लाइ मखु॥ २॥ (पो ९) 

महामानव गौतम बुद्धया सन्देशय्‌ हनातःगु “गौतम बुद्धया जन्म दिन! 
मेय्‌ बुद्धया देशय्‌ मानवता तनाच्वंगु खँ थुकथं कनाच्वनी- 

बुद्धया देश धाधां थों थन 

मानवता थःगु तंका च्वन ॥ 

खः थें जाकि निग: ह्वलाः थन 

धर्मया नामय्‌ गःकिया च्वन॥ २॥ (पौ ८) 

थौं Wada चिन्तन, मनन व व्यवहार भौतिक सुख सयलय्‌ केन्द्रित 
wat वनाच्वंगु दु । थुकिया लिच्च: धायेमाः मनूत घोर वैयक्तिक स्वार्थया लँपुइ 
न्ह्याना च्वन । Ue यानाः मानव मानवया दथुइ दयेमाःगु सदभाव, सद्‌ 
प्रेम, दया, माया, हनाबना, बल्ला: त्याःया राज जुजुँ वन, अन्याः अत्याः, हिंसा, 
शोषण, दमन, भ्रष्टाचारं समाज व देश छगुलिं आक्रान्त जुयाः अन्धकारमय 

जुजं वन | थुकिया अन्तया नितिं समाजपरक आदर्शमय, सन्देशपरक गीति 
रचना सम्प्रेषण यानाः जनचेतना, जनजागरण हयेमा:। 'धरतीमां' मेमुना 
ब्वनेबलय्‌ थुज्याःगु भावं प्याःगु मेमुनाय्‌ खंकेफइ । मे मुनाया 'संसार धयागु' 
मेय्‌ मानव जीवनया महत्त्व च्वमिं थुकथं कनाच्वनी- 

मनुखया जीवन अतिक त:धंगु ॥ 

फुके मज्यू व्यर्थं जीवन धयागु॥ (पौ ११) 

धकाः धया: Fale अझ ore: न्ह्यचिलाः मिखा दःसां' मेय्‌ प्राणीया 
सेवा यायेगु तःधंगु धर्म धयाच्वनी | AT खुलु खुलु मिन नुगः मेय्‌- 

ज्यान सिबे प्राण सिबे at जिगु तःधं ॥ 

जिगु निंतिं जिगु मांभाय्‌, जिगु देश त:धं॥ २॥ पौ १७) 

धकाः च्वमिं देशभक्तिपूर्ण बिचाः प्वंकाच्चनी | 

'सुयागु विश्‍वासघातं' मेय्‌“कलाकार, साहित्यकार, व किसान, मजदूर 
नांगा Wat: नये, त्वने, पुने मखंगु स्वये म्वालेमा” (पौ ८) धकाः इमिगु 
संरक्षण व उत्थान यायेमा:गु खँय्‌ बः बियाच्चनी | अथे हे SF जनता दंद॑' मेय्‌ 
दै जनता द॑द॑ याकनं दँ' धका: थना: मेया अन्तय्‌- 

लुच्चा, फत्ताहा, भ्रष्टतय्‌त 

निर्मूल भीसं यायेनु ॥ 

वीर देशभक्ततयत 

कदर भीसं यायेनु॥ ३॥ (पौ २१) 

धकाः सच्चा देशभक्ततयूत कदर याना: हनेत आह्वान यानाच्वनी | 

'ग्वंग: हाल’, मेय्‌ समाजया विभेद, पक्षपात व धनाध्यतयगु उत्पीडनया 
अन्तया निंतिं सर्वहारातयूत दनेत थुकथं आह्वान यानाच्वनी- 

ह्याउँनिभालं धयाच्वन- सर्वहारा द॑ ! 

fart हे मदंतले उन्नति जुड मखु ॥ 

ख्वाउँफसं नं धयाच्चन- सर्वहारा द॑ ! 

छिपिं हे मदंतले देसय्‌ भिं जुड मखु ॥ ३॥ (पौ १६) 

स्वनिगःया बहाः, बही, ललितकला, नखः, जात्राया बयान यानात:गु 
मे 'जिगु जन्मभूमि’ व “भी पुर्खाया कीर्ति खः। धरती मां' मेमुना सफूदुने 
“शहीद दिवसय्‌' शहीदपिनिगु म्हगस पूवंके मा:गु, (धन्य धन्य शुक्रराज’ मेय्‌ 

शहीद शुक्रराजया शहीद जूगुया वर्णन व 'चित्तधर 'हृदय” मेय्‌ कविकेशरी 
चित्तधर 'हृदय'या संक्षिप्त म्हसीका दु। थथे हे दुःख सुख धयागु' मेय्‌ 
सामाजिक यथार्थताया भावबोध याकू थें गुलिं मेय्‌ मानव जीवनया महत्त्व 
व गुलिं मेय्‌ राष्ट्रियताया भावनाया मे थ्व संग्रहस दु। मेया विषयवस्तुकथं 
समाजय्‌ दयाच्वंगु विषमता, विकृति, विसंगति, न्हंकेत द्यनाच्चंपिं मनूतयूत 
थनेगु, सामाजिक संचेतना बीगु, समाजपरक व आदर्श परक, नैतिक सन्देशं 
भयब्यूगु मेमुना 'धरती मां' खः। नापं ‘SF जनता दँदै' व “वंग: हाल” मे 
जागरुक मे जक मखुसे वैचारिक रूपं जनपक्षीय मे ख:। थुकथं छत्रबहादुर 
कायस्थजु नं छम्ह जनपक्षीय गीतकार खः। 


शैलीगतकथं 'धरती मां' वार्णिक छन्दय्‌ रचित मे मुना सफू खः । 
संरचनागत रूपं परम्परागत प्रवाहय्‌ चिनातःगु मेमुना धरती मां' धायेमाः | 
मेमुनाया गुलिं मेय्‌ आत्मपरकताया अभिव्यक्ति दु। उकि मेय्‌ जि, जिगु, जि 
दुने Gta: छयलातःगु दु । मेय्‌ सूर, ताल व लय दइगुलिं मे संगीतमय जुड | 
थौं मेया रचना मे हाला: न्यंकेत जक मखुसें ब्वनेत व ब्वना: न्यंकेत नं खः । 
धरती AY मेमुनाया भाषागत शैली सरल व स्पष्ट जू, मेया भावार्थ बोधगम्य 
ज्‌। थुकथं धरती मां'या मे हाला: न्यंकेत, ब्वना: न्यंके बहःजू । धरती मां'या 
गुलिं मे समाजय्‌ हाला: न्यंकेमाःगु मे दु। थ्वपाखे नेवा: गायक कलाकारपिनि 
ध्यान वनेमाःगु थें जित: ताः | थौंकन्हय्‌ संचार माध्यमय्‌ प्रसारण जुयाच्वंगु 
मे अप्व: मिसा-मिजंया यःत्यः, माया मतिनाय्‌ अप्वः केन्द्रित जूगु खनेदु। 
थुज्यागु में मानव चिन्तनय्‌ छुं हिलासू हयेगु व समाजय्‌ बांलाःगु प्रभाव लाके 
फड मखु। थ्व प्रवाहं (धरती a मुक्त जू । धरती मां' वैचारिक रूपं मेया 
विषयवस्तु समसामयिक जया: कुंखिने थाक्‌। TAT: हाल’ मे कलात्मक व 
वैचारिक रूपं न्ह्यथने बहःगु मे ख: । थ्व मेय्‌ खनेदुगु प्रतिकात्मक, विम्वात्मक 
अभिव्यक्ति मेगु मेय्‌ उलि खने मदु । उके मेया भाषागत अभिव्यक्तिइ नःलिसू 
खनेद्‌ | अन्वेषक छत्रबहादुर कायस्थजुया थ्वयां न्ह्यः नं AT मेमुना GH 
पिदंगुकथं नेपालभाषाय्‌ छम्ह वरिष्ठ व सिद्धहस्त गीतकार ख:ः। उके वयूकलं 
देसय्‌ धात्थेंगु हिलासू हयेत faa: बीगु मे रचनाय्‌ मदिक्क च्वसा न्ह्याका 
च्वनी धकाः भलसा काये। थनिं स्वद॑ न्ह्यः हे ज्याथजंक्व क्वचाये धुंकूम्ह 
अन्वेषक, गीतकार छत्रबहादुर कायस्थजुं रचित मे कन्हय्‌ नं व्वनेदइगु, 
न्यनेदइगु आशा याये | ०००० 

gS भ्ीगु नेवा:भाय व 
तजिलजि बचय्‌ याना: ब्वलंकेनु 


# श्याम सैन्जु 


| | गुथी अष्ट्रेलिया 
भिंन्यासः दँ (१५०० द॑) न्हापानिसें 


लिच्छवि राजा महाराजानिसें 

मल्ल कालया सुवर्ण युगनिसें 

धिसिलाःगु, कःकः धाःगु झीगु मांभायनिसें 

मानदेव, अंशुबर्मा, भूकृति अले अरनिकोनिसें 

स्वनिग: देस व थी थी देसनिसें 

उत्तरय्‌ चीन व तिब्बत अले चीनया ग्रेटवालय्‌ 

दक्षिण भारततक प्रचलित जुयाच्चंगुली 

देसय्‌ थी थी देग: चीबहाः द्यः व बहालय्‌ 

सुरक्षित जुयाच्चंगु भीगु भाय्‌ अलय्‌ 

भी नेवाःतय्‌गु तजिलजि व संस्कृति नुगलय्‌ 

थौं वयाः भाय, तजिलजि व संस्कृति लोप जुइन 

नेवाः जुयाः नं थःगु भासं न्ववाये मसयाः लोप जुइन 
भीगु जात्रा मात्रा महना: तनावनीन 

भीगु धिमय्‌ बाजा, खिं, नौ ani, थाये मसया:, तनावनीन 
भीगु स्वनिग: व थी थी Fay, खयूत वया: शासन यानाच्वन 
बिकासया नामय, भीगु छेँ, देगः, थाय्‌ स्यंकाच्चन 
सत्ताय्‌ च्वंपिन्सं भीत न्यार धका: SY यानाच्चन 

झी नेवाःत, थःपिन्सं नं म्वाःल का धका: क्वत्ययेका च्वन 
oot, छिमेकि, Aft नापं कीगु मां भाय मल्हासे, 

खय्‌ भाय, इङ्गलिस भाय ल्हानाच्चन 

“म श्रेष्ठ हो, नेपालभाषा आउँदैन” धयाच्चन 


x4 


थय्‌ जुया: भीगु तजिलजि, भाय्‌ व संस्कृति लोप जुइन 
भाषा म्वाःसा जाति म्वाइ, जाति म्वाःसा देश म्वाइ 


थःगु भाय, तजिलजि व संस्कृति म्वाःसा जक भीगु नेवा: जाति म्वाइ | 


अथे जूगुलि, 

भी छप्पँ जया: थःगु सवाः कायेनु 

मांभाय्‌ नेपालभाषा छचलेनु 

wT तजिलजि व संस्कृति छयलेनु 

मस्तय्‌त स्कुलय्‌ BAA: नेवाःभाय्‌ स्यनेनु 

खिं, धिमय्‌, बाँसुरी व नौबाजा सयेका: भीगु संस्कृति छयलेनु 
फयांफच्छि थःपाखें ग्वहालि यायेन्‌ । 


KOK न 


२४९६७ औ बुद्धजयन्तीया लसताय्‌ 
सकल नेपा:मिपिल्त भितुना 


वड़ा अध्यक्षा रुपेन्द्रराज शाक्य 


६ वडा कार्यालय परिवार 
ललितपुर महानगरपालिका 
कनिबहा:, यल 


२३६७औं बुद्धजयन्तीया लसताय्‌ 
सकल नेपा:मिपिल्त मितुना 


वडा अध्यक्ष विकासमान, श्रेष्ठ 


५ वडा कार्यालय परिवार 
ललितपुर महानगरपालिका 
लगनख्य:, यल 

he 


>. 


३ मां 


मां, मां खः छ, जिमि मां 

जिमित यक्व हे माया यानातःम्ह छ, जिमि मां 

जिमि भचा लिबाक्क न्ह्य: मवःसां, 

थः मद्यंसे जिमित बाखं न्यंकाः तितिपापा यायां थ्यनीम्ह छ, जिमि मां 
जिमिगु हरेक दुःख व Sea सहारा खः छ, जिमि मां 
इलयूब्यलय्‌ नका: त्वंकाः जिमित सुखय्‌ तयातःम्ह छ, जिमि मां 
यच्चुक पिच्चुक वसतं पुंक जिमित सफा यानातःम्ह छ जिमि मां 
जिपि गनं वना: भचा लिपाताकं wa लिहां मवःसां, 

उखेंथुखें मालाजुइम्ह छ, जिमि मां 

जिमित चिक्चाकूगु जक घा: जूसां, भःभः हे न्हुयाजुइम्ह छ, जिमि मां 
भतिचा क्वाक्क ज्वर जक वलकि ला भन्‌, 

इपाय्‌ मपाय्‌ हे कना: जुइम्ह छ, जिमि मां 

पासापिं लिसें न्ह्याबलें हे मिलेचले जुयाः, ज्ञानी ASAT: धकाः, 
ज्ञान गुणया खँ कनीम्ह छ, जिमि मां 

जिमिगु लाख द्रंबिद्वंया गल्तियात क्षमा यानाः, 

जिमित करुणा तया: थःगु मुलय्‌ तइम्ह छ, जिमि मां 

थःम्हेसिया पर्कातःगु ल॑ feat: नं, जिमित न्हूगु लं 

फिका: पासापिनि पुचलय्‌ ल्वयेका dete छ, जिमि मां 

मांयागु गुण भीसं गुबलें नं पुले फै मखु 

मांयागु नुग: भीसं गुबलें नं ख्वयेके मज्यू 

अथे जुया: भीसं 

मांयात भीसं सदां पुजा याये, पुजा याये !! 


& राम महर्जन 

युगंनिसें बौद्ध घर्म सम्प्रदाययात 


यानावयाच्वंगु विमेद 


A ज्ञानेन्द्ररत्न वज्राचार्य 
१५ वडा च्वयुबुँ धिमेल्वहँ, यैँ | 


सत्य युगंनिसें कलियुग तकया दुने महायान बुद्धधर्मकथं बुद्धपिनिगु 
प्रादुर्भाव जुइधुंकूगु, थुमित सप्ततथागत बुद्धया नामं प्रख्यात जुयाबिज्या:पिं 
विपस्वी बुद्ध, शिखी बुद्ध, विश्वम्भू बुद्ध, क्रकच्छन्द बुद्ध, कनकमुनि बुद्ध, 
काश्यप बुद्ध व शाक्यमुनि बुद्ध खः । थृपिं मध्यय्‌ त्रेतायुगय्‌ नेपा:या गोटिहवाय्‌ 
क्रकूछन्द बुद्ध व द्वापरयुगय्‌ निरिलिहवाय्‌ कनकमुनि बुद्धया जन्म जूगु प्रमाण 
गोटिहवा व निरिलहवाय्‌ सम्राट अशोक ल्वहंया स्तम्भय्‌ कियावंगु उगु 
स्तम्भ थौंतक नं सुरक्षित जुयाच्चंगु दनि । कलियुगया ag लुम्बिनिइ जन्म 
जूम्ह शाक्यमुनि बुद्ध खः । थुकथं स्वम्ह बुद्धपिं नेपा:या भूमिइ जन्म जूगुकथं 
स्वयेबलय्‌ प्रागऐतिहासिक कालंनिसें बुद्ध धर्म परम्परा नेपाःगालय्‌ प्रादुर्भाव 
जुइधुंकल धइगु सीद्‌ | 

सिद्धार्थ गौतमबुद्ध जन्म जूबलय्‌ वैदिक धर्मया ऋषि असित वयाः 
शुद्धोदन जुजुया न्ह्यःने शिशु सिद्धार्थयात दण्डवत प्रणाम याना: थ्व मचा 
अवश्य नं सम्यक सम्बृद्ध जुड, लोक कल्याणया Mid नविनतम बुद्धधर्म 
प्रतिपादन याइ धकाः Se असित Aly थः शिष्यपिन्त सिद्धार्थ, बुद्ध जुइ 
सातकि बुद्धया शरणय्‌ हूँ धकाः सल्लाह नं AMT अनुसार थुकथं भविष्यबाणी 
याःगु धइगु हे बुद्ध खँग्वःया नापनापं बुद्धधर्म परम्परा उबलयनिसें हे दयेधुंकूगु 
प्रष्ट खने दयाच्चंगु दु । उगु इलय्‌ बौद्ध धर्म तसक AIM वनाच्चंगु व 
स्वये मफुपिसं अनेक तिकदम जालझेल याना: अपशब्द च्वयावंगु व Yas 
दमन यानावंगु छुं छुं खँ न्ह्यब्वया च्वना । 

वाल्मिकि रामायणया अयोध्या खण्डय्‌ याजकजावाली व रामचन्द्रया 
दथुइ खँल्हाबल्हा जूबलय्‌ खुंयात गुजा:गु यातना बी- बौद्धमार्गी नास्तिकतयूत 
उजाःगु हे सजाँय बीमा: धका: अपशब्द छयलातःगु दु धइगु नं बौद्धमार्गीपिं 
उबलय्‌ हे दयेधुंकूगु UAE | 


र्ट 


मेगु हिन्दू शास्त्रय्‌ हानं किसिं न्हूसां बौद्ध मन्दिरय्‌ वने मते धकाः 
उर्दी जारी यानात:गु नं खनेदु । हानं दशअवतार मध्यय्‌ कल्की अवतारया 
आवश्यकता हे बौद्ध र म्लेच्छतयूत नष्ट यायेत धनुर्वेदया शिक्षा कायेमाःगु 
खः धकाः क्यनातःगु दु । थथे हे हिन्दु ग्रन्थ १८ भिंच्यागू पुराणय्‌ १८ 
भिंच्यागूकथं हे ब्व: बियात:गु प्रमाण दयाच्वंगु दु । 

उगु इलय्‌ नेपाःगाः लखं जायाच्चंगु इलय्‌ महामञ्जुश्रीं लः HS पित छ 
वयाः शहर निर्माण यायेधुंकाः लिपायाम्ह लिच्छविकालया जुजु बुषदेव (ई. सं. 
७८८।८२०)यात थःगु बसय्‌ कयाः शंकराचार्य देवपतनपाखें बौद्ध आचार्यपिन्त 
चीका: वैदिक पद्धतिकथं पुजाबिधि न्ह्याकल धइगु खँ नं च्वयातःगु ब्वनेलं । 
शंकराचार्य आपालं बौद्ध विहार बौद्ध देग आदि आपालं ध्वस्त यात धइगु 
छाउनीच्वंगु राष्ट्रिय संग्रहालयस way अभिलेखं प्रष्ट जुयाच्चंगु दु । 

लिच्छविकालया प्रसिद्ध शासक भौमगुप्तया अबुजु अनुपम धाःम्हेसिनं 
तःगु हाँडिगाउँया सत्यनारायण स्थानया गरुड स्तम्भय्‌ बौद्ध मार्गीतयूत 
नास्तिक, कूतार्किक, मूर्ख, कुमति धइगु खंग्वः छयलाः राज्यस्तर बौद्ध धर्मया 
प्रभुत्व हते यायेगु ज्या राज्यसत्ताया पर्दा दुनेच्वंपिसं अभिलेखय्‌ कियावंगु 
खनेदु । 

लिच्छविकालय्‌ आभिर धाःपिसं नं धार्मिक भावनायात स्यंकेगु कुत: 
यानावन धइगु च्वयात:गु दु । थुजाःगु धार्मिक विवादयात समन्वय यायेगु ज्या 
लिपा वया: जुजु अंशुवर्मां यक्व कुतः यानावंगु खनेद्‌ | 

ने.सं. ३३३ य्‌ पूर्वपाखें वःम्ह मुगल सुल्तान ave वया: थी थी बौद्ध 
बिहारय्‌ मि तयाब्यूगु, हानं ने.सं. ४३२ कार्तिक शुक्ल द्वादशीकुन्हु बनेपामि 
द्वय धाःपिसं देगः, देवालयस मि तयाः ध्वंश यानावंगु बर्णन नं दयाच्वंगु दु । 
ने.सं.४७० स वंगालं वःम्ह समसुद्दीनं थःगु सैन्यया फौज हयाः स्वयम्भू व 
पशुपति मन्दिर ध्वस्त यानावंगु नं इतिहास दयाच्वंग दु | 

थुकथं नेपालय्‌ प्रागऐतिहासिक कालंनिसें बौद्ध धर्मयात न्ह्याक्व हे 
अपब्यवहार यानावंसां किराँतकाल व लिच्छविकालतक बौद्ध धर्म बांलाक 
न्ह्यानाच्चंगु खनेदु | लिपा लिच्छवि वंशया जुजु सुपुष्पदेवं वर्ण ब्यवस्था कायम 
यात | थुकथं प्यंगू वर्ण भिंच्यागू जातिइ विभाजित या:गु गोपालवंशावली 
उल्लेख जुयाच्चंगु दु । हानं मल्लकालय्‌ जयस्थिति मल्लं भारतं कोके याःपिं 

तसक विद्वान पण्डित कीर्तिनाथ उपाध्याय कान्यकुञ्ज ब्राम्हणया सल्लाह 
व सहयोगं सुधार यायेगु नामय्‌ ७२५ जात, जातितयगु जातीय परम्परा व 
धर्मया विधिविधान दयेकाः जातभातया थीत्य मत्यः, तःधंगु जात व चीधंगु 
जातया भेदभाव हया: बौद्ध समाजया दुने नं थी थी जातजाति दयेका बिल । 
नेवाःतयूत जक ६४ जातजातिइ विभाजन यानाबिल धइगु ख भाषावंशावलीइ 
न्ह्यथना तःगु दु । थुकथं थीत्यः मत्यः, तःजात, क्वजातया हुनिं न्यंकभनं 
ब्वलना वःबलय बौद्ध शिक्षालयया रुपय्‌ न्ह्यानाच्वंगु बौद्ध बिहारया गतिविधि 
गतिपति मदया वन | विहारया आचार्य प्राचार्य धाःपिं गुरुजुया रुपय्‌ परिणत 
जुलसा सहयोगी जुयाच्वंपिं उपासक उपासिकापिं शाक्य भिक्षु जुलसा मेमेपिं 
शिक्षार्थी, विद्यार्थी धाःपिं फुक्कं जजमानया रुपय्‌ हिलावन धइगु इतिहासं 
कनाच्वंगु दु । विस्तारं भिक्षु जुइगु चलन नं मदया वन | कर्मकाण्डय्‌ बैदिक 
परम्परा बाध्यतावस दुतहयाः विकृति हल धइगु इतिहास दयाच्वंगु दु | 

अनं लिपा पृथ्वीनारायण शाहं नेपाः एकीकरणया भवलय्‌ ४ वर्ण ३६ 
जातजातिया फूलबारीया नामं न्ह्य:ने वल । शासन यायेगु नीतिइ छुं ह्यूपाः 
मवल | अनंलि राणाकालय्‌ श्री ३ जङ्ग बहादुरं विहार बहा: बहिली दुगु आपालं 
हस्तलिखित ग्रन्थ यक्वं च्याकाब्यूगु, यक्वं सफू च्याकेधुंकाः wre विदेशी 
नागरिक डेनल Mee सफू GE थःगु देसय्‌ मुना: नेपा:या इतिहास नांगु 
सफू AMAT कीसं ब्वनाच्वना | हानं राणाकालय्‌ बिहारया क्वाःपाःद्यः गुलि 
नं दु, दक्वभनं मुकुट व व्यताःचिं (महाद्यःया प्रतिक) तःसा स्वीकार्य मतल 
धाःसा अस्वीकार यानाः बाध्यतावस क्वा:पाःद्यः मतयेकेगु षडयन्त्र याःगु दु । 
गुरुजुपिसं बाध्य जुयाः मुकुट व्यताःचिंया प्रतिक मुखलं पुया: पुजा यायेमाःगु 
प्रचलन दयेकल धइगु न्यनेदु | 

राणाकालय्‌ हे भिक्षु महाप्रज्ञा महास्थविर हिन्दु संस्कारयाम्ह बौद्धमार्गी 
भिक्षु जूगु हनिं तात्कालीन प्रधानमन्त्री श्री ३ चन्द्र शम्शेरं देश निकाला 
यानाव्यूगु व लिपा हानं भिक्षु महाप्रज्ञा गृहस्थी भेषय्‌ भोजपुरय्‌ वयाः बुद्धमूर्तिया 
जात्रा याना: शाक्यमुनि बिहारया पलिस्था याःगु इलय्‌ उगु थायूया बड़ा हाकिम 
गरुडध्वँज व वया सिपाहिंतयसं Saar: ३ स्वला भोजपुर जेलय्‌ स्वथंगु लिपा 
धनकुटा जेलय्‌ १ लछि कुना: जुद्ध शम्शेरया हुकुम धकाः नेपा:या सिमापारी 
जोगवनी स्टेशनय्‌ नेपा: वये मदु यानाः त्वःताव्यूगु इतिहास दयाच्वंगु दु । 

हानं वि.सं. २००० सालय्‌ प्रज्ञानन्द महास्थवीरं यलया छम्ह मिसामचायात 
अनागारिका दयेका: दार्जलिंगय्‌ छवःगु बखतय्‌ छेँजःपिसं पुलिसय्‌ रिपोर्ट 
तःगु बहानाय्‌ जुद्ध शम्शेरं यँ aft Hap भन्तेपिन्त war बौद्ध धर्म प्रचार 
प्रसार व धर्म उपदेश बीगुपाखें प्रतिवन्ध तया: देश निकाला या:गु भवलय्‌ 
देशं पित्युंपिं भन्तेपिं छसिकथं प्रज्ञानन्द, धर्मालोक, सुबोधानन्द, प्रज्ञारश्मि व 
श्रामणेर अग्गधम्म, रत्नज्योति, कुमार व प्रज्ञारसपिं खः | निश्कासित भिक्षुपिं 
सारनाथय्‌ वनाः अन बिज्यानाच्चंम्ह ऊ चन्द्रमणि महास्थवीरया नायःसुइ 
धर्मोदय सभाया पलिस्था याना: भिक्षु अमृतानन्द सचिव पदय्‌ च्वनाः नेपालं 
निस्कासित जूपिं भिक्षुपिनिगु बारय्‌ श्रीलंका, वर्मा, थाइल्याण्ड आदि थासय्‌ 
पौ छवयाः अनपिनिगु ग्वाहालिं जुद्ध शम्शेरयात पौ छवयाह:बलय्‌ जुद्ध शम्शेरं 
नेपालय्‌ वयेफइ तर बौद्ध धर्म प्रचारया नितिं धर्मदेशना यायेदइ मखु धकाः 
पत्र ब्यवहार याःगु जुल | लिपा ई.सं. १९४६ अप्रिल लाया दुने तात्कालीन 
प्रधानमन्त्री पदमशम्शेरं धर्म देशना यायेगु अनुमति व्यूगु जुल । अनुमति 
दये सातकि नारद महास्थवीरया नेतृत्वय्‌ ५ म्ह दुजःया छगू शिष्टमण्डल येँ 
वयेत सफल जुल । आनन्दकुटीइ दकलय्‌ न्हापां धर्मदेशना यानाबिज्याःम्ह 
महास्थवीर अमृतानन्द भन्ते खः धकाः वसप्वलया वृतान्तय्‌ न्ह्यथना तःगु 
भीसं ब्वना वइच्चना | शाहकालय्‌ वयाः थी थी धर्मालम्बि दूगु देय नेपाः देयूयात 
हिन्दु राष्ट्र घोषणा याना: मेगु धर्मयात न्यून यानावंगु भीसं स्यूगु हे खं ख: | 
aq न्ह्यथनागु बौद्ध धर्म प्रचार प्रसारय्‌ युगंनिसें अतिक्रमणया हुनिं 
बञ्जयानी वज्ाचार्यपिनिगु अस्तित्व ल्यंकेया नितिं हिन्दू धर्मया आक्रमणपाखे 
थः बचे asd वज्राचार्यपिसं यक्व हे चलाकिपूर्ण तिकदम म्हितुगु नं खनेदः 
व: । गर्थेकि बञ्राचार्यपिसं पिनें हिन्दु द्यःद्य:पिं, संस्कार, संस्कृति माने याः थें 
च्वंक कयना: दुने गृह्यकथं थःगु कुल परम्पराया द्यःद्यःपिं पुजा यायेगु परम्परा 
म्वाका वयाच्वंगु खनेदु | मञ्जुश्रीया प्रतिक-सरस्वती, नृत्यनाथ लोकेश्वरया 
प्रतिक- नासःद्यः, अवलोकितेश्वरया प्रतिक- गोरखानाथ, बसुन्धराया प्रतिक- 
लक्ष्मी द्यः, मोहनीबलय्‌ आगमद्यःया प्रतिक- दुर्गाभवानी, पञ्चबुद्धया प्रतिक 
मुकुट व्यताःचिं, Hat पुइगु, थुकथं बाह्य व गुह्यया रुपय्‌ नालाकयाः 
वज्जयानी परम्परा म्वाका वयाच्चंगु जुल । तात्कालीन शासकतयगु दवाबं 
हिन्दू TAT पुजारी तक नं जुयेमाःगु बाध्यता सृजना जुयाच्वंगु नं खनेदु | 

गथेकि- शोभाभगवती, मनकामना, नुवाकोट, कालभैरब, संकटा आदि थासय्‌ 
मूल पुरोहित जुया वयाच्वंगु खनेदु । हानं बौद्ध व हिन्दु निखलः नं मिले जुयाः 
इन्द्रजात्रा धकाः शाक्य AMAT म्ह्यायूमचा / कायमचा सहितया कुमारी, गणेश 
व भैरवया जात्रा राष्ट्रिय रुपं याना वयाच्वंगु दु । हानं वज्राचार्य गुरुजुपिसं 
मानवीय जीवनय्‌ जन्म जुसांनिसें सीधुंकाः तक यायेमाःगु क्रियाकर्मय्‌ बौद्ध 
व हिन्दु धर्मया दथुइ सहृदयता, श्रद्धा, हार्दिकता व सहिष्णुता पित ब्वयाः 
महाद्यःया जलहरिया द्य:ने चैत्य स्थापना यानावंगु, थी थी पुजाक्रियाय्‌ हिन्दू 
द्यः गणेद्यःयाथाय्‌ इनाय्‌ छवयेगु (मंगलया प्रतिक) धकाः गणेद्यः पुजा यायेगु 
चलन छ्यला वयाच्चंगु दु । मचाजंक्वबलय्‌ मचायात SY: खंकेगुया 
नामं गणेद्यइके छूवयाच्वंगु दु । set: जुइबलय्‌ स्थान गणेद्यःया दुवातय्‌ 
दना: भम्चा खंल्हायेगु याना वयाच्चंगु दु । मिसामचातयूत इही यानाः सुवर्ण 
कुमारनाप इहिपा: यानाबियागु धकाः मिसामस्तय्‌गु मचाछेँ पाठेघरया सुरक्षा 
व अस्मिता नारित्व रक्षा याना वयाच्वंगु दु । बाहा: तयेगु धकाः सूर्य दर्शन 
याका: मिसामस्तय्‌त मा:गु यौन सम्बन्धी शिक्षा दिक्षा बिया वयाच्वंगु दु । 
मुखः अष्टमीकुन्ह पशुपतिया महादेवयात बुद्धया मुकुटं पुइका वयाच्वंगु दु | 
भक्तिरसं जाःगु नामसंगीति, तुतः, जप, पाठ, भजन हालेगु व ध्यान यायेगु 
याना वयाच्वंगु नं दु । 

थुकथं वज्राचार्य जुयाच्वंपिं थः म्वायेगुया भवलय्‌ sat उपाय 
कौशल्यतायात BIT: सर्व प्रकारं जगतोहितायया मूलमन्त्रयात जपे यानाः 
थी थी प्रकारया अन्याय जूगु बाबजूट नं थःगु कुलधर्म ह्याका वयाच्चँपिं खः 
धइगु सीका वयाच्वना | 

२००७ साल लिपा प्रजातन्त्र AAT: HA यातना व प्रतिवन्ध Herat 
नं अभ नं बौद्ध धर्म प्रचार vara fafa राज्यपक्षं भिंगु दृष्टि स्वःगु खने 
मदु | जनगणना तथ्यांक कायेगु भवलय्‌ राष्ट्रिय लेबलं हे यक्व जालझेल 
याना वयाच्वंगु कीसं वा: चायेका वयाच्वनागु दु । 

आः थौंकन्हय्‌ वयाः न्हापा स्वया: यक्वं धर्मया नामय्‌ प्रतिवन्ध मदये 
धुंकल | बाध्य जुयाः यायेमाःगु ज्याखंपाखें wat मुक्त जुइधृंकल | वजञ्जयानी 
परम्पराय्‌ हिन्दू संस्कार ल्वाक: बुक: जूगु aft यानाः हिन्दू धर्मया शाखा 
बौद्ध धर्म धायेकेगु पाखें भी मुक्त ASAT अत्यन्त आवश्यक जूगु महसुस 

यानाच्वना | बौद्ध धर्म हिन्दु धर्म स्वया: पृथक खः धइगु ज्ञां सकभनं न्यंकेमाल | 
गथेकि- 

हिन्दु धर्मय्‌- इश्वरबाद, बौद्ध धर्मय- अनिश्वरबाद 

हिन्दु धर्मय- आत्मबाद, बौद्ध धर्मय- अनित्यबाद 

हिन्दु धर्मय- वेदयात ईश्वरवाणी भाःपी, बौद्ध धर्मय- बेदयात साहित्यया छगू ब्व 
हिन्दु धर्मय्‌- यज्ञ यायेगु स्वर्गय्‌ यंकीगु छगू त्वाथ, बौद्ध धर्मय्‌- कर्मकाण्डया छगू प्रक्रिया 


हिन्दु धर्मय्‌- हिंसा याइ, बौद्ध धर्मय्‌- अहिंसा परम धर्म भाःपी । 

हिन्दु धर्मय्‌- संसारयात TAS यइपुगु ATT, बौद्ध धर्मय्‌- संसारयात दुःखमय भाःपी । 

हिन्दु धर्मय्‌- द्यवं बरदान बी, बौद्ध धर्मय्‌- बरदान बी मखु, थः हे 
थःम्ह नाथ खः | 

हिन्दु धर्मय्‌- त:धंजात व क्वजातया भेद बौद्ध धर्मय्‌- जाति भेद दया मच्वंगु । 

हिन्दु धर्मय्‌- थीत्यः मत्यःया भेद बौद्ध धर्मय्‌- जगतय्‌ प्राणी सकलें उत्ति ग्यं । 


थुकथं भेद दयाच्वंगुयात सकसिनं दुनुगलंनिसें मनन यानाः न्ह्या: 
वनेमाल । गुगु नं धर्मयात विरोध व हिमस्यासे, विवाद महसे मुक्क बौद्ध धर्म 
परम्परायात नालाकया: विकूतिपाखें पृथक जुया: थःगु बौद्ध धर्मया स्वअस्तित्व 
सदां ल्यंकातयेत बौद्ध परम्पराय्‌ हिन्दू संस्कार ल्वाकज्याःगुयात बुलुहं 
परिमार्जन याना यंकेमाःगु ई वःगु दु । विहारपतिकं बौद्ध शिक्षालय दयेकाः 
बौद्धमार्गी सकसितं शिक्षा दिक्षा बीगु थायूया रुपय्‌ विकास याना यंकेमाल | 
बौद्धमार्गीतयगु जनसंख्या अप्वयेका यंकेमाल | बौद्ध जुइन्ह्या:पिं सकसितं बौद्ध 
धर्मया दिक्षां पारंगत यायेमाल | बौद्ध धर्म सकसिगुं भिंगु धर्म खः । मनन 
यायेबह:गु धर्म खः | थ्व बरे, गुभाःजु, उराय्‌, सायमि आदि जातिया जक धर्म 
मखु | बौद्धमार्गी जुइगु सकसिगुं इच्छा खः । बुद्धया बचनकथं जातं बौद्ध मखु 
कर्म बौद्ध यायेमाल । स्वम्ह स्वम्ह मछि बुद्ध जन्मे जूगु देशय्‌ धर्म निरपेक्षता 
जुझमाःथाय्‌ हानं नं हिन्दू राष्ट्र यायेमाःगु माग न्ह्यःने वयाच्चंगु दु । सम्बन्धित 
सकसिनं वा: चायेका: हानं नं आदिमकालनिसें राणाकाल, शाहकाल wtp 
बौद्ध धर्मयात गुगु यातनाव्यूगु खः, उजाःगु हे परिस्थिति हानं मवयेकेया नितिं 
बज्जयानी बौद्ध धर्मयात लिपा थ्यंकं म्वाकातयेत मा:थाय्‌ मा:गु कुत: तत्काल 
नं न्ह्याकेमा:गु वाःचायेका च्वना | थौंया ईयात सितिं छवये मजिल | सकसिनं 

न्ह्यलं चायेकाः SM: वनेत इनाप यानाच्चना | सृभाय्‌ ॥ 
नेस. ११४३ बछलाथ्वः अष्टमी, शुक्रबाः 

ख्वबि 


21 लक्ष्मणकृष्ण ताम्राकार 


दुखय्‌ नं बुयावइगु ख्वबि 
सुखय्‌ नं बुयावइगु ख्वबि 
थ्व ख्वबि बुयावैगु मिखाचा 
प्यानान्तुं च्वंगु ज्यू धायकि 
गनान्तुं च्वंसा ज्यू धाये ? 
मिखायागु नं थःगु हे आकार दु 
बालाबाला चिंगु मिखा 
ग्वाराग्वारा चिंगु मिखा 
निगुलिंस बुयावैगु ख्वबि 
लः खया: नं चिसवाः वैगु छाय्‌ ? 
ख्वबी नं छगू बेदना सुलाच्वं 
ख्वबी हे न्ह्याइपुगु ई दुसुना च्वं 
थ्व ख्वबि बाः वःसा ज्यू धाये कि 
थ्व ख्वबि गबलें मवःसा ज्यू धाये 
ययेकं वैगु मययेकं वैगु थ्व ख्वबियात छु धाये ? 


० ० ० 

& डा बालगोपाल श्रेष्ठ 


लुतये यायां लुतये यायां 
लुताहात ला देसया शाषण सत्ताया 
हामा हे जुइ धुंकूगु जुयाचोन 


लुताहात हे शाषण सत्ताया हामा जूसेलिं 
गणतन्त्रयात नं चांचां अमिसं 
लुततन्त्रय हे हिलाबिल 


लुततन्त्रय जुइगु ला 
लुताहातय है राज ख 


दकले तधंम्ह लुताहा 

दकले तजागु सिंहासनय 
दकले तधंम्ह लुताहां छु धाल 
व हे कानून जुल 


लुताहातय राज जूसेलिं 

मेपिनिगु खं नेनिगु सुनां ? 

सकभनं लुताहातय हे कासा जुल 
लुताहात नांगा नांगां प्याखं हे नं हुला जुल 


सत्ताय नं लुत 
भत्ताय नं लुत 


राष्ट्रपति कार्यालय 
प्रधानमन्त्री कार्यालय 
मन्त्री परिषदय 
मन्त्रालयय 


लुताहातय्‌ तन्तरय्‌ 


सचीवालयय 
न्ह्याथाय नं 
लुताहै लुताहात जक जुल 


थुखे सो लुताहा 

उखे सो लुताहा 

सुनां सुनां गुलि गुलि लुतय यात 
अपिं उलि उलि हे बलबान जुल 
सुनां सुनां गुलि गुलि लुतय यात 
अपिं उलि उलि हे महान जुल 


त्वालय, बहालय 
चुक, ननिड, गल्लिइ 
शहर, गामय 

नगर, महानगरय 
प्रदेश अले संसदय 
प्रशासनय 

न्यायालय 

सोसो थाय जुल लुत 


बिद्यालय, महाविद्यालय 
चिकित्सालय, विश्व॑बिद्यालय 
फुकभनं लुताहातय हे राज जुल 


सकभनं लुत 
लुताहा जुलकिं फुकं थासय छुट 

लुततन्त्रय फुपिसं फक्को लुतये याइगु ख 
मफुपिं जक न्ह्याथासं द्याइगु ख 
न्ह्याथासं काइगु ख 


हवाइजहाजया नामय नं लुते यात 
पानीजहाजया नामय नं लुते यात 
रेलगाडी, रेलगाडी धया नं लुते हे यात 
इलेक्ट्रिक मोटर न्ह्याके धया नं लुते हे यात 
खगुं मखुग खं न्ह्यागुं खं ल्हाना: नं लुतय यात 
लंपु दयेका धयासां 

कल कारखाना दयेका धयासां 
उद्योग धन्दा, कृषि, ब्यापार धयासां 
आयात, निर्यात धयासां 

ear धया नं यग्गु धया नं 

केवल लुतय हे जक याइगु जुल 


रिंगरोड, आउटर रिंगरोड धयानं 
फास्ट ट्रायक, न्हूगु एअरपोर्त धया नं 
स्मार्ट सिटि, स्याटालाइट सिटि धया नं 
तोनेगु ल, हिति, ध धया नं 
मेलन्ची, मेलन्ची धया नं 

हाइड्रो पावर, बिजुलि धया नं 


सकभनं जुल लुत 

फुकभनं जुल लुत 

फुफुम्हेसा AH थासय 

फको यात लुत 

थपिनिगु छें बुं बाक वांछोयेका 
बबलापिं ल्यायम्ह ल्यासेत धाको 
कत देसय मिया 

मरुभूमी हि चति हायेके बिया 
रेमिटायन्स दुकया नं ला 
ada हे याना नल अभिसं 


ठेक्कापत्ताय जक गन ख धका 
भुखाचं कपिनिगु नामय नं ला 
याउंक लुतय यात 

कोरोनाया महामारीं 

हलिंनेंक हे हाहाकार जुल 

तर, 

लृताहातय निति धासा न 
ware तधंगु नख हे जुल 

यात फको लुतय यात 

च्वात TATA फको हे च्वात 
लुताहा दोहंत 

सोसों अत्थें हे दा खात 

भोरिला अमिगु भखारी थें हे खात 
लुत तन्त्रय AST याइगु धयागु 
मात्र लुत हे जक ख 

गुम्हेस्यां गुलि अपो लुतय यायेफत 
व उलि हे महान जुल 


महान महान लुताहा 
महान महान लुत 


लुतय यायेगु हे धर्म जुइ धुंकुसेलिं 
लुताहातयसं धर्म, कर्मय 

विस्वास मयातं छु जुल ? 

सा, दोंहं जक नं मखु 

मेयात नं पूजा याना हल अभिसं 


म्हासु वस पुना जुइपिं 

स्वामी, महाराज, बाबापिसं 

छु छु धाल, गथे गथे याकल 

अथे अथे हे यानाहल अमिसं 

रुद्राक्ष माला कोखाया 

मार्कस, लेनिन व माओया नां जपय यायां 
यज्ञ, महायज्ञ नं याना हल अमिसं 


लुतया धनं निनिया श्राद्ध धाइ 
धात्थें नं लुतया धनं ला 

निनिया श्राद्ध जक गन ख धया 
थगु श्राद्ध थम्हं हे नं 

याना जुल अमिसं 

थगु हे ल्हातं थत हे तर्पण बिया 
हाकु हामो तिका, पिण्ड थया 
पकापक नया हल लुताहातयसं 


न्ह्याम्हेस्यां न्ह्याग्गु धासां 

यम्हेस्या यग्गु धासां 

मताछु याइगु जुयाचोन लृताहातयसं 
मछा हे मजूसें 

सिं न्हाय छुना 

सि wae हे म्वापिं थें 

Bal धस्वाका फुर्ति याना 

पला छिना जुइगु जुयाचोन लुताहात 
लृताहातयत 

इमान जमान Halt धाइ 

लुताहात अपराधी ख धाइ 

लुताहात जनघाटी, देशघाटी ख धाइ 

लुताहात नं आखिरय 
सी हे मापिं जुया चोन 


लुताहात सि aaa 
खोयेगु कि न्हिलेगु ? 


लुताहात सि बलय 
बिचा हायेकेगु कि ? 
थुकलं बीगु ? 


छु यायेगु छु यायेगु ! 
धा छु यायेगु ? 
लुताहात सि बलय | 

kK न 

नेपाल भासायात सरलिकरण 

यायेगु अभियान कथं थन जिं गननं 
विसर्ग छेलागु मदु। मचिंकसें 
चोया नं छता हे उच्चारणा AST 
Hep हे खंगोत चिंकेगु तोतागु 
दु। अथेहे क्रिया याने यासुइ He 
चोय बोयेकागु दुसा तुतिपाला आख 
छुलेज्या नं गनं यानागु मदु । नापं 
चन्द्रबिन्दु मछेसें सकभनं शिरबिन्दु 
हे जक छेलेगु यानागु दु । 

न न ok 


नेपाल संस्कृति लयपौ 
ब्वनादिसँ, 
थत थम्हं म्हसीका दिस | 


$ ल्वःमंके मफड़गु सऱया 
अवसान 


4 प्रतिसरा सायूमि 


अतिकं थाकुगु इलय्‌ 
संघर्षमय जीवनया कपिं कपिं 
थ्वःगु छगू बुलन्द सः ! 
मनू म्हमस्यूसां 
सकसिनं मचांनिसें ALT सः 
“थ्व रेडियो नेपाल खः 
आः कृष्णा ताम्राकारपाखें समाचा न्यनादिसं” 
लकस हे थ्वयेके फुगु 
भ्बंतया नेवाः म्ह्यायमचाया घनननं थ्वःगु 
सः ! 
गुगुं नं लपंख्याःतयूत 
थःगु आज्जुया कःतिं कीफुम्ह 
अजू चायापुक्क 
धिसिलाक्क पला: छीफुम्ह 
छंगु ताःतुना खना:- 
थःथम्हं अजू चाः जि! 
पंक्षी संसार थजु 
वन्य जन्तु संरक्षण 
नासो 
वातावरण संरक्षण 
रसरंग 
संस्कृति संरक्षण ज्याभवः 
हाजिरी जवाफ 
मिखादान ज्याभवः 


क्यान्सर ल्वय्‌ त्याकूपिनिगु - 
सः थ्वयेकेगु “आशा” ज्याभवः 
हिन्दी ज्याभवः 
नखःचखः नेपालभाषा ज्याभवः 
दक्वं ज्याभवलय्‌ 
भायपतिं पाःगु यइपुगु लसां तयाः 
त्याजीगु खँग्वलं AAMT: 
खंग्वःतय्‌गु तकं इज्जत बीसःम्ह !! 
सकसियां नुगलय्‌ च्वनेत ताःलाःम्ह 
रेडियो नेपालया 
न्हापांम्ह हिन्दी Te ब्वनामि ! 
ई ज्वनेत ब्वाँय्‌ जुइगु भवलय्‌ 
मस्तय्‌गु ई गुलि नल जुइ छं ? 
इमिगु हीमही दुने 
याक: मांया विवशताया ख्वबि 
गुलि वाकल जुइ ? 
तर Bl दृढ संकल्पं ब्वलंपिं 
छंगु कन्हयूया मस्तसें 
धिसिलाक्क पला: छयूबलय्‌ 
ल्वःमन जुइमा: याकःमांया घाः ! 
रेडियो नेपालयात जिं गुलि ई बिया 
जितः लुममंक्‌ सुनानं 
धाधां नुग: उलःमुलः याइ छं ! 
तर ...तर... 


छंगु अवसानय्‌ 
सामाजिक संजाल व पत्र पत्रिका 
छाय्‌ जाल जुड छंगु लुमन्तिइ 
अथेभनं ? 
व है मखुला छन्त जनस्तरं ब्यूगु 
नागरिक अभिनन्दन ! 
विभूषण ! 
जीवनया लिपांगु इलय्‌ 
सत्यू वल जिलिसे 
यइपुक, न्ह्यइपुक 
अजू चा: जि! 
मचांनिसें रेडियो दुनें जक ताइगु सः 
तयजू याये थें जिगु न्ह्यःने दं वल छ! 
ब्याकल- 
दुःख, सुख व प्वंके हथायगु सकतां खं 
याकनं याकनं 
ख्वबिनापं वालाः 
न्हिलानापं ल्वाक:बुक: याना: 
सदां च्वयेका च्वनीम्ह ! 
सदां ल्यनी छंगु- 
ओजपूर्ण सः !! 
स्याःन्याःपिन्सं मतिनां बिया धकाः 
याक: मिसायात ब्यूगु 
च्वकि निमनाया बाखनं प्याइ छ ! 
भतिं स्वँ ल्ह्यः थें 
याकःमामं- 
उखें थुखें मस्त IA VE | 
जन्म ब्यूम्ह मामं नुगलय्‌ स्याकूगु- 
खायूगु बाखनं विचलित जुइ छ! 
थःअबुया मतिनां भयब्यूगु- 


शिक्षा ख्यलय्‌ पला: छीत 
चुइकूगु धिसिलाःगु भलसाया तुतां 
सश्चद्धां लिसा कयाः लुमंकी छं ! 
माजुया सिच्चुगु मतिनां जाःगु- 
हःपाःया ताँय्‌ 
at चुचु 
जिन्दगीया नांचा न्ह्याकागु बाखं नं कनी छं ! 
ध्यबा निगःया आलु घासा 
स्वम्ह पासापिनि 
लप्तेय्‌ तयाः इना: नयेगु बाखनं 
इतिइतिं न्हीकी छन्त | 
थःत यःगु संचार ख्यः ल्ययाः 
उगु इलय्‌ या ५०/-तका दां द्याना: 
रेडियो नेपालय- 
हिन्दि ज्याभवः न्ह्याकागु बुखँ 
थःगु संकल्प 
fret ला GF ला याना: कनी छं ! 
गव छु ara ? 
छु जक, गुलि जक नुगःखं 
नुगलय्‌ TARTAR दासि वः मस्यु छ ! 
थूलि उर्जाशील व्यक्तित्व 
सदां ज्या यायेत तत्पर 
जब्बरम्ह कर्मवीर ! 
दक्वं खँ व्याकु ब्याक्‌- 
११४३ चौलाथ्वः दुतिया, बसुबार 
(९ चैत २०७९)या चान्हय्‌ 
दने म्वायेक याउँक दना छवयेगु 
बुख छस: तक मब्यू मक छं, 
सुरुक्क वनाछवल | 
“जि ला आपा: म्वाइ थें मच्चन नानी 


जि गुँच्वया निभा: जुइधुन” छंगु सः... 


धाःबलय्‌ जिं न्वतुइ मखु fe जिमिगु न्हायपनय्‌... 
धकाः तंचायागुलिं खः ला? लिथ्वयां च्वनी... 
८६ दँया बैंसय्‌ तकं लिथ्वयां च्चनी... 
पला: छिनाच्चंम्ह- अमर सः जुया:....... 
धिसिलाक्क... निर्वाण कामना! 
थःगु मतापं... रेडियो ने । ती 
ares ( नेपालया न्हापाम्ह TH 
सः थ्वयेका च्वंम्ह... a 


ब्वनामि (प्रखर समाचार वाचिका) 
दिवंगत कृष्णा ताम्राकारया लुमन्तिइ 
श्रद्धाञ्जलीकर्थ कविता चछा) 


थःत यःगु संचार ख्यः 
कस्सिक घयपुनाः 
अनन्त संसारय्‌ वनाछूवत छ! 
अयूसां... 


न नः न 


Qwest बुद्धजयन्तीया लसताय्‌ 
सकल नेपा: मिपिन्त भितुना 


वडा अध्यक्षा रविन्द्र महर्जन 


२१ वडा कार्यालय परिवार 
ललितपुर महानगरपालिका 
खोकना, यल 


| 


ee बुद्धजयन्तीया लसताय्‌ सकल नेपा:मिपिन्त भितुना 


Restaurant che. Guest 


& ® House 


Bar Estd. since 1983 


कि ७00 3 


Patan Durbar Square, Mangal Bazzar, Lalitpur-18 
Tel : 5537599, Fax : 977-1-530208 
E-mail : pcafe@ntc.net.np 


४० 


८4 बुदु जयन्ती २४६७ 
बुढु व बौदुधर्मया छगू दुवाला 


(नेपाः संस्कृति दुने छगू अनुसन्धात्मक दुवाला) 


4 श्रद्धेय राजेन्द्रमान वज्राचार्य” 


14 


न्ह्यख: 
२५६७ क्वःगु बुद्ध जयन्तीया लसताय, बुद्ध जन्मभुमि, नेपाःया छगू 
पुलांगु पत्रिका “नेपाल संस्कृति ”या न्हूगु अंक पिथनेत्यंगु लसताया खँ हे जुल । 


बैशाख पुन्हि, थथे धयागु स्वांया:पुन्हि, शाक्यमुनि बुद्धयागु जीवनय्‌ वःगु 
स्वंगू ह्यूपाःया fe खः । गुगु ह्यूपाःयात त्रिसंयोगया fe नं धायेगु याः । 


बुद्ध जुइन्ह्यः, सर्वार्थसिद्ध राजकुमारकथं जन्म जुयाः गृहत्याग यासें 
बुद्धत्व प्राप्त यानाः ८० दँया बैसय्‌ महापरिनिर्वाण जुया बिज्याःगु न्हि धैगु 
थुगु हे स्वांया:पुन्हिया न्हि खः । थुकथं जन्म, बोधिज्ञान लाभ (बुद्धत्व प्राप्ति) व 
महापरिनिर्वाण जुयाबिज्याःगु न्हियात दँयदँसं बुद्ध जयन्तिकथं हना वयाच्वंगु 
दु। 


बन्धुमति नगर (बुंग)य्‌ ae सत्ययुगया विपश्वी बुद्धया पालंनिसें 
हलिमय्‌ प्रकृति व प्राकृतिक वाताबरणय्‌ दक्वस्यां दुःख मजुइक, शान्त व सुखं 
म्वाये दयेमा धैगु सिद्धान्त SAT वयाच्वंगु सकस्यां स्यूगु हे जुल । थुकथंया 
सिद्धान्तय्‌ आधारित धर्मयात हे बौद्धधर्म धकाः धाःगु जुल । 

बुद्धधर्म, वास्तबय्‌ धर्म मजुसें, sad जीव व जन्तुपिं दुःख मजुइक, शान्त 
व सुखं म्वाये दयेमा धैगु ब्यबहारिक जीवनया पह:चह: ख: | अहिंसा व शान्ति 
हे बुद्धधर्मया मू आज्जु खः | थुकथंया ज्ञानया शिक्षापाखें YaST आज्जुयात थः 
थम्हंतुं अभ्यास यानाः अनुभव Teed eat वनेफत धाःसा, हलिमय्‌ शान्ति 
कायम जुइके फै । 

* वज्चयान थेरापि अभ्यासकर्ता तथा गुरु 


अध्यक्ष THAT बोद्ध तथा महाविहार संघ - नेपाल (AGA महासंघ) 


हनुमानढोका, काठमाडौं नेपाल | 
wwwu.amidatrust.ning.com/profile advocate rasendra man ८0/70007772 
Lmail  gp07470@gmail.com | Phone 977-01-4262304, Mobile : 9841302023 

थुगु हे बिचाःयात at भीसं गुकथं छयलाबुलाय्‌ हयेफै धैगु बिचाः 
यायेगु खःसा, भी नेवा: पहःचहलय्‌, धर्म व संस्कृति नापं न्ह्यांवनेगु इलय्‌ 
प्यम्ह करुणामयया ज्ञान भीसं दुग्यंक सीके, थुइके फतधा:सा व उकियात 
ब्यबहारिक जीवनय्‌ छ्यलाबुलाय्‌ हयेफत धाःसा दुःखं मुक्त जुया: सुखी जीवन 
हनेफै । 

थथे जूगु हनिं हे, थन बुद्ध व बौद्धधर्मया विश्लेषणात्मक न्ह्यब्वया धैगु 
बिषययात ल्यया: छलप्वलपिन्त न्ह्यब्वयागु जुल । थुगु बिषयसं दुहां वनेन्ह्यः, 
भीसं सीकेमाःगु छुं छुं खँत क्वय्‌ न्ह्यब्वया च्वना | 
१. बुद्धधर्म बारे छु छु खँत : 
क. बुद्ध जयन्ति छु खः ? बुद्ध जयन्ति छाय्‌ हना वयाच्वना ? 

बुद्ध जयन्ति, बुद्धया जीवनय्‌ जूगु त्रिसंयोगया न्हिखुन्ह माने यायेगु छगू 
महत्वं जाःगु लसताया उत्सब खः | बुद्धया जीवनय्‌ बैशाख पुन्हि, थथे धयागु 
मिला, चन्द्रमाकथं बछलाथ्व: पुन्हिया fe खः। थुगु fe स्वांयाः पुन्हिया 
नामं नांजा: | शाक्यमुनि बुद्ध जुइन्त्यः, स्वांया: पुन्हिया न्हिखुन्ह हे सिद्धार्थ 
राजकुमारकथं जन्म जुल । थुगु इलय्‌ ब्राम्हण पण्डिततय्‌सं शाक्यमुनि गोतम 
धकाः नां छुना बिज्यात | तर न्हापायागु दकव खं स्यूम्ह सुद्धोदन महाराजं थः 
काययात सर्वार्थसिद्ध शाक्यमुनि गोतम धकाः नां छुना बिज्यात | 


उकथं हे, वसप्वल राजकुमार सिद्धार्थ गौतमं २९ दँय्‌ गृहत्याग याना: 
६ द॑ तक निराहार ध्यान च्वना: नं दुःखं मुक्त जुइगु ज्ञान प्राप्त याये मफुत | 
न्हापा ध्यान यानाच्वंगु थासं दनावना:, गया धेगु थासय्‌ वनाः जल आहार, 
फल आहार व सुजाताया ल्हातं खीर भोजन याना: ध्यानय्‌ च्वनाबिज्याःगु ६ 
न्ह हे ३५ दँया बैशय्‌ बुद्धत्व प्राप्त याना बिज्या:गु न्हि नं स्वांयाः पुन्हिया हे 
fe खः | 

थुकथं हे बुद्धत्व प्राप्त याना बिज्याये धुंका: बुद्धधर्मया माध्यमं ४५ 
द॑ तक धर्मचक्र प्रवर्तन यानाबिज्यासें बछलाथ्व: पुन्हि (स्वांया: पुन्हि)या 
तिथिखुन्हु हे ८० दँया बैसय्‌ महापरिनिर्वाण जुयाबिज्यात | 

थुकथं बुद्धया जीवनय्‌ वःगु स्वंगू ह्यूपाःया त्रिसंयोगया न्हियात हे भीसं 
बुद्ध जयन्ति धकाः हना वयाच्वनागु जुल । 


४२ 


थुकथं हनेगु भवलय्‌, आः वइगु ने.सं. ११४३ बछलाथ्व: पुन्हि (२०८० 
साल बैशाख २२ गते)या स्वांया: पुन्हिया Pears झीसं, बुद्ध जन्म जूगु ई.पू. 
६२३ कथं बुद्ध जन्म जयन्ति २६४७ हनेगु ख: । बुद्धया महापरिनिर्वाणकथं बुद्ध 
जयन्ति धकाः २५६७ हनेगु जुइ | 
ख. बुद्ध धैगु छु खः ? 

बुद्ध धैगु सर्वज्ञता अर्थात दक्वं ज्ञान पूवंक दुम्ह मनू हे बुद्ध खः । अथे 
जूगुलिं aad सम्यक सम्बुद्ध, सर्वाथसिद्ध बुद्ध नं धायेगु या: | थुकथं हे 
शाक्यमुनि बुद्धयात शाक्यसिंह बुद्ध, तथागत बुद्ध, भगवान बुद्ध आदि नामं नं 
म्हसीका दयाच्चंगु खनेदु | 
ग. बुद्धधर्म धयागु छु खः ? 

बुद्धधर्म धयागु मानवता, सममता, समानता, अहिंसा, शान्ति, मैत्री, 
करुणा, मुदिता व अपेक्षीत उपेक्षाया ज्ञान खः। अनात्मा व शुन्यताया 
ज्ञानयात चत्तुआर्यसत्य, चत्तुब्रम्हविहार, पञ्चशील, षदपारमिता, दशपारमिता, 
आर्यअष्टांगीक मार्ग (सम्यक दृष्टि, संकल्प, वचन, कर्मान्तक, आजीविका, 
ब्यायाम, स्मृति, व समाधि) आदिया माध्यमं दुःखं मुक्त यानाः हाकनं जन्म 
काये म्वाःलीगु हेतुफलया ज्ञान खः | 


घ. बुद्ध दुःख मुक्त wet निति छु छु त्याग याना बिज्यात ? 


दुःखं मुक्त जुइत काय (म्ह, शरीर), वाक (खँल्हाबल्हा, बोलिवचन) 
व चित्त (मन) शुद्ध याना: मां, बौ, Be: दरबार, युवराज पद, धनसम्पत्ति, 
राजकाज Tt हे त्याग यानाबिज्यात | 


ङ. ag बियाबिज्याःगु म्‌ म्‌ बुद्ध शिक्षात छु छु दु ? 

बुद्धं थम्हं धर्मदेशना (धर्मचक्र परिवर्त)पाखें बियाबिज्याःगु मू मू बुद्ध शिक्षा 
धैगु (क) चत्तुआर्यसत्यया ज्ञान (ख) चत्तुब्रम्हविहारया ज्ञान ग) आर्यअष्टांगीक 
मार्गया लँपुया ज्ञान घ) पञ्चशील आदिया माध्यमं शील, समाधि व प्रज्ञायात 
माःगु दक्वं ज्ञान बियाबिज्यात | थ्व हे सकतां ज्ञानं यानाः, 

(१) काय, वाक व चित्तयात गथे याना: शुद्ध यायेगु ? (२) शील, 
समाधि व प्रज्ञाया अभ्यास WA याना: यायेगु व च्वनेगु ? (३) शान्ति व 
सम्बुद्धिया निंतिं मैत्री, करुणा, मुदिता व अपेक्षित उपेक्षाया अभ्यासं समता, 

समानता, अहिंसा, शान्तिया लँय्‌ गुकथं मदिक्क न्ह्यां वनेगु ? धैगु दुग्यंक 

ज्ञान बियाबिज्या:गु खनेद्‌ । 

च. बुद्ध धर्मचक्र प्रवर्तन (धर्मदेशना) गन गन छु छु ज्ञान बियाबिज्यात ? 
न्हापांगु धर्मदेशना : सारनाथय्‌ श्रावकयानकथं, निक्वःगु धर्मदेशना : 

गृधकुट पर्वतय्‌ महायानकथं व स्वक्वःगु धर्मदेशना : धान्य कटक पर्वतसं 

सम्यक संबुद्धकथं मन्त्र यानाया बारे धर्मदेशना याना बिज्याःगु खः | 

छ. बुद्धशिक्षाय्‌ न्ट्यां वनेगु उपाय छु खः ? 

हेतुफलयात fra: यानाः, (क) सत्यया लँय्‌ वनेगु, खःखःगु खँ जक 
ल्हायेगु (ख) वनेधुंकूगु (भूतकाल)या बारे बिचा: मयायेगु (ग) कन्हय्‌ (भविष्य) 
या बारे च्यूता: मकायेगु व (घ) थौं, आः: हे (वर्तमान)यात छु गुकथं बांलाक्क 
शीलय्‌ च्वनाः न्ह्यां वनेगु । गुकिया निते, 

ae यानागु ज्याया मुल्यांकन मेपिनिगु मिखां स्वया: wd, ated 
यायेगु fafa, (१) गल्ति जूगुयात क्षमायाचना ard स्विकार यायेगु (२) 
अज्याःगु गल्ति हाकनं मजुइकेगु (३) यानाच्वनागु व याये धुंकागु बांलाःगु 
ज्यायात मदिक्क न्ह्याकेगु (४) मयानानिगु, याये हे माःगु बांला:गु ज्यायात 
तुरुन्त हे न्ह्याकेगु धैगु हे बुद्धशिक्षाय्‌ न्ह्यां बनेगु म्‌ म्‌ उपायत खः | 
ज. ध्यान छु खः ? गुकथं ध्यानय्‌ च्वनेगु ? 

काय, वाक व चित्त (मन)यात शुद्ध यानाः, चञ्चल मनयात थातं तयेगु 
(१) मुलपतिं छयाना: ध्यानया आशनय्‌ च्वनेगु (२) ल्हाःया पचिं ज्ञानमुद्राय्‌ 
तयेगु (३) पञ्चबुद्ध हस्त मुद्राकथं ह्यूपाः हयाच्चनेगु (४) मनयात एकचित्त 
यानाः, यानाच्वनागु ज्यायात जक बिचा: यायेगु (५) बांला:गु ज्यायात मदिक्क 
न्ह्याकातुं च्वनेगु (६) जूगु व जूवंगु गल्तियात स्विकार यानाः क्षमायाचना 
यासें हाकनं उगु कथंया गल्ति याये मखु धकाः प्रणिधान यायेगु (७) याये ल्यं 
दनिगु, भिंगु बांलाःगु व मयासेँ मगा:गु ज्यायात तुरुन्त हे न्ह्याकेगु । 

भ. सम्यक सम्वोधि AV छाय्‌ न्ह्यां मवनेगु ? 

“सम्यक सम्वोधि मार्गय्‌ न्ह्यां वनाः, भोके “चित्तोत्पत्ति” जुयाः 
भवचक्रया ज्ञान नं ब्वलना वइगु जूगलिं, बुद्धत्वया लँपुइ AM वनेत अःपुकेत 
सम्यक सम्बुद्धया लँय्‌ झी न्ह्यां हे वनेमा: | 

डड 


अ. बौद्ध परम्पराय, भवचक्रया ज्ञान गुकथ कायेफइ ? 


बौद्ध परम्पराय्‌ भवचक्रया ज्ञान हाँसिल यायेत न्हापां चत्तुआर्यसत्यया 
ज्ञान हाँसिल याये मा: । अनं लिपा,“काय, वाक व चित्त”पाखें जुइगु दश 
अक्‌शलया कर्म मुक्त जुइगु, चत्तुब्रम्हविहार अर्थात मैत्रि, करुणा, मुदिता व 
अपेक्षित उपेक्षा भावं न्ह्याब्लें अग्रसर जुयाच्वनेगु | थुकथं हे चत्तुब्रम्हविहारय्‌ 
अग्रसर जुया: न्ह्यां वने फतधा:सा भवचक्रया ज्ञान कायेफै | 
ट. क्रिया व चर्या घयागु छु खः ? थुकिया अभ्यास गथे याना: यायेगु ? 

क्रिया व चर्या धयागु, ब्याबहारिक जीवनय्‌ भीसं यायेगु प्रयोगात्मक 
स्व-अभ्यासया ज्याःयात धाई | थुकथं अभ्यास यायेगु Maas न्ह्यांवनेगु 
न्हापांगु त्वाथ: धयागु बुद्ध, धर्म व संघ मण्दःया छेलाबुलायाना कायेगु ज्ञान 
खः । बुद्ध, धर्म व संघ मन्दःया ज्ञान बुद्ध, धर्म व संघ मन्दःया ज्ञान प्राप्त 
यायेत क्रिया व चर्याया ब्यावहारिक प्रयोगात्मक अभ्यास : गुरुमण्डलार्चनया 
पुजा dt खः । गुगु पुजा अभ्यास, थःथम्हंतुं यानाः थःगु स्वभावया नापं थम्हं 
यानागु AAT, बांमला:गु ज्याया अनुभव थुइका: काय : शरीरं, वाक : बोलिं 
व चित्त : मनं थुइकेगु धयागु हे क्रिया व चर्याया अभ्यास खः | स्व-अभ्यासं 
ated यानाः थुइका कायेगु AT चर्या खःसा व हे ज्या, मेम्हसित याकेबिया: 
लिच्च: थुल धाःसा क्रिया जुल । स्वन्ति नखःया म्हपुजा यायेगु धैगु गुरुमन्दः 
अभ्यासया चर्या खः | 

थुकथं थःथम्हंतुं थःगु स्वभावयात सीकाः, थःपाखें जूगु अकुशलादी 
कर्मपाखें मुक्त AST, पाप देशना याना: निस्वभाव-सून्यताया ज्ञान कायेगु 
प्रक्रिया हे “म्हपुजा” खः | वास्तवय्‌ प्रयोगात्मक पूर्ण अभ्यास थिंलाया चिकुलां 
व बर्खा, ताल्लाया दिशीपुजाया Peas यायेगु जुइ । “म्हपुजा” विधिपाखें, 
मनूतयूसं “मैत्री, करुणा, मुदिता व अपेक्षित उपेक्षा भावं सम्यक सम्बोधिया 
लँय्‌ लाना: स्वतः चित्तोत्पत्ति जुइगु खः । चित्तोत्पत्ति जुइगु धयागु हे तथागत 
चर्याय्‌ न्हापांगु पला:ख्वाँय्‌ खः । 

क्रिया व चर्याया तहगत ज्ञान प्राप्त यायेया निति म्हपुजाया गुरुमन्द: थी 
थी ताजित छ्यलाबुलाय्‌ हयाः मन्दः दयेकाः गुरुमण्डलार्चन विधिपाखें स्वयम 
थः हे शुद्ध जुइगु अभ्यास याइ | 

ठ. बौद्ध इतिहासया चिहाकलं ज्ञा गुकथं कायेगु ? 


बौद्ध इतिहासयात चिहाकलं ज्ञां कयाः थुइकेत भीसं इतिहासया 
ईब्यःयात ब्वथला: अध्ययन यायेमा: | गथेकि, 


१. बुद्धकालिन ईब्यः (ईशापूर्व खुगूगु शताब्दी) तकया ई :- 


स्वयम्भु महापुराणकथं, दीपङ्गरबुद्ध, विपश्विबुद्धनिसें शाक्यमुनि बुद्ध 
तकया इलय्‌, सम्यक सम्बुद्ध जूगु घटना क्रम, नमोबुद्ध, पुलां गुह्येश्वरी, 
वञ्जयोगीनी, स्वयम्भू, किम्डोल, सारिपुत्र व मौद्गल्यायन ज्वनाबिज्याःगु 
सिसल्कुसं दुगु चीभाःचैत्य आदिकथं क्वथीक बिचाः यायेगु बखतय्‌, दक्वं हे 
बुद्धकालिन ईब्य: सिबें ea: निसें हे शाक्यमुनि बुद्धकालिन इतक, नां मतसें 
(नामाभिषेक मयासे) वज्रयान बुद्धधर्मया ब्याबहारिक छ्यलाबुला जुइधुंकूग 
खनेद्‌ | 


२. बृद्धकालिन ईब्यः (ईशापूर्व छैठौं शताब्दी) - 


राजकुमार सिद्धार्थ गौतमया ईब्यःया इलयया गतिविधि, शाक्यमुनि 
बुद्धं सर्वज्ञ ज्ञान हाँसिल यानाबिज्यानाः बुद्ध जुयाबिज्याःगु ई, बुद्धत्व प्राप्त 
यानाबिज्याये धुंका: श्रावकयान, प्रत्येकबुद्धयान व वज्जयानया कथं बियाबिज्याःगु 
धर्मदेशनात, आदि दकव हे नामाकरण मयासें जूगु बौद्धधर्मया थी थी तहया 
पुनर्जागरणया ज्याखँत खः | 
३. ईशापूर्व न्यागूगु निसें निगूगु शताब्दी तकया ईब्यः - 

शाक्यमुनि बुद्धया महापरिनिर्वाण पश्चात सम्पन्न जूगु दक्वं भेला 
(संघायन), उगु थी थी भेलां याःगु थी थी ज्यात, बुद्ध वचन व धर्मया 
संग्रहत, आदि दक्वं हे बुद्धधर्मया पुनर्जागरणया नितिं जूगु उपलब्धि, उकिया 
ब्यवस्थापन व विकासया ज्यात जुल । 
४. ईशापूर्व न्हापागु शताब्दीया ईब्यः- 

वज्रपाणि, हारति, बोधिसत्व, वञ्रसत्व, दीपङ्र, शाक्यमुनि, बसुन्धरा, 
आर्यताराया नापं मेमेपिं बुद्धबोधिसत्व व aa (देव-देवता)पिनिगु थी थी मूर्ति 
कलाया विकास ई.पू. न्हापांगु शताब्दीनिसें ई.पू. निगूगु शताब्दीया दथुया 
इब्यः तकया दुने Heda खनेद्‌ | 

थुकथंया मूर्तिकलाया बिकास धैगु हे वज्चयान बुद्धधर्मया विकासय्‌ वःगु 
तिब्रता खः । सर्वप्रकारं जगत सत्वप्राणी हितायया निंतिं धर्मया आस्था व 
बिश्वास बिया:, सिद्धान्तया ब्यबहारिक ज्ञान बीगु कुतः खः । नापं उगु इंब्यःया 
इलय्‌ हे अभिलेखन जुइधुंकूगु श्रावकयान अर्थात थेरवादया न्हापायागु स्वरुप, 
महायान अर्थात माध्यामिक बौद्ध दर्शनकथं नागार्जुन सिद्धागुरुं व्यापकता 
ब्यूगु बौद्धधर्मया लिसें वज्जयानया त्रिपिटक आदि मेमेगु ग्रन्थयागु बौद्धधर्मया 
सम्बर्द्धन, प्रवर्द्धन, विकास, व विस्तारय्‌ जूगु थी थी गतिविधित खः | 
३. ईशाया न्हापागुनिसें न्हयगूगु शताब्दी तकया ईब्यः- 


थुगु अवधिया हुने, THI बुद्धधर्मया नापं दक्वं बौद्धधर्मया विकास 
जुईधंकूगु GAT | ईशापूर्व न्हापांगु शदि तकया दुने जूगु बुद्धधर्मया विकासया 
ज्या धैगु दक्‍वसिबें त:धंगु ज्या बुद्धधर्मया निरन्तरता हे खः | थुकथं निरन्तरता 
बीगु भवलय्‌, बौद्धधर्मया भाषा बौद्धसंस्कृत, पालि भाय्‌ व नेपालभाषां थी 
थी ग्रन्थ, सूत्रयात भोत संय भासं व चिनिया भासं अनुवाद यासे aay, 
कङ्गग्युर बौद्ध ग्रन्थ संग्रहालयया हे स्थापना जूगु, नालान्दा, विक्रमशीला, 
उद्दन्तपुरी आदि विश्वविख्यात बौद्ध विश्वविद्यालयया स्थापनानिसें अवसान 
तक जूगु, धैगु थुगु ईया बौद्ध इतिहासया महत्वं जाःगु घट्नाक्रमत जुल | 
उकिया माध्यमं बौद्धधर्मयात तसक च्वन्ह्याकूगु खः । गुकिं यानाः माध्यमिक 
बौद्ध दर्शनया नामं बौद्धधर्मयात थुगु हे इलय्‌, चौरासि सिद्धा बौद्धविद्वानपिं, 
नापं मेमेपिं अनगिन्ती बौद्ध विद्धानपिं यक्व हे खनेदुगु खः। लिलावज्र, 
वाकवज्र, मञ्जुवज्र, सुरतवज्र, अद्रयवज्र आदिया नापं नागार्जुन सिद्धां महायान 
बौद्धधर्मय्‌ उपायकौशलताया उकिया माध्यमं बौद्धधर्मयात च्वन्ह्याकूगु खः । 
गुकिं यानाः, माध्यमिक बौद्धदर्शनया नामं बौद्धधर्मय्‌ उच्चतम ख्याति प्राप्त 
याःगु जुल । नापं, नेपाल मण्डलय्‌ थ्यं मथ्यं ५ द्रः द॑सिबें न्ह्यःनिसें स्थापना 
जूगु महाविहार/विहार बहा:बही परम्परां याना: नेपाःगालय्‌ थौंतक नं बुद्ध, 
बौद्धधर्म व बौद्ध संस्कृतिं उच्चतम गति कयाच्वंगु दु । नापं विश्वय्‌ हे बुद्धधर्म 
मदिक्क न्ह्यां वनाच्वंगु छगूयां छगू देयूकथं म्हसीका दयाच्चंगु दु । 
६. ईशाया न्हयगूगुनिसें मिस्वंगूगु शताब्दीतक - 

ईशाया न्हापांगु शदिनिसें न्हयूगूगु शदीतक जूगु बौद्धधर्म व दर्शनया 
सिद्धान्तया विकासक्रमयात ईशाया न्हयगूगु निसें भिंस्वंगूगु शदीतक 


NAS 


we 


श्रावकसिबें, महायान व वज्जयान बौद्धधर्मया विकास क्रमं अत्याधिक गति काःगु 
खनेदु | वजयान बौद्धधर्मय्‌ उपायकौशलताया यक्व उपाय व माध्यम (क्रिया 
व चर्याया) पुजा, पाठ, स्तोत्रवाचन, चर्यागीत व नृत्य, ध्यान, जप, समाधि, 
पुरश्चरण, अनुत्तरयोग आदिया छयलाबुलां थुगु ईब्य:दुने व्यापकता काःगु 
खनेदु । गुकी, तन्त्र, मन्त्र, जन्त्र, यन्त्रया नापं क्रिया व चर्याया तच्वकं प्रयोग 
जूगु धैगु वज़यान बौद्धधर्म नालाकाःगु (अङ्गिकार याःगु) उपायकौशलताया 
सर्वप्रकारं जगत सत्वप्राणी हितायया दक्वं माध्यमत हे खः । थुकि यानाः हे 
वञ्जयान बौद्धधर्मया उच्चम विकास जूगु खनेद्‌ | 
७. ईशाया मिस्वंगूनिसें नीगूगु शताब्दीया ger: - 

थुगु अवधिदुने विश्वय्‌ हे बौद्धधर्मया संरक्षण, प्रवर्द्धन, विकास, विस्तारं 
ब्यापकता काःगु खनेदु | विश्वय्‌ जूगु न्हापांगु व निक्वःगु विश्वयुद्ध, विश्वय्‌ 
ब्वलना ay अधिनायकबाद, साम्राज्यवाद, उपनिवेसवाद निसें एकता व 
शान्ति अभियानय्‌ पञ्चशीलया सिद्धान्त नापं संयुक्त राष्ट्र संघया स्थापना 
जुयाः, संघीयता, गणतन्त्र, बहुदल, प्रजातन्त्र, लोकतन्त्र आदिया विकास नं 
थुगु हे ईव्यःदुने जूगु खनेदु | हाकनं थुगु हे अवधिदुने गैरबौद्धधर्मपिसं मुस्लीम 
प्रचारक, संकराचार्य व क्रिश्चयन धर्म समेतया प्रचार नं ब्यापक जूगु खनेदु | 
विश्वविजयया अभियानय्‌, उन्मुख जुसें अमेरिका व रुसं शक्ति संचय यायेगु 
भवलय्‌ बेलायत, जर्मन, फ्रान्स थें ज्या:गु देशया हुनिं यानाः, तिब्बतं पिहांवःम्ह 
दलाईलामायात बः ब्यूगु कारणं नं हलिमय्‌ महायान, AMAA व वज्जयानया 
न्हूगु स्वरुपकथं तिब्बती बौद्धधर्मया विश्वय्‌ हे विकास, विस्तार जूगु धैगु 
नं महत्वपूर्ण खं जूगु दु । अथे जूसां, थुगु हे इलय्‌ नेपालय्‌ लिच्छविकालया 
लिपांगु तकया दुने स्वर्णयुगय्‌ विकास जूगु वञ्जयान बौद्धधर्मया स्वर्णयुगयात, 
मल्लकालया मध्यइलय्‌ वया: Het AT GAT | अक AAT खःसा, पाल्पाया 
जुजु मुकुन्दसेन व वयां लिपा, प्रताप मल्लकालया ईनिसें दच्वतं बुद्धधर्म व 
संस्कृतिसं दमन जूगु खनेदु | वञ्जयान बौद्धधर्मय्‌ नं मुस्मां व शंकराचार्यपिसं 
Teh हताः याःगु GAT | जुजु जयप्रकाश मल्लं, बौद्धधर्माबलम्बि नेवाःतसें 
नालाच्चंगु लजगाः (पेशा)या आधारय्‌ TAT व चीधगुं जातकथं जातिकरण 
याना: ब्वथला ब्यूगु (विभाजन यानाब्यूगु) हुनिं उच, नीच जातीय भेदभाव 
सिर्जना जुयाः नं बौद्धधर्मय्‌ अझ बांमलाक लिच्च: लाकाव्यूगु खनेद्‌ | 


ड्द 


थुगु हे भवलय्‌, नेपाल मण्डलय्‌ गोर्खाया जुजु पृथ्वी नारायण शाहया 
छलनीतिं त्याकाकाल । थुकि यानाः नं बौद्धधर्मय मेमेगु धर्मया अतिक्रमण 
ब्यापक कथं शुरु जुल | अझ शाहकालीन अर्वाधिदुने, राणा शासनया उदय 
जुइधुंका: बि.सं. १९६२ सं तस्कं बयूबय्‌ जूगु बासाठ्ठीहरणं fra वि.सं. २००७ 
साल तक ला नेपालभाषा व बौद्धधर्मया ग्रन्थत राज्यं सनद जारी याना: उजं 
बिया: दक्वं कयाः खुसिइ चुइकेगु, च्याकेगु, जमिनदुने थुनेगु आदि ज्यात यासें 
थेरवादया न्याम्ह भिक्षुपिन्त ला देशं पितिना तकं wat हाकुगु इतिहास 
ब्वलन | गुकिं यानाः नेपालय्‌ बौद्धधर्म मदिक्क Het वन | 

तर थुगु हे इलय्‌, वज्जयान बौद्धधर्म नालातःगु (अङ्गिकार याःगु) 
उपायकौशलताया थी थी माध्यम व उपायं याना: वञ्जयान बौद्धधर्म धाःसा 
नेपाःगालं हलिमय्‌ हे मदिक्क न्ह्याका यंकेत सफल जुयाच्वंगु खनेदु | 

वञ्जयान बौद्धधर्मयात उपायकौशलताकथं धार्मिक व सांगठनिक 
विकासय्‌ थुगु बौद्धधर्मदुने छ्यलाबुलाय्‌ हयातःगु धर्म, संस्कृति, द्यःद्यःपिं, 
नखः, चखः व गुथिया व्यबस्थां नेवाः समाजयात बल्लाका AT GAs | थथे 
जूगुया aft हे पृथ्वीनारायण शाहं THA बौद्धधर्मया प्राचीन परम्पराकथं 
स्थापित कुमारीमाजुयात दँयदँसं असर्फि छाना: कुमारीया ल्हाःतं सिन्हः तिनाः 
भागियायेगु प्रचलन जुयाच्वंगु खनेद्‌ | 

पृथ्वी नारायण शाहं, येँया:या न्हिसं, मल्ल जुजुया राजगद्दी फ्यतुनाः, 
राज्ययात कब्जा याःगु इलय्‌ श्रीखण्ड तरुमुल महाविहार, सिखमूबहा:या 
चक्रेश्वर नापं न्याम्ह थायपापिसं विद्रोह याःगु इलय्‌ इमित कुना: वार्ता याःगु 
खः । थुगु इलय्‌, जितः जुजु मानय्‌ यायेत जिं छु यायेमाः याये धाःगु जुल । 
थुकथं थःत जुजु मानय्‌ याकेत, पृथ्वी नारायण शाहं सिखमूबहाःयापिं चक्रेश्वर 
व थायपापिंनाप सम्झौता याना: कुमारीया ल्हातं सिन्ह तिना: कुमारीयात 
भागी यायेगु व नेपाल मण्डलया छुं नं धर्म संस्कृतियात पंग: मथनेगु वाचा 
याःगु खः | 

थथे खया: नं चत्तुरम्ह पृथ्वी नारायाण शाहं लडाइनं याना: दिनाच्वंगु 
सम्यक महादान न्ह्याके बीगु भवलय्‌, न्हापान्हापा सुगत शासनय्‌ दुपिं 
जुजुपिनिगु थाय्‌ कयाः थः awa व उच्च आशनय्‌ च्वनेगु ह्वःताः 
चूलाकल | थथे खया: नं हिन्दुपिनिगु विजयादशमी व बडादशैंया इलय्‌ 


४९ 


वज्रयान बौद्ध प्रचलन कथंया मोहनी नखःयात दिपा: मकासें न्ह्याकाच्वन | 
काय, वाक, चित्त शुद्ध यायेया नितिं स्वन्ति नखः, दिपाबलि/तिहारया हे 
इलय्‌ न्ह्याकेगु मत्वःतू । नापं, नेपाल मण्डलया बौद्ध शिक्षा बीगु दक्वं 
बहा:बही, महाविहार/विहारया मौलिक वञ्जयान बौद्ध परम्पराया बौद्ध स्कुल 
व विश्‍वविद्यालय शिक्षायात क्रिया व चर्याया माध्यमं पुजा, पाठ, चर्या मीत 
व नृत्यया स्वरुपय्‌ मदिक्क न्ह्याकेत थोंतक नं सफल जुयाच्वंगु दु । 

भवतु सर्ब मंगलम्‌ | 

$ अपहरित म्हसीका 


# बाबुराजा महर्जन 
न्युजिल्याण्ड 
न्ह्यलं चायेवं पासापिंनाप म्हितेगु सतः, बहा: 
आजु - अजाजुपिंसं दयेका थकुगु देगः 
पर्यटकत सालेफुगु चीभा: व कलाकौशल 
am: देगलय्‌ कियातःगु थी थी कथंया काष्ठकला 
पर्यटन विभागया क्वस: जुल 
नेवाः समुदायया म्हसीका मजुल 


हलिंन्यक हुइना भुइना जुइक चिल्लाय्‌ दना: हालाच्चन 
स्वनिगः मुक्कं विश्व सम्पदाय्‌ सुचिकृत खः हं 

हलिमय्‌ थ्व हे जक MA खः हं, थथेभनं यक्व सम्पदा दुगु 
सृयागु हि-चःति खः ? 

नेवाः समुदायया थ्व बरदान 

मे मदुम्ह पुरातत्व बिभाग 

ख्वा: Hate सरकारं गय्‌ म्हसीके फै 


जीवित द्यः 'कुमारी'या चलन 

'कुमारि'यात रथय्‌ तयाः सम्मान यायेगु परम्परा 
विश्वया छगू नमुना 

नेपाःगालय्‌ जक दनि हं 

वा - हलिंन्यंकया मनूत वयाः स्वः वा 

थ्व नेवाःतय्‌गु संस्कार 

अल्याख जात्रात, नखः चखःतदुने 

नेपाः सरकारया धुक्‌ जायेकेगु माध्यम 
नेवाःतयेगु म्हसीका तनाच्वंगु चिं 


धाइ- राष्ट्र संघया दुज: जुइत 
रन्जना लिपिया गुहालि कायेमाल 

नेपा: देययात हलिंन्यंक म्हसीका ब्यूगु थ्व लिपि, थ्व भासा 
युनेस्कोया धलकय्‌ “तनावंगु भाय्‌” जुयाच्वंगु वास्तविकता 
नेवा: म्हसीका तनावंगु थ्व क्षण 

मिखाय्‌ जक मखु, नुगःदुने तक नं ख्वबिं प्यानाच्वंगु थ्व ई 
हिले माल, न्ह्यलं चायेके माल, दने माल, सः थ्वयेके माल 
थ्व युगया सन्देश हलिंन्यंक ह्वले माल।  * ॐ कॅ 

५ ज्ञानीसोभा तुलाधर नेवाः 


असान्तिं गुलि थाय्‌ कयाच्वंगु 
सीमाः धैगु हे मनय्‌ मदंगु 
स्यायेगु सीगुया फय्‌ गुलि संगु 
राग व द्रेसं लितु मतु ल्यूगु 

भगवान Blt गन बिज्यानागु 
ay देयूपतिं मसां दनाच्चंगु 
ल्वापुया मिजलां सर्गः थ्यूगु 
सान्ति नस्वाः थौं व्वयेगु थासय्‌ 
भय्‌ व त्रासं लितु लिनाच्चंगु 

भगवान Blt गन बिज्यानागु 
मनुस्य जगतय्‌ छु जू छु जूगु 
मिखा कनेवं भय त्रासया फय्‌ 
थःला हि खया: नं a म्हमस्यू 
अहो थ्व जगतय्‌ छु ज्‌ छु जूगु 

भगवान Blt गन बिज्यानागु 
ay देयपतिकं way न्हिलाच्वंगु 
प्रकृति गुलि तं चायाच्चंगु 
सत्यं थाय्‌ गुलि त्वःतावं च्वंगु 
असत्य हे बुलुहुं दनाच्वंगु 

भगवान Blt गन बिज्यानाग 
थूलि मछिं दुख खना: खनाः हे 
लुत at लुत भगवान सास्ता 
बैसाख पुन्हिया लुम्बिनी बनय्‌ 
आसाज: जुयाः जगतय्‌ त्वःगु 

भगवान छःपिं जगतय्‌ त्वःगु 

पूर्व सांसद 
बालकुमारी, यल 

२३६७औं बुद्धजयन्तीया लसताय्‌ सकल नेपाःमिपिन्त भितुना 
नरेश अमात्य 


अमात्य डेन्टल क्लिनिक 


कायगुननी, महापाल, ललितपुर | ४८४१०४२४६० 

बच्छि बच्छि 


० शशी महाजु 


नां भीमसेन, मनू स्वःसा फू याःसा ग्वतुली थें । व नापं खं ल्हाये 
सिक्क थाक्‌, वं नवाःगु हे तायेके थाक्‌ । उकि हे जुइ वया पासापिं मदु हे 
धाःसां ज्यू, व न्ह्याब्लें थें याकःचा हे जुयाच्वनी | व त्वालय्‌ अफिस वनेगु 
इलय्‌ व अफिसं लिहां वइगु इलय्‌ निक: जक हे खने दै । मेबलय्‌ व Ba थी 
थी सफूत थी थी पौत (पत्र पत्रिका) ब्बना: ई छ्याना च्वनी । वया काय्‌ छम्ह 
व म्ह्याय्‌ छम्ह याना: निम्ह मस्त दु, निम्हं ज्ञानि, आखः बांलाक ब्वं, मांअबूं 
धाः थें, ब्व: धयागु बी हे म्वा:पिं | वया कला: कलेजय्‌ आखः ब्वंकीम्ह प्रोफेसर, 
aay ९ ताः ईपाखे wo सिधयेका: कलेज वनी अले ४ ताः ईपाखे लिहां 
वइ । वया मां अबु निम्हं दनि | मांअबु सुथ न्हापां द्यइके चाःह्यू वनी अले ८ 
ताः ईपाखे लिहां वइ, ज्य:ना: याना: घौ frat भासु लनी अले न्हिच्छि क्यबय्‌, 
BA उखेथुखे यानाः ई छ्यानाच्चनी | वया भ्वातिं छम्ह नं दु, माःमाःम्हेसित 
माःमाःबलय्‌ माःमाःकथं ग्वाहालि यानाच्वनी । ७ म्ह मछिं मनू दुगु उगु BT 
मनू दु मदु धाये हे थाक, न्ह्याब्ले शान्त, मेदितेसन सेन्टर थें ! 
भीमसेनया प्यखान्याखा छें उखे हेराकाजिया छेँ दु । हेराकाजि, भीमसेनया 
मचाबलयूया मिले जूम्ह पासा | मचाबलय्‌ अपिं निम्हं छगू हे ब्वनेकथी छगू हे 
तगिमय्‌ ब्वनीगुलिं नापं वनीगु नापं वइगु । च्यागू तगिमय्‌ थ्यँसांनिसें धाःसा 
हेराकाजिया संगत मखुपिं पासापिं नापं जुल । भीमसेनं हेराकाजियात यक्व 
खं न्यंकल, अयसां हेराकाजिं वया खं मन्यं । लिपा एसएलसिइ फेल जुल | 
भीमसेन कलेज वन, आइएससि सिधयेका: स्कलरसिपय्‌ इन्डियाया रुड़किइ 
ATT | 
ब्वने सिधयेका: लिहां वःबलय्‌ मचापासा हेराकाजि ड्राइवर ज्या याइगु 
खँ सीकाः भीमसेनं सिक्क नुगः मछिंकल । भीमसेन हेराकाजिया छेंय्‌ हे 
वनाः नापलाः वन । fare च्वना: स्वघौ प्यघौतक खँ wera | हेराकाजियात 
त्वालय्‌ सकस्यां हारां काजि धाइगु, व PAT: CALA सकलें ग्या: । हेराकाजि 
न्ह्याब्लें लाछिइ च्वना: तत:सलं हालाच्चनी, निरित निरित खय्‌ ल्वायेत स्वइ | 
भीमसेन वये वनेगु इलय्‌ धाःसा व लाछिइ खनेदइ मखु । व त्वालय्‌ a 
खना: ग्याःसा व भीमसेन जक खः। न्ह्याथे जाःगु ल्वापु जूसां भीमसेनं छुं 

धालकि धाःसा व लिसा कया: हालाच्वनी मखु । भीमसेनं TA धाल अथे हे 
याइ | भीमसेनं धा:सा मेपिन्त छुं धाइ नं मखु, छुं याइ नं मखु । सल्लाह काः 
वनीपिन्त धाःसा न्ह्याब्लें काइदायागु सल्लाह बी | भीमसेनया सल्लाहकथं 
ज्या यात धाःसा न्ह्याम्हेस्यां ज्या अःपुक हे पूवनीगु थ्व हे हुनिं याना: फू 
याइबलय्‌ ग्वतुली थज्याःम्ह Tat व खनाः सकलें ग्या: | लिपा भीमसेनया 
काय्‌ विकास व हेराकाजिया काय्‌ दिनेश नं छगू हे ब्वनेकथी छगू हे तगिमय्‌ 
८ गुली ब्वनाच्वन । बोपिं Sa अपिं नं नापं वनी, नापं feet वइ, व्वनेकूथी 
नं fetes नाप नाप हे जुयाच्चनी | निम्हं मस्तय्‌ ब्वनेगु नं बांला: | ब्वनेकूथी 
वनेगु इलय्‌ सु न्हाप लात व मेम्हेस्या BT वनाः सतः वनी । व्वनेकृथिं लिहां 
वयेधुंका: नं गब्लें वया Ba, गब्लें वया छँप गन यः अन हे वनाः बजि नइ, 
अले इमि म्हिते माल ला, Ad माल छु यायेमा:गु खः, यानाच्चनी | ब्वनेकथी 
न्ह्याब्लें न्हाप लाइम्ह थः काय्‌ विकास खःगु लँय्‌ हे वनी धकाः भीमसेनयात 
गाक्क हे भलसा दु, अले हेराकाजिया कायया पासा जूगुलिं सुनां छुं याये फड 
मखु धका: धुक्क नं ! थुखे हेराकाजि नं थ: ब्वने AHS कायम्हं थः ब्वनेफुम्ह 
पासा भीमसेनया ब्वनेफुम्ह काय्‌ विकासनाप जुया: बांलक ब्वनाच्चंगुलिं मन 
त्याकाच्चन | 

सुक्रबार सुथया ८ ता: ईति जुल, विकास, अय्‌ विकास’ धका: भयाःक्वय्‌ 
च्वनाः दिनेशं ब्वनेकृथी वनेत सःत: वल | “वल वल पलख fe” विकासं तलं 
हे धाल | दिनेश अन चुकय्‌ ब्वांय्‌ ब्वाँय्‌ वनाः म्हिताच्वंपिं मस्त स्वयाच्वन | 
लुखां fret वयेखतं हे विकासं 'ओ माइ गड ध्यबा' धका: लुखा फुसी हे ५० 
तका लुइकल, दिनेशं स्व हे Head बच्छि बच्छि धका: हाल । व्वनेकूथी वनेगु 
लँ धुच्छिं निम्ह पासापिनि दथुइ ५० तकाया छु यायेगु धका: खँल्हाबल्हा 
जुल, अले Hey सनिबार प्याखं स्व: वनेगु, होटलय्‌ वना: नयेगु अले ल्यंगु 
aa ates बच्छि इना कायेगु कवित । म्हिगः खँ जूकथं निम्हं प्याखं 
स्व: वन, होटलय्‌ नः वन अले ल्यं दनिगु छतका बच्छि बच्छि याना: छम्वः 
Sra: इनाकाल | होटलय्‌ नःगु मःम:चाया सवाः विकासं ल्वःमंके AH अले 
दिनेशयात Hey नं न: वनेत १० तका ज्वनावयेत दिनेशयात धाल, दिनेशं 
न ज्यू धाल | कन्हय्‌ निम्हस्यां ध्यबा ज्वनावल अले हाकन अपिं नःवन | थथे 
नःवनेगु आः र्हि र्हि धया थें हे जुल । 

छवा: लिपा ब्वनेकूथी वनेगु इलय्‌ दिनेशं मःमः नयेत मांम्हनाप हाकनं 
ध्यबा wad । “te fe उलि उलि मछि ध्यबा गन का: वनेगु बाबु, जिकेय्‌ 

दुगु ध्यबा ला मदये धुंकल” धका: मांम्हं AT: मछिंका: धाल । मांया ख्युंगु 
ख्वा: खना: दिनेशया व याये थ्व याये मन्त | अब्लय्‌ लाक हे “दिनेश, अय्‌ 
दिनेश कहां वा, ब्वनेकूथी वनेत्यल” धका: विकासं सःत: वल । “मां जि वने 
fe” धकाः दिनेश घ्वार्र कहां वन । ज्ञानिम्ह काययात ध्यबा बी मफयाः 
न्हच्छेमायाया frat ताउततक ख्वबि हायाच्चन | 

हाफ टाइमया गं थायेखतं विकास म:म:चा नये हथाय्‌ चाचां दिनेशयात 
वनेत इनाप यात । दिनेशं थः प्वा:स्याः, छ जक वनाः नया वा धाल । प्वाःस्याः 
धाःगुलिं विकासं कर मयाः, याकःचा वनाः नः वन । लिहां वःबलय्‌ मेपिं 
पासापिं नाप ख्या: यायां लिहां वल । 

न्हुच्छेमायाया ख्युंख्वाः दिनेशया न्ह्यपुं पिहां मवंगुलिं दिनेशं मांनाप 
ध्यबा फ्वनेगु त्वःता: विकासनाप fe fe छगू छगू त्वहः तयाः मःमःचा 
न:वनेगु त्वःतल | थुखे विकासं नं लिपा दिनेशयात मःम:चा नः वनेत इनाप 
यायेगु त्वःताः मेपिं पासापिं नाप वनेगु यात । थथे aot निम्ह मिले जूपिं 
पासापिं भति भति तापाना वना: विकास ध्यबा aft पासापिनि पुचलय्‌ लाः 
वन | दिनेशया नं मेपिं हे पासापिं दयावल | we दिनेशया पुचः व विकासया 
पुचः दथुइ ल्वापु जुल, अले विकास न्हूपिं पासापिनि खँ लिना: दिनेशयात म्हुतु 
लाना: “छिमि अबु ला ड्राइवर का” धकाः हिस्यानाः हा हा हा” याना: न्हिल । 
बालसुलभ दिनेशं छाय्‌ अथे धाःगु मथूसां नुग: धाःसा स्याका च्वन | 

बहनी हेराकाजिलिसे दिनेशं “ड्राइवर धाःगु छु, अले विकासया अबु छु 
याइगु ?” धका: न्यन । हेराकाजिं नं थः मचाबलय्‌ मखुपिं पासापिं लानाः 
ब्वनेगु स्यन, आः छं बांलाक ब्ब, अले विकासया अबु थें हे इन्जिनियर जुइ 
अले यक्व ध्यबा कमे यायेफइ धका: खँ थुइका बिल | बाल सुलभ दिनेशया 
मस्तिष्कय्‌ छगू कठोर प्रण ब्वलन TH नं इन्जिनियर जुइगु ! 

ई वनेत गुलि हे माः, we चिकुलाया ई सुथय्‌ न्हापां ज्या वंम्ह 
हेराकाजि गोरखापत्र, मरिचरि, खेय, ला न्या, बजि, आलु, Ala व थी थी नसा 
ज्वनाः हथायपथाय्‌ GA वल | “न्हुच्छेमाया, अय्‌ न्हुच्छेमाया, छ गन ? याकन 
कहां वा, बाउचा ग्व ?” 

“छाय्‌, छाय्‌ छु जुल ?” धाधां हथाय्‌ चाचां न्हुच्छेमाया कहां वल | 
क्वथा जायेक थी थी नयेगु नसा खना: न्हच्छेमाया अजू चाया: भाःतनाप 
छु जुल धका: न्यनेत स्वःबलय्‌ हेराकाजिया नवाये AG, मिखां ख्वबि जक 

हायेका च्वन । न्हुच्छेमायां खँ थुइके मफुत, बरु भाःतया मिखाया ख्वबिं वयात 
नं ख्वयेकल, व नं बँय्‌ फ्यतुया: सुकसुक्‌ सुकुसुकु ख्वल । १० गू मिनेतति 
लिपा बल्ल हेराकाजिं गोरखापत्र ज्वना: न्हच्छेमायाया लिक्क वनाः तीजक 
चिसलं धाल “छं सिल ला, भी बाउचा ला एसएलसिइ बोर्डफस्ट वल का ।” 
न्हुच्छेमाया नवाये AG, भाःतम्हेस्या ब्वहलय्‌ we दिका: लुधंक ख्वल | 

कलाःभाःत नापं च्वना: लुधंक ख्वयेधुकाः न्हुच्छेमायां दिनेश अय्‌ बाउ 
धाधां दिनेशया क्वथापाखे वनी, खापा चाः, दिनेश धाःसा क्वथाय्‌ मदु । गनं 
वन जुइ का, धका: भाःतयात धा: वइ । हेराकाजिं पासापिन्थाय्‌ वन जुइका, 
का छं सगं जोरे याना: अले घासाधिसा नं दयेका च्वँ, जि ला, छन्थाय्‌ BA, 
ततायाथाय्‌ व विमलाचायात AG न्यंकाः हन्चा कीथाय्‌ हे नयेत ब्वनावये 
धकाः थःगु थ्वाथःगु किंग्रिं fet a: वइगु साइकल saat: पिहां वन । ११ 
ताःतिपाखे हेराकाजि धौ निगः नं ज्वना: दुहां वल | सरासर बैगलय्‌ थहां वन, 
न्हुच्छेमायां हिराशोभा तता:जुया ग्वाहालि कया: सगं नापं घासाघिसा जोरे 
यानाच्वन | हेराकाजि खनेखतं हिराशोभा तताजं “छन्त हारांचा धकाः काःगु 
छंगु इज्जत बाउचां लित काल का, छिपिं भाग्यमानी हे खनिं का, का यक्व 
यक्व भिन्तुना” धाल | हेराकाजिं तता:जुयात सुभाय्‌ fest बाउचा मवःनि ला 
धका: न्हच्छेमायायाके न्यन | मवःनि, ग्व गबेती वइम्ह ख: धकाः: न्हुच्छेमायां 
लिस: बिल | 

सनिलय ५ ताःति जूबलय्‌ पाजुपिं निननिपिं सकलें सगंसिगं ज्वनाः थ्यंकः 
वयेधुंकल, बाउचा धाःसा गन गन तिनि। सकलें बाउचायात मा: वनेमाल 
धकाः हाला च्वंबलय्‌ दिनेश तुप्लुक्क थ्यंकः वल | 

सकलें ae ae न्हिला: ख्याःखी याना: न्ह्याइपुका च्वन | दिनेशया धाःसा 
ख्वबिलुख्वा: खंगुलिं सकस्यां छु जुल, छु जुल धका: न्यनाच्चन, दिनेश नमवाः, 
त्वलहं जक जुयाच्वन | लिपा हेराकाजि लिक्क वना: HA छु जुल धकाः 
vada दिनेश ह्वाँयूह्वांयू ख्या: विकासचा फेल जुल धाल | थुबलय्‌ सूं नं 
नवाये मफुत ! 


न न न 


शर्ट 


डि जया: पुन्ही 


ला छक्‌ वयेक समयूबजि, वल वल पुलुकिसि 
ला छक्‌ वयेक समयूबजि, वल वल वल वल पुलुकिसि 


० धिरज मानन्धर 


साप हे हिस्चा दुम्ह, भयालं दः सुला: स्वयाच्वन | 
छंगु रुप खना: मयजु, स्वःगु स्वलन्तुं जुयाच्वना | 
जितः ला तस्कं यल छ, HAT छन्त धायेगु गथे खः | 
छंगु मोहनी, जालय्‌ लानाः, जि ला तन । 

मयजु छन्त, खनेवं हे, जि ला तन । २ 


येयाः पुन्हिबलय्‌ खनागु छन्त, 
जिं ला ल्वःमंके हे मफुत | 
कुमारीया रथ सालाबलय्‌, 

स्वां स्वलाहःगु ख्वालय्‌ लाक्क | 
ला छक्‌ वयेक समयूबजि 

छ खनेवं, जवंखवं, सुं हे मखं 
छन्त स्वस्वं, अयला: act 
भ्वयभ्वय्‌ हे क, मिखां मखं । 


फ्यतुना जि ला छंगु पिखालखुइ 

भयालं स्वल छं पुलुकिसि 

क्वां वल छ छिमि अजिलिसे 

इनेत अयूला: व समयूबजि 

ला छक्‌ वयेक समयूबजि 

निपाल्हा:ः HAT: छन्त स्वया मदहोस जुल जि 
जितः स्वयाः, मुसुमुसु न्हिलाः, 


? SSS 


अयूलाः लुत, समय्‌ बिल | 
यः अजि व्याहाः यायेमाल जि 
यः att are हे यल जि 

लः दु 

ल: सिबें अप्व: 

-जीवन दु 

-न्या थें निरीहता दु 
-स्वेल थें हिंस्रकता दु । 


दुने दुने नुगःपा थें 

लःया दुने नं अदृश्यता दु 
-संभावना दु 

-नैराश्यता दु 

-सहः यानाः गर्भय्‌ दुने हे दुतिना 
तयेगु क्षमता दु । 

सिमा 

सिमा हः 

सिमा कचा 

माँया हां जमीन घयपुना च्वं थें 
लःदुने थःगु 

-प्राण बुइका च्वंगु दु 


च. च्य 


-सासः ल्हानाच्वंगु दु 


-मृत्युहिन अजर अस्तित्व स्वथना 
तःगु दु। 


HAA अस्तित्व ल्यंका च्वंगु दु 
निभाःया अस्तित्व ब्वयेका च्वंगु दु 
गथे जमीनय्‌ ख्युंया आधिपत्य दु 
उलि हे जःया विद्रोह दु । 

च्यागूगु समुद्र 


A कविन्द्र लाल प्रधान 
लुँहिति, धालाछँ, यल 


विरबिर स: 

म्याउम्याउ ह्वाउह्वाउया कासा 
चिंचिं चुइंचुइंया सरगम 
समुद्रया अस्तित्व 

लः जक मखु 

लः दुने दइगु जीवन खः | 


जिदुने नं थजा:गु अस्तित्व मदुसा 
जि जि जुइ फै मखु 

जिकेय्‌ जि दै मखु 

जिकेय्‌ जि लुइके फै मखु । 


भौतिक रूपय्‌ जि लः खःसा 
आत्माया रूपय्‌ जि आकारहिन ल: खः 
निराकार । 


प्याःचाः 
छन्थाय्‌ नं वइ 

थःगु नितान्त नीजि भौतिक इच्छा 
ज्वनाः 

जिथाय्‌ वइगु प्याःचाः 

नितान्त आत्मियता ज्वना: मतिना 
मतिना प्या:चा: पूवंकेत 

थन्थाय्‌ लाक्क जिं खनी 

छगू भयानक महासागर 

Sa सागरया AT: ल्याखय्‌ | 


जमीनया फुक्क छंके सीगु कर्म मदु 


अंग प्रत्यंग पाःगु थुलि हे जक 

अंश अंश छंके मां जुइगु गर्भ मदु | 
सिमा सिमाहः पशुपंक्षि 

जिगु जीवन खः अथाहयागु खँ ल्हायेबलय्‌ 
जि नं छगू समुद्र खः मनू नं छम्ह महासागर खः 
न्हयगूग्‌ समुद्रयात बिस्कं कयाः उकी छम्ह जि नं समुद्र खः 
बिस्कंया रुपय्‌ महासागर ब्वया ad, च्यागूगु समुद्र खः | 


पाःगु थुलि हे जक 


० ० ० 
Anal - यूडिना माग हामा - कविन माँग 
सूकजी - पुजिना शाक्य हामा - रूबिन शाक्य 
९८०३१५९२२७ ९८४१६१३५८३ 


नैवा:भायया माध्यमं स्यनैकनै यायया निति 
Tera a eat यायमा PP 


नयालणया व नॅयाललियिया थीथी काया निरिं 
नेपालभाषा व नेपाललिपिया थीथी ज्याया नितिं 


नेवा: (स्यनेकश्चि) ग्राशिक्षणा व्केन्ळ 
Newa (Syanekuthi) Training Centre 


for Teaching and Learning in Nepalbhasa 


नेपालभाषा व नेपाललिपि; द्यूडन; च्वकिपा; संगित; adel यास ड 
न्वचु, हुलाप्यासख हस्तकला; व मेमेयु स्यनेन्या छ्यलाबुला ज्यास: BABOS 


wre, यल - १६ । 0१६७४०४७७३ | a www.daboo.chyalabula.com.np 

शुचमान परधान 

#? नेपालभाषा स्यनेकने 
ज्याइव: 


७ विष्णु चित्रकार 
नेपालभासा नेवाःतयगु मांभाय्‌ नेवाःभायया औपचारिक नां खः । 
नेवाःत नेपा:या आदिबासि खः | नेवाःत मूकथं 'मंगोल' समुदायपाखें ब्वलंपिं 
खः । थौं aft मंगोल, आर्य, द्रविद, आस्त्रिक व मेमेगु पुचःयापिं मनूत 
नाप ल्वाकज्याना: 'नेवाः' जातिकथं ब्वलंगु खः । थन 'मंगोल' मूलयापिंसं 
gia: See: थःगु हिचःति हायेकाः, बुँज्यानाः, चाल्वहं तछ्यानाः याँउक 
व न्ह्याइपुक च्वनेगु बांलाःगु थाय्‌ ब्वलंकूगु खः । थौं सिबय्‌ प्यद्वःत्याति द॑ 
न्ह्यःनिसेँ दछिनपाखें भारोपेलि मूलयापिं मनूत थन च्वंवयेगु ज्या न्ह्यात । 
थमिसं थनया मनूतनाप जानाः थःगु भाय, लिपि, कला, साहित्य व संगीत 
ब्वलंकल | थमिसं थःगु ग्यां व सिपं थःगु छे. सतः, देगः दयेकल । बुंगा 
तुं, हिति व Ye दयेकल | चुक, ननि, बहाः, दबू, लाछि दयेकल, नसात्वंसा, 
तिसावसः व थःत माःगु थी थी ज्वलं दयेकल | रितिथिति, नखःचखः, मे, बाजं, 
प्याखं दयेकल । थी थी जात्रा हने सयेकल | थुकथं थःगु तजिलजि ब्वलंकल | 
थःगु लहना (सभ्यता) ब्वलंकल । थ्व नेपा:या हे त:जिगु संपदाकथं हलिमय्‌ 
नां जाल । थौं थ्व हलिंया हे संपदा जुल । 


गुगु नं 'लहना' ब्वलनेत लहना ब्वलंकूपिं मनूतय्‌गु 'भाय्‌'या त:धंगु थाय्‌ 
दइ, मू दइ । भाय्‌ मदयेक सुं नं मनुखं थःगु तजिलजि व लहना ब्वलंकीगु 
@ मनं हे तुने मफइगु खँ |@ | उकि नेवाःतयूसं थ्व हे चाय्‌ ब्वलंकूगु भाय 
'नेपालभाषा' खः । 'नेपालभाषा' व Aa: लहना'या स्वापू 'ला' व हि'या थें 
ज्वःगु स्वापू दु । 

थ्व 'नेपालभासा' चीन-सँय्‌ भाय्‌ खलःया सँय-बर्मा भाय पुचलय्‌ ATT 
@ भायथूमिपिसं ब्वज्याना तःगु दु । नेपाःया फुक थें आदिवासितय्‌गु भाय्‌ थ्व 
हे भाय पुचलय्‌ ला: । थ्व भारोपेलि भाय्‌ (संस्कृत भाय, खय्‌ भाय्‌ व AAT 
भाय) सिबय्‌ मूकथं हे पाः । थ्व भासय्‌ थःगु हे कथंया, थःगु हे पहःगु खँग्वः, 

खँभाय्‌ ब्वलंगु दु । थुकी थःगु हे पह:या भायूलचं दु । थ्व भायया मू लिधंसा 
धयागु थ्वया 'मूयासु' खः । थ्व भाय्‌ ब्वलनेगु भवलय्‌ भारोपेलि मूलयापिं मनूत 
नापया स्वापुतिं यानाः थुकी आपालं भारोपेलि भाय्‌ (मूकथं संस्कृत)या किच: 
लाःगु दु । अथे खःसां नेवाःतयूसं थःगु भासय्‌ दुथ्याःगु थी थी Gta: थःगु हे 
भायया पहःकथं दुथ्याकुगु दु । अले थपिं we थौंया नेवाः Gra: हे जुयावंगु 
दु। 


नेपालभासा व्वलंकेगु ज्याय्‌ 'नेपाललिपि'या नं तःजिगु ल्हाः दु । 
नेपाललिपिया आखः 'धम्म लिपिं’ (ब्राम्ही लिपिं) ब्वलंगु खः । थ्व थौं सिबय्‌ 
२३०० द॑ ee लुंबिनि We जुजु असोक ल्वहंथामय्‌ कियातःगु आखः हे थ्वया 
न्हापांगु दसिइ दुने ला: । थ्व लिपि नेपालय्‌ लिच्छबि जुजुपिनि पालय्‌ थी थी 
इलय्‌ थी थी कथं ब्वलनाः थौं सिबय्‌ ११०० द॑ न्ह्यःनिसें थ्व लिपिया च्वयेगु 
पहः नापं ard च्वंगु खने दु । थुकी मूलिपि धयागु 'नेपाललिपि’, 'भुजिंम्वल' व 
'रन्जना' लिपि खः । att लिपिया आखलं यक्व च्वज्या जूगु दु । ईया हिलासुइ 
आपालं थ्यासफू व च्वज्या स्यनावनेगु व स्यंकेगु ज्या जया: न्हनावंसां थौंतकं 
gem ल्याखय्‌ थी थी थ्यासफू, थी थी च्चज्या, थी थी ल्वहंपौ, सिज:पौ व 
मेमेगु नेवाःतयगु BA BA धुकृतिइ व हलिं ञ्यंकया (न्यंकया) संपदा धुकृतिइ 
ल्यनाच्चंगु aft | aft लिपिइ दुने दकलय्‌ aca: च्वज्या जूगु लिपि धयागु 
'नेपाललिपि' खः | थ्वयात थौंकन्हय्‌ 'नेपाललिपि’ बाय्‌ 'प्रचलित लिपि’ नं 
धायेगु याः | थौंकन्हय्‌ अप्व: छ्यलाबुलाय्‌ दुगु आखः नं थ्व हे खः । मेगु अप्वः 
छ्यलाबुला जुयावःगु लिपि धयागु 'भुजिंम्वल' खः | थ्वयात थ्व लिपिं न्हापा 
यक्व च्वज्या जूगु Ga थौंकन्हय्‌ आपा: छयलाबुलाय्‌ मदु । थ्वयां लिपा, 
हलिमय्‌ दकलय्‌ नांजाःगु लिपि धयागु “रन्जना लिपि’ खः । “रन्जना लिपि’ 
धयागु बांलाःगु लिपि धाःगु खः । थ्व लिपिं हलिं ञ्यंकया थी थी बुद्ध विहारया 
अंगः अंगलय्‌ बुद्धया धापू व मंत्रकथं च्वयेगु व छयलेगु ज्या जुया वयाच्वंगु 
खः । थ्व लिपिया आखः सफुतिइ व मेमेथाय्‌ छायपा यायेत बाय समाः यायेत 
व थी थी थासय्‌ aaa तइगु ब्वज्यापतिइ छ्यला वयाच्चंगु दु । थ्व लिपि 
आखः च्चये भचा थाकुगु व च्वयेत यक्व ई मालीगु जूगुलिं न्हिथंया ज्याखँय्‌ 
gaat मयाः | भीसं न्हिथंया ज्याखँय्‌ छयलेगु 'नेपाललिपि’ हे ख: | 

थौं सिबय्‌ निसःत्या दँ न्ह्यः खस सामंत-सासकतसें नेवाःतय्‌त हताः यानाः 
कजय्‌ कासेंलि इमिसं जनतायात औपचारिक सिक्षां ब्यागलं तयेगु, इमित 
थःगु ग्यां व सिप छयला: fe खाना: न्हि नये मफयेका बिल । अले बुलुहं 
इमिगु भाय, लिपियात सरकारि ज्याखँय्‌ छयले मदयेकेगु निसें इमिसं थःगु 
न्हिज्याय्‌ तक छयले थाकुइगु ज्या जुसेंलि थ्व भाय्‌ ब्वलंकेगु ज्याय्‌ पंगलः 
दन । नेपाःया दकव आदिवासितय्‌त थुकथं हे क्वत्यलेगु ज्या जूगु खः | अय्‌ 
नं नेवाः न्ह्यलुवाःपिसं थःगु भाय्‌ म्वाका तयेत आपालं कसा नयाः नं तःजिगु 
कुत: यानाच्वन । इपिं थःगु भाय्‌ म्वाकेत 'नेपाललिपि’ त्व:ताः 'देवनागरि 
लिपि" छयलेत बाध्य जुल । थौं थ्व नेपाललिपि छगू संकतय्‌ लानाच्वंगु दु | 
उकि आ: भीसं 'नेपाललिपि' हानं म्वाकेत कुत: याये मालाच्वंगु दु । 

at नेवाःत देय्‌ ञ्यंक जक मखु हलिं ज्यंक हे ञ्यना वनाच्वंगु दु । अले थी 
थी हुनिं aft भाय्‌ ल्हाये मसयाः वनाच्वंगु दु । अथे जूसां थौं नेवाःत थःगु 
म्हसीका व थःगु भाय्‌ म्वाकेत दनावःगु दु । अयनं 'नेपालभासा’ सयेके व 
स्यनेत स्वःपिसं 'नेपालभासा' सयेके व स्यने थाक्‌ धइगु स: नं ताये दयाच्वंगु 
दु । थ्व भायया पहः मथुयाः भाय्‌ स्यने व सयेके थाकृया च्वंगु खः ला धइगु 
जितः ता: | उकि थ्व हे खँयात ध्यानय्‌ तयाः ब्वनेज्वलं दयेकेगु कृतः जूगु 
दु । 'नेपालभासा' हलिमय्‌ दकलय्‌ अःपुगु भायया दुने लाः | थ्व कथहं हंगु, 
नियमित नियम दुगु बैग्यानिक पह: दुगु भाय्‌ खः | उकि थ्वया पहःकथं, कथहं 
ब्वनेगु व स्यनेगु कृतः जुल धाःसा 'नेपालभासा' सयेकीपिन्त व स्यनीपिन्त 
छुं थाकुइ मखु धयागु जितः ता: । अले नेपालभासा हानं ब्वलनीगु खंय्‌ भीसं 
पत्या: यायेफु | 

सहस्रभुजा हायण्डिक्राफट 
ओकुबहाल-६, यल | मो. ९८४१०६६४०२ 
E-mail - santa.137@gmail.com 

MAHABAUDDHA HANDICRAFT २५६७ बुद्धजयन्तीया 


Prakash Raj Shakya 


Proprietor लसताय्‌ सकल 
Manufacture & Exporter of nepalese 
art and Handicraft Goods etc. नेपा: मिपिन्त 
Contact: भितना = 
Tel : 55-26229,5538756 ना 
Mob.: 9841-251075 > 
9841-513994 


द्द 


प्रभु ! नमस्कार ! 

गुलि चिक्‌ मचा:गु ? जिमि जुलं जाकेत फिना तयागु दु । ल्हातय्‌ 
पञ्जा दु । पाली मोजा दु । छ्यनय्‌ तपुलि दु । अथे खःसां म्ह थुरुथुरु खाः | 
छिमि नुग: चिचाधं | ote जिं थें वसः पुंसां म्ह खानाः, म्हुतुसी वँचुया पला: 
छी फड मखु । हजुर प्रभु ! छाय्‌ थुकथं धया बिज्यानागु ? छिमि जक जाकेत 
फिनातल, ल्हातय्‌ पञ्जा न्ह्यानातल, पाली मोजां त्वपुया तल । छ्यनय्‌ 
तपुलि पुनातल । म्ह ला छिमि क्वात | 

garg सि च्वनी, wer: चासुचासु जुया थें, म्हय्‌ सि कसि दयावइ, 
पाली चाकिलं नः थें पतिं चासुइ | थृथाय्‌ छिमि cer सुंक च्वनी मखु | छ्‌ 
यनय्‌ wet: वनी | अन सि सी । म्हय्‌ कुसि सी, अन प्राण हत्या जुइ । ल्हाः 
चासुचासु थें जूथाय्‌ वायांवायां याइ, मिखां न्ह्याये मदुपिं की सी । पालिया 
पतिंचा कापी कापी न्याइ | चिक थाइ, अन च्वनाच्चंपिं कीचात सी । इमिगु 
आत्मायागु स्याः व घाःया सलं छिमित चिकुगु । छिं थें चिवर छत्वालं भुना 
च्वनेमाःसा, छिं धा: थें मन्चा खाना: wera पतिंपतिं कथिं दाया: करक्क 
करक्क TAT: थुरुथुरु खाना: मि मा: जुयाच्चन जुइ का जिपिं । थुलिमछि पुनां 
हे म्ह Haat: | झन हे छिमि GS ख्वाउँ जक लुमंकी क्वाइगु गनं ले आम 
थे gate ot dat नं छिमित ars हे तिनि, प्रभु हजुर जिमिसं मथुल । जि 
धकाः नुग: कताकि ले | ख्वाउँचाःपिनिगु म्हगः स्वये मते । छिमिगु म्ह क्वाना 
च्वनी | खाउँ वयाच्चनी, वनांच्चनी | थ्व ला प्रकृतिया पह: हे खत | छिमिसं 
पनां मवइगु मखु | छिमिसं वाःचायेवं वइम्ह नं मखु । वया थःगु लँ लिना 
वनाच्चनी । भी नं थःगु लँ लिना वने सयेकि । व ख्वाउँनं भीत थियाच्चनी 
मखु | थःगु लँ लिनावनी | भीसं vad फइम्ह नं मखु । व च्वना च्वनीम्ह नं 
मखु | उकि भीसं थःगु लँ ल्यये सयेकि । थ्व हे थौंया उत्तम जन्म ख: । 

हस प्रभु ! शान्ति ! शान्ति । 

ललितपुर उद्योग वाणिज्य संघ परिंवार 
मंगलबजार, ललितपुर | फोन ४४२१७४०, ४४३०६६३ 


फयाक्स : ४७७-१-४५३०६६१, पो.ब.न. २६ 
E-mail: Icci@ntc.net.np | URL: www.lcci.org.np 


PATAN, HEGRT, CLINIC 


Dr. Priti Bajracharya 
MBBS, MD 


MBBS, MD (Internal Medicine) Obstetrician & Gynaecologist 
लब (मुटुरोग Pedra) (प्रसुती तथा स्त्री रोज विशेष्यज्ञ) 

6816 
+977 9849 978680 95 $049 979696 
Ganeshman Singh Memorial Hospital Ganeshman Singh Memorial Hospital 
(Department Head) (Consultant Gynaecologist) 
Patan Heart Clinic (Medical Director) Meri Swasthya Sewa Kendra 


Lalitpur G.P. Clinic (Medical Director) 
DOC Nepal (Medical Director) (Medical Director) 

Nepal Heart Foundation (Program Coordinator) Lalitpur G.P. Clinic (VP) 
Lalitpur Heart Clinic (Member) 


Tanga! Branch _ Lagankhel Branch 
Tangal-12, Lalitpur (Near Karunamaya Temple) Lagankhel-12, Lalitpur (Late Dr. 0.8. Shrestha’s Clinic) 
५8 01-5552811, 9841362189 “01-5537377, 9861193333, 9803366777 


Wa patanheartclinic@gmail.com www.facebook.com/patanheartclinic => www.patanheartclinic.com 


Dharma Raj Shakya 
Mobile: 9851058133 


ARNICO 
STONE CARVING 
Patan Industrial Estate, 84 
Lagankhel, Lalitpur, Nepal 
Tel: +977-1-5549482(0), 5527519(R) 
Email : arnicostone@wlink.com.np 


: arnicostone@hotmail.com 
www.arnicostone.com 

5 देशं पिने घर्म-संस्कृति 


७ प्रविण ताम्राकार 

अमेरिका 

थ्व न्हूगु सताब्दी धैगु अदभूत खः । नेपालं पिने नेपाःमि छुँखापतिं we 

धै थें जुइधुंकल, यक्वसिनं न्याब्वय्‌ छब्व नेपाःमि पिने धाःसां जनगणनाय्‌ वसिबें 

req हे धयाच्चंगु दु । कीगु च्यूता:या विषय थनं देशं पिहां वनेधुंकाः लजगाः, 

शिक्षा व बसोवासया निंतिं कुतः यायेगु मदिक्क जुयातुं च्वनी । तर भाषा- 

धर्म-संस्कृतियात गनं प्राथमिकता बी, गनं मबीगु जुयाच्चनी | सुं नं व्यक्ति व 

परिवारयागु म्हसीका धेगु देसं जक मखु, धर्म-संस्कृति-व्यक्तियागु मौलिक बिचाः 

चरित्र व सभ्यतां क्यनी । पिने वना: उच्च शिक्षा हासिल याना: थःगु लजगाःया 

माध्यमं थःगु सामर्थ्ययात भौतिक व आर्थिक रुपं सक्षम जुया: नां व दां ला कमे 

यायेफइ तर धर्म व संस्कृति सम्वर्धन यायेगुली ई व श्रम बी मफुत धा:सा जाति, 

इतिहास, परम्परा, सम्पदा व पुर्खानाप वइगु न्हूगु पुस्ता तापाना वनीगु जक मखु 
ल्वःमंका नं छवइ | 


छगू परिवारयात देसय्‌ दुने थःगु बायया व्यवस्था यायेत नं अःपु AT | जब 
देशं पिहां वनी, अन्थाय्‌ फुक्क खँ न्हूगु कथं शुरु याये मालावइ | थःगु छे न्यायेत, 
दयेकेत fetes मिदँ बाय वसिबें अप्व: काइगु स्वभाविक खः । छायधाःसा 
वनाच्वंगु देयया कानून व व्यवस्था स्वया: न्ह्याक्व ई नं कायेफु | नखःचखः माने 
यायेगु धैगु सकसिनं सकतां मयाये नं फु, झन्‌ थःगु धर्म संस्कृतियात थुइकाः, 
पालना याना: उकिया बिदेशय्‌ सम्बर्द्धन यायेगु धैगु ला दँद तक्क मखु छगू 
जीवनकालं नं मगायेफु । थ्व हे सन्दर्भय्‌ अमेरिकाया ओरेगन राज्यया पोर्टल्याण्ड 
शहरय्‌ प्रज्वलरत्न गुरुजुया नेतृत्वय्‌ स्थापना जूगु नृत्यमण्डल महाबिहार छगू 
विश्वया नेपाःमिपिन्त अनुकरणीय उदाहरण खः | अमेरिकाय्‌ हिन्दु देगः वा बौद्ध 
बिहार थी थी राज्यय्‌ दयेकेगु कुत: जुयाच्चंगु बाय्‌ निर्माण जूगु बांलाःगु खं 
खः । छगू न्ह्यथने AT खँ छु धाःसा, यदि अमेरिकाय्‌ बाय्‌ गनं नं देसय्‌ च्वंपिं 
बौद्धधर्माबलम्बीपिन्त बुद्ध जयन्ति छन्हयात जक उत्सवया रुपय्‌ कायेगु तर 
मेमेगु बौद्ध नखः व न्हियात लुमंकेगु अभ्यास मयात धा:सा थःत बौद्ध धायेत 
नं बिचाः यायेमाली | बुद्ध जयन्ति /स्वांयापुन्हि धैगु स्वंगू उत्सवया पर्व छन्हं हे 


६९ 


लाःगु न्हि, गुखुन्ह बुद्धया जन्म, बोधि ज्ञान प्राप्ति व महापरिनिर्वाण जुयाबिज्या:गु 
तिथि खः | थज्याःगु महापुण्य न्हियात ज्यूसा Mars मखुसा wre न्हिच्छि थी थी 
ज्याभवः यानाः हनेमाःगु खः । तर थी थी हुनिं व्यस्तता व व्यवस्थापनया अभावं 
यानाः ४ घौ-५ घली लिकुना च्चंगु दु । 
स्वांयापुन्हिया fe सनिबार, आइतबार, मलायेवं दक्वसियां छुट्टी काये 
म्वायेक अफिस वा ज्या सिधयेकाः ४ घौ - ५ घौ बहनी ९ ताः - १० ताः 
इलय्‌ सिधकेगु कथं ज्याभवः जुइ । AT अंग्रेजी नखःचखः बिदाखुन्हु लाइगुलिं 
यक्वसियां ई नं दुगुलिं चाःह्यू वनीगु, भ्वय्‌ यायेगु व AAT गतिविधि यायेत 
नं इच्छा व सुविधा दु । मोहनी स्वन्ति वः थें लि नं मला: । भीसं थःत बौद्ध 
धायेकेगु खःसा व्यवहारिक रुपं नं छ्यले फयेमा: | नापं बुद्ध जयन्ति जक मखु 
मेमेगु बौद्ध परम्पराया पूजा, पाठ, प्रबचन, ध्यानशिविर, ब्रत दान धर्म नं गुलि 
फु उलि अभ्यास व प्रचारप्रसार नं याये फयेकेमाः | देशं पिने व देशं दुने छगू 
धर्मया अभ्यास व पालना यायेगु फरक थ्व हे खः । देशं दुने नं विदेशया प्रभाव 
व देशं पिने caer: नं थी थी बाध्यताया सामना ard मौलिकता व इतिहासयात 
ब्वलंका तयेमाः | 
अमेरिकाया वाशिंटन लिक्क मेरिल्याण्डय्‌ 'अमेरिका नेपाल परम्परागत 
बौद्धधर्म संघ’ सन्‌ २०१० य्‌ स्थापना जुइधुंकाः प्रत्येक आइतबार न्याखाछें 
महिना महिनाय्‌ पाः काकां प्रार्थना, ध्यान याना वयाच्वंगु दु । २०७९ सालनिसें 
नेपाली मन्दिर व पशुपति, बुद्ध मन्दिर न्हूगु थासय्‌ दयेवं अन हे प्रत्येक 
आइतबार पाठ, प्रार्थना याना वयाच्चंगु खः । थुगु संस्था २०२१ सेप्टेम्बर महिनां 
निन्हयंक न्हापांगु पटक बसुन्धरा ब्रत साधना सफलतापूर्वक सम्पन्न यात 
धाःसा, लख चैत्य पूजा सन्‌ २०२२ जुलाइ महिनाय्‌ अथे हे सन्‌ २०२२ हे 
नोभेम्बर महिनाय्‌ लयूपतिक यायेगु कथं मुखःअष्टमीखुन्ह अष्टमी ब्रत साधना 
शुरु यात । थथे यानाः थी थी बौद्ध पुजापाठ, धर्मदेशना यानावने फत धाःसा 
धर्मयागु महत्व थुइकीगु नापं उकियात अभ्यास व पालना यायेत सफल जुड | 
बुद्धधर्मयात थुइकेत उकिया थी थी अंग, शिक्षा व साधनायात Haga मगा: | 
संसारय्‌ Bay भिंगु कर्म व प्रयास जुल aver उकिया प्रभाव मेथाय्‌ नं मलासें 
त्वःती मखु । अथे जुयाः भीसं धर्मया जय जुइकथं, धर्मया प्रचार व अभ्यास 
मदिक्क निरन्तर यानावनेगु, धर्म न्हापा ALA, लाकूसा जक धर्म नं ल्यनी, भी 
नं ल्यनी | विकास व निर्माणया नामय जक ब्वाय जुइगु मखु धर्मया महिमा नं 
थुइकेनु | ऋ के के 

नेवा: संस्कृति व सम्पदा 
सम्वर्घन यायेत हलिमय  व्वंपिं 
नेवा:तय्‌गु दायित्व 


£ कृष्ण कायस्थ 
क्यानेडियन नेवा: गुथि 


तःजिगु भीगु नेवाः संस्कृति व सम्पदा सम्वर्धन यायेत नेपा:मिपिन्सं व 
हलिमय्‌ च्वंपिं नेवाःतयूसं थी थी किसिमं थःथःगु योगदानत बियाच्चंगु दु । 
want निंतिं हलिमय्‌ च्च॑पिं, नेपाःमिपिन्त, सकल सकलसित लसहनेमाः | 
थ्व सन्दर्भय्‌ आःयागु परिस्थितिइ नेपाःपिने हलिमय्‌ walt नेवाःतय्‌सं नेवाः 
संस्कृति व सम्पदा सम्वर्धन यायेत छु यायेमाली धका: जिगु छुं faa: 
SIAM कृतः यानाच्वना | 

जि छम्ह नेवाः संस्कृतिइ ब्वलंम्ह नेवाःमचा नेपाःमां त्वःताः नेपाःदेसं 
पिने वनागु प्यंगू दशक हे दयेधुंकल । ब्वनेगु, ज्या यायेगु निंतिं नेपाः त्वःताः 
तापाकं वनेगु चलन याःपिं न्हापांया पुस्ता जिमिगु हे पुस्ता खः। उबलय्‌ 
संख्यात्मक हिसाबं पिने वनीपिं नेवाःत: तसक हे म्ह्व । आ: नकतिनि निगूगु 
पुस्तातयूसं नेपाः त्वःताः तापाकं वनेगु चलन ब्यापक यानाहल व संख्यात्मक 
हिसाबं नं पिने वनीपिं नेवाःत बुलुहं अप्वया वल | थ्व भीगु नेवा: संस्कृति 
व सम्पदा नेपा:पिने नं दक्वथाय्‌ सम्वर्धन यायेमाः, प्रचार प्रसार यायेमाः धैगु 
लहर वल, दर्जनौं नेवा: गुथित स्थापना जुल । थःथःगु तरिकां ज्या न्ह्याका 
यंकल । थ्वया प्रभावकारिता अप्वयेका यंकेगु लँय्‌ वर्ल्ड नेवा: अर्गनाईजेसनं 
ज्या सनाच्चंगु द । झन्दै छगू दशक जक दुम्ह थ्व अर्गनाईजेसनं यक्व हे 
ज्या यानाच्चंगु दु । थ्व सन्दर्भय्‌ भी नेवाःत छधी मजूतले भीगु छुं नं 
ज्यात बांलाक न्ह्याके फै मखु, थ्वयागु प्रभावकारीता नं थकाये फै मखु धैगु 
दक्वसिनं मनन याना नं च्चंगु दु । अमेरिकाय्‌ व क्यानाड़ाय्‌ जक नं निगू 
दर्जनं मयाक नेवाः गुथित ज्या सनाच्वंगु दु । थ्व हलिमय्‌ च्चंगु गुथितयूत 
कानुनी, ब्यबहारिक रुपं गय्‌ यानाः छधी यायेगु, WA यानाः थःथःगु अनुभवत 
कालबिल यायेगु, गय्‌ यानाः भीगु ज्याय्‌ प्रभावकारिता अप्वयेकेगु धकाः 
खँल्हाबल्हा न्ह्याके माःगु दु थें A । 


“न्हि वं चाः, दँ वं मचाः” क्यानेदियन नेवाः गुथि स्थापना जूगु नं भिंन्हय्‌दं 
हे दयेधुंकल | थ्व मिंन्हयूद॑यू भीगु मांभाषा व तजिलजि, जातीय परम्परा 
व थितिरीतिकथं थी थी इलय्‌ म्हपुजा, समयूबजि, wate पुन्हि, कूछि भ्वय्‌, 
स्वनति, Se, इही, ग्रिनतारा पूजा आदि हना वयाच्वंगु दु । नेपाली बाजा 
थायेगु, मे हालेगु, प्याखं ल्हुयेगु, योग ध्यान यायेगु यानाच्वंगु दु, स्यनाच्चंगु दु । 
सत्यमोहन जोशी, नारायण गोपाल, तारा देवी, प्रेमध्वज प्रधानपिनि लुमन्ति 
ज्याभवः यानाच्चंगु दु । तोरन्तो विश्वविद्यालयस भीगु संस्कृति अनुसन्धान, 
बिद्यावारिधि याइपिन्त ग्वाहालि यायेगु, नेवाःभाय्‌ स्यनेगु ज्या नं यानाच्चंगु 
दु । न्हूगु पुस्तायात भीगु संस्कृति मांभाय्‌ स्यनेगु ज्याभवः दयेकेगु, यःमरि 
दयेकेत स्यनेगु, न्ह्यसः लिस: कासा ज्याभवः यायेगु यानाच्वंगु दु । क्यानदाय्‌ 
च्वंगु थी थी संस्थात नापं मिले जुयाः स्वास्थ्य सम्बन्धि ज्ञान वर्धक सेमिनार 
वर्कशप यायेगु, क्यानदाय्‌ वःपिं न्हपिं नेपाःमिपिन्त कर पुलेगु ज्याय, आर्थिक 
ज्ञान बीगु, ग्वाहालि यायेगु ज्या यानाच्वंगु दु । क्यानादाय्‌ जक मखु, नेपालय 
लुम्बिनी बञ्जयान महाबिहार निर्माण यायेत, सत्यमोहन जोशी नेपाली लोक 
साहित्य परिषद भवन निर्माण यायेत, भूकम्प पिडिततयूत आर्थिक ग्वाहालि 
यायेगु ज्या नं याःगु दु । 

सत्यमोहन जोशिं छताखँ धाःगु दु “क्यानाडा देश थें जांगु थी थी 
देयया बन्धुजनपिं एकताबद्ध Wa: “वसुधैव कुटुम्बकम्‌” (अर्थात्‌ हलिमय्‌ 
च्वंपिं सकल एकाघरया परिवार थें जुयाः) Multiculturism धैगु सिद्धान्तय्‌ 
क्यानाडा देशया सांस्कृतिक विविधतायात झ:झ: धायेकेगुली नेवा: क्यानाडियन 
गुथियागु नं सक्रिय भूमिका दुगु जुल | 

थ्वं झिन्हयदँय्‌ क्यानेदियन नेवाः Wa थःगु संस्थागत विकास यात | 
थुकी सच्छिगू मयाक AAT संस्थातयूसं ग्वाहालि नं यात । भन्दै सछिम्ह 
थुकी लायफ मेम्बरत दु । हलिमय्‌ च्वपिं सकल एकाघरया परिवार थें जुया: 
भीगु मांभाय, तजिलजि, जातीय परम्परा, थितिरीति संस्कृति व सम्पदा 
सम्वर्धन प्रभावकारिता ढंगं न्ह्यज्याकेमाः धैगु थ्वयागु मान्यता खः । 

भीगु नेवाः सम्पदा भीगु जक मखु, थ्व ला दकव हे नेपाःमिपिनिगु नं 
खः । भीगु गुगुं सम्पदात ला सारा हलिंयागु हे जुल । दसुया निंतिं मल्ल 
जुजुया पालय्‌ दयेकूगु स्वनिगःया स्वंगू लायक, थौं विश्व सम्पदाया सूची 
लाःगु दु । अथे हे भीगु तःजिगु संस्कृति नं दकव नेपाःमितयगु नं खः। थ्व खं 

भीसं दक्वसित थुइके फयेमा: | थ्वयात म्वाका तयेगु, सम्वर्धन यायेगु विशेष 
जिम्मेवारी भीगु हे खः, थुकी छुं हे द्विविधा मदु । अथे जूसां थ्वयात म्वाका 
तयेत, सम्वर्धन यायेत भीत सकल नेपाःमि, गैर नेवाःतयगु नं ग्वाहालि मा: | 

भीगु संस्कृति सम्पदा सम्वर्धन यायेगु विषयस न्ह्याक्व हे समस्या 
दुसां डिप्लोमातिक तरिकां, राजनैतिक तरिकां हे समाधान यायेगु ल॑ स्वयेगु, 
दन्दात्मक खँयात फक्व म्ह्व यायेगु, रचनात्मक ज्याखंय्‌ ध्यान बीमा: | 
नेपाल चार वर्ण छत्तिस जातया साझा फूलवारी'या भावनायात सकारात्मक 
दृष्तिकोणं स्वयाः, भीगु गुथि, भीगु दबू, बिशुद्ध गैर राजनैतिक याना: दकव 
मेमेपिं गैर नेवाः संगठन नाप नं भीगु स्वापू न्ह्याकेमाः धेगु जिगु बिचा: खः । 
थ्व हे ख नुगलय्‌ तया: भीसं थःगु रणनीति, कार्यनीतित दयेकेफुसा बांलाइ 
थेंच्वं। 

नेवाः जात मखु, छगू समाज खः, बुद्धमार्गी, हिन्दुमार्गी छगू हे नेवाःमार्गी 
खः, जातीय भेदभाव मखु, छगू हे पहिचान खः धका: ब्यबहारय्‌ क्यना:, दकव 
नेवा: छवा: हे जुयाः गय्‌ यानाः भीत राजनैतिक, कानुनी रूपं बल्लाकेगु धकाः 
बिचा: यायेमाः | 

भीगु संस्था बल्लाकेत बिस्क महत्व दुगु खँ आर्थिक हे खः । धर्म यायेगु, 
धर्मया नामय्‌ थम्हं फक्व योगदान यायेगु, कीगु चलन दु । तर थ्व चलनयात 
आधूनिक रूपं ब्यबस्थित यायेगु, भी आर्थिक अवस्था बल्लाकेगु निंतिं हलिं 
कोष दयेकेगु, गय्‌ यानाः थ्वयात बल्लाकेगु धकाः नीतित दयेकेगु, व गय्‌ 
यानाः थ्वयात संचालन यायेगु धैगु नं बिचाःत न्ह्याकेमा: । 


नेपालभाषायागु खँ - शाहकालय्‌ सिथिल जूगु, राणाकालय्‌ दमन जूगु, 
बुलुहुं बुलुहुं तना वनेत्यन नेपालभाषा | कवि योगवीर सिं कसाःजुं च्वःगु दु, 
“भाषा थःगु मन्त धाःसा सुख गबलें जुइ मखु, भाषा थःगु उच्च जूसा दुःख 
गबलें जुइ मखु ।” बुसांनिसें ल्हानागु भाय जूगुलिं थें च्वं, नेपालभाषाय्‌ खं 
ल्हायेबलय्‌ जितः आनन्द वः, जिगु भावना प्रस्फतित जू । तर विदम्वनाया 
खं, भी थः हे मस्तयसं झीगु माँभाय्‌ मल्हाये धुंकल । गथे याना: भीसं 
भीगु न्हूगु जेनेरेसनयात नेपालभाषाप्रति आकर्षित यायेगु धकाः न्हापांनिसें 
खं जुयाच्चंगु खः । हलिंयागु AAT भाषा थें नेपालभाषा नं AAT भाषाय 
त्रान्सलेसन यायेगु नितिं गुगल त्रान्सलेसन प्रोजेक्त न्ह्याना वनाच्वंगु दु । 
थ्व ज्याभवलय्‌ यक्व हे पासापिन्सं, युवा वर्गतयूसं नं ग्वाहालि यानाच्वंगु दु । 

वयूकःपिन्त फुक्कसित यक्व हे हनाबना दु । थ्व लसताया विषय खः | थुकि 
याना: नेपालभाषा म्वाकेत व नेपालभाषा स्यनेत यक्व हे अःपुइ | उकि गुगल 
त्रान्सलेसन प्रोजेक्तयात सफल यायेत भीसं थुकी फक्व ब्वति कायेमाल, 
कायेके माल । 


भीगु मौलिकता दुगु तिथिया पात्रोयागु कीगु कम्प्युतरय्‌, ल्यापतपय्‌, 
मोबाइल फोनय्‌ डाउनलोड यायेज्यूगु आयप्‌ वयेधुंकूगु दु । Hat फत्तले 
भीसं थ्वयात छ्यले फत धाःसा, कीगु वेबसाइटय्‌ तलधाःसा MNT थःगु हे 
पात्रोयागु पहिचान थहां वनी । 

नेपालभाषाय्‌ भिंनिगू लिपि दुसां नं ब्यबहारय्‌ छगू हे लिपि नं बांलाक 
चले मजू | विशेषत: लिपि च्वये थाकुगु ald हे थ्व चले मजूगु खः थें च्चं । 
रन्जना लिपि संयुक्त राष्ट्र संघय्‌ दर्ता जूगु, हलिमय्‌ दकलय्‌ बांलाःगु मध्यय्‌ 
निगूगु (दोश्रो) बांला:गु लिपि (अर्नामेन्तल्‌ स्क्रिप्त) खः । शिर्षकत च्वयेत थ्व 
लिपि अति हे उपयुक्त जू । तर भीसं साधारणत च्वयेगु नितिं अःपुकेत लिपि 
सरलिकरण यायेमाल बाय दुगु लिपि मध्यय्‌ अःपुगु लिपि छ्यलेमाल | 

अमेरिका, यूरोप, अष्ट्रेलिया, एसिया, अफ्रिका जक मखु सिक्किमय्‌ च्वंपिं 
नेवाः युवा वर्गतयूसं नं नेवाः जागरुक अभियान चले यानाच्चंगु, विधिपूर्बक 
इन्द्रजात्रा माने यानाच्वंगु दु । भाषा म्वाःसा, संस्कृति म्वाइ, संस्कृति Fara, 
जाति म्वाइ धका: नेपालभाषा AST ब्यबस्था याना नं च्वंगु दु । सिक्किम 
नेवाः गुथिं प्रचलित लिपिया ap पिथनेगु योजना दयेका च्चंगु दु। अन 
युवातयूसं नेवाः वसः फीगु सुरु यानाच्चंगु दु । इमिसं भीत नेवाः संस्कृति 
सम्बर्द्धनया प्रेरणा बियाच्चंगु दु। थ्व ASA Fea खँ खः | 

थः स्वयां तःधिपिन्त, सःस्यूपिन्त, थः ककाबाः, गुरुमां, गुरुबाःपिन्त, 
आदर व सम्मान यायेगु कीगु संस्कृति खः। भी च्वनेगु थी थी थासय्‌ 
थज्याःगु आदर व सम्मान यायेगु ग्वसाःत ग्वयेगु याःसा बांलाइ थें =F । 

थौंकन्हय्‌ नेपालय्‌ नेपालभासाया मे, चिनाखँ, बाखं, किपा, समाचार, 
खँल्हाबल्हा, साहित्य, वाङमयया बिकास जुयाच्वंगु दु । इन्फर्मेसन टेक्नोलोजी 
बिकास जूगुलिं थौंकन्हय्‌ थुपिं प्रचारप्रसार यायेत न्हापा थें थाकु A, थ्वयात 
API (application programming interface) प्रविधि प्रयोग यानाः नेपाः 
पिने नं प्रचारप्रसार यायेगु ज्या न्ह्याके HAT बांलाइ थें च्वं | 

नेवाः संस्कृतिया यक्व हे दुग्यंगु अर्थत दु । बुन्हिनिसें सीबलय्‌ तकयागु 

परम्परागत ज्याभव: संस्कारतयगु, भावपूर्ण चित्रकलाया, बाखंत दुगु 
कास्थकलायागु, थी थी द्यःया प्याखंया, रहस्यपूर्ण नृत्य कलाया, act दनेगु, 
अपसं च्वनेगु, दिगुपुजा, सोह्र श्राद्धया, समयबजि, कूछिभ्वय्‌, येयाः पुन्हि, 
यःमरि पुन्हि थज्याःगु नखःचखःतय्‌गु, बिस्काः जात्रा, इन्द्र जात्रा, थज्याःगु 
पुजाबिधि, नुवाइम्ह कुमारी द्यःयागु, यक्व हे VAT अर्थत दु। थ्व भीसं 
थुइकेमाः, क्यनेमाः, प्रचारप्रसार यायेमाः | 

नेवाःतय्‌गु छँ, फल्चा, Sea आदि दनेगु निर्माण प्रबिधितय्‌ वारे 
थौंकन्हय्‌ अनुसन्धानत जुयाच्वंगु दु । gta: द॑ न्हापांनिसें कीगु भवन निर्माण 
बैज्ञानिक तरिकां बिकसित जूगु दु धकाः थ्व न्हूगु अनुसन्धानतयूसं क्यनाच्चंगु 
दु । संस्कृतिं, सम्पदां तःजिक तःमिपिं झीपिं, थुकिं गौरव नं याये सयेके माल, 
स्यनेमाल । 

थ्व प्रचारप्रसार यायेत, आदिवासी जनजातिया मंचं, गैर आवासीय 
नेपाली मंचं, त्वाःबा: देय, राष्ट्रिय, अन्तर्राष्ट्रिय Aa, गनं गनं जी, कीगु सः 
न्यंकेमा: | अक्सर यानाः भीगु ज्याभवः भीगु नेवाः समुदायस जक लिकुंगु 
खनेद्‌ | भीगु ज्याभवः, तजिलजि भीगु समुदायस जक लिकुंका मतसे, 
बृहत नेपाली व अन्तर्राष्ट्रिय समुदायस नं भीगु संस्कृति प्रचारप्रसार यायेगु 
स्वयेमाल । 

थ्व झीगु साभा गुथि, संस्था अर्गनाईजेसनय्‌ आबद्ध जुयाच्चंपिं सकल 
पासापिन्त, दकव भी नेवाःत छुधी यायेत, हलिमय्‌ wa सकल एकाघरया 
परिवार थें जुया: कीगु मांभाय्‌, तजिलजि, जातीय परम्परा, थितिरीति नेवाः 
संस्कृति व सम्पदा हलिमय्‌ सम्वर्धन, प्रचारप्रसार यायेत व प्रभावकारिता ढंगं 
न्ह्यज्याकेत सफलताया भिन्तुना छाया च्वना । सुभाय्‌ | 


२३६७ औं बुद्धजयन्तीया लसताय्‌ 
सकल नेपा: fatter भितुना 


शान्तमानन्द शाक्य 
महाबौद्ध, यल 

समाज सेवी नापं हस्तकला 
व्यवसायी भाजु स्वयम्भू रत्न _ 
तुलाधरपाखे नेपालभाषा हलियंक 
पौ “नेपाल संस्कृति” प्रकाशनया 
नितिं दा ३000/-(स्वद्द:) 
तका ग्वाहालि यानादीगुलिं 
भाजु स्वयम्भू रत्न तुलाधरयात हिँ 
“नेपाल संस्कृति” urd सुभाय्‌ 
द्यछानागु जुल। 


Ea ५६७औँ बुद्धजयन्तीया लसताय्‌ 
सकल नेपा: fatter मितुना 


रोचन WS 
चालाछँ, यल 


ह ६७आऔ बुद्धजयन्तीया लसताय्‌ 
सकल नेपा: fatter मितुना 


पूर्णबहादुर महर्जन 
धालाछँ, यल 
मो. ९८४१३७८०३३ 

हि 


१ 
लैं तरकारी तसक सात 
जिं ला सिल रे हाइ हाइ, जिं ला सिल रे 
ल्यासेम्ह मिसा खनाबलय्‌ मन तन रे 
हाइ ...... हाइ मन तन रे ! 
२ 
मोहनि वल मोहनि वल 
जिं ला सिल रे हाइ हाइ, जिं ला सिल रे 
लाक्वा: सिबय्‌ फसिक्वाः साः 
हाइ हाइ जिं ला न्यना रे 
हाइ हाइ जिं ला नयना रे। 
३ 
लैं नया: पेडाया धक्का: तयावन रे 
फल्चाय्‌ च्वनाः Bal फूर्ति यानाः 
ल्यासे ह्ययेकल रे 
हाइ हाइ card ह्ययेकल रे | 
¥ 
rag मखंम्हेस्यां जाकिद्र॑ खनाः 
पला: थासय्‌ मलात रे हाइ हाइ, 
पला: थासय्‌ मलात रे ! 


नेवा:मे 


& रीतादेवी प्रधान (जोशी) 
rumath2011@gmail.com 
4 
गुंपुन्हिया क्वाति नया: AE जुल रे 
हाइ हाइ लट्ठ जुल रे ! 
६ 
यँन्या:पुन्हिया “ला छक्‌ वयेक समयूर्बाज, 
थ्वँ त्वना: ल्यासे ल्यायम्ह धेय्‌ धेय्‌ चुल रे 
हाइ हाइ, धेय्‌ धेय्‌ चुल रे ! 
७ 
बँ पुइ म्वायेक फसं ब्वयेकल 
जिमि शत्रु धकाः 
हाकु ATA हा ... हा ... न्हिल रे 
हाइ ...... हाइ ..... हा हा न्हिल रे! 


स्वयेदत, स्वयेदत TAT मदुगु भया: 
न्यनेदत, न्यनेदत मिजं मिजं 
मिसा मिसा इहिपाः याःगु खँ 
हा ...... हा BEM: याःगु खं 
हा ...... हा BEM: याःगु खं 


न ने ok 


२३६७ औं बुद्धजयन्तीया लसताय्‌ 
सकल नेपा: fatter भितुना 


शान्तराज शाक्य 
न:त्वा:, यल 

Therapist अजमल खडी 
सो. न: ६६८६३ 
sh ळार्यजिनायळ swore ९८२८७१३९३२९ 


स्पेशल Usdded मसाज थेरापी होम ट्िटिमेन्ट सर्मिस 


Cultural Theater Online Media 


Artist"s voice -19 Video Hata हेर्नुहोला | 


२३६७ औं बद्धजयन्तीया लसताय्‌ 
सकल नेपा:मिपिन्त भितुना 


न्यू गोल्डेन शिल्भर हाउस 


पुल्चोक, ललितपुर | फोन : ४४३४१४९ 


२२९६७ओ बुद्धजयन्तीया लसताय्‌ 
सकल नेपा:मिपिल्त भितुना 


पुष्पराज शाक्य 
महाबुद्ध, यल 


२३६७ औं बुद्धजयन्तीया लसताय्‌ 
सकल नेपा: fatter भितुना 


घर्म व्यञ्जनकार्‌ 


च्यास:-९, यल 


जिद 


एल्फयज म्हसीके 
A श्रीलक्ष्मी श्रेष्ठ 


लाइदन, द नेदरलन्द 


काचाक्क स्वयेबलय्‌ हाइक्‌, मुक्तक थें च्चंसां थुपिं स्वयां पाःगु, 
भिंछग: खँग्वः जक दुगु, तसकं साधारणगु, चिहाकःगु चिनाखँयात नेदरलन्दया 
भासं एल्फ्यज बाय भिंछग:चा धायेगु याइ। झिंछग:यात नेदरलन्दया भाषां 
एल्फ धाइगु खः। उकी चा तनात:गुलिं एल्फ्यज धका: धाःगु खः। 

भिंछग: Ga: जक दइगु जूसां थुकिया नियमकथं न्याभव: हे 
ASAT: | दकलय्‌ न्हापां छगू खँग्व: तयाः चिनाखया छूयं (शीर्षक) तयेगु FS | 
वयां aay निभवलय्‌ निगः खँग्वः, स्वभवलय्‌ स्वंगः खँग्वः व प्यभवलय्‌ प्यंगः 
खंग्व: हे तयेमाः। दकलय्‌ क्वय्‌ बाय्‌ न्याभवलय्‌ न्हापालाक थें छग: जक IE: 
तया: चिनाखँ क्वचायेके AT: | 

शीर्षककथं छसिंनिसें भाय व भाव नं मिले जुइमा:। निभवलय्‌ व 
चिनाखँ सु बाय्‌ छु विशेषतानाप संबन्धित धका: वयेमा:। स्वभवलय्‌ संबन्धित 
शीर्षक मनूया बारे, भंग: पन्छि, कीत पतंग, जन्तु जनावर, स्वां, सिमा बाय्‌ 
छुं चीजवस्तु बाय्‌ छु धकाः धायेमा:। प्यभवलय्‌ च्वयच्वंगु स्वभवःया बारे 
न्ह्यसः दुगु जुझमाः। दकलय्‌ लिपाया छगू खँग्वलय्‌ चिनाखँया सारांश बाय्‌ 
धायेत्यंगु छु क्यने HAH मा: | 

दकलय्‌ न्हापां अमेरिकाय्‌ चिनाखँया रुपय्‌ “मिंछगःचा” न्ह्यःने 
ब्वयेहःगु खः । अंग्रेजी भाषा क्षेत्रय्‌ थुकियात “अमेरिकन सिनक्वाइन” धकाः 
धायेगु ATES | तर बिसौं शताब्दीइ नेदरलन्दया आमस्टरदमय्‌ जूगु भाषा मुद्रण 
कार्यशाला गोष्ठिइ दकलय्‌ न्हापां थुकियात चिनाखँकथं न्ह्यब्वःगु खः। सन 
१९८७ स चिनाखंया रुपय्‌ नेदरलन्दया भाषाय्‌ छापे याना: पितहयेगु ज्या 
नं जुल। चिकिचा हाकःगु चिनाखँ जुया: थुकियात “छपा ल्हातय्‌ न्ह्यंगु सफू” 
(Hand book) नं at: | 

स्वयेबलय्‌ चिकिचा हाक:गु, तसकं च्वये अःपुगु थें च्वंसां च्वमिपिन्सं 
थ्व एल्फ्यज च्वयेत बांलाक बिचा: याना: च्वयेमा:। थ्व ब्वनेबलय्‌ थी थी 
भवलं कथं कथंया अन्वेषण यानाच्वं थें नं तायावइ। चिकिचा हाकःगु जुयाः 

थुकी कविताय्‌ थें विशिष्ट शिक्षण बिचालय्‌ दुग्यंक वने नं म्वा:। waa 
नेदरलन्दया दच भाषा क्षेत्रया दथुइ छथ्व: कवितयूसं चिकिचा हाकःगु कविता 
जूसां तसकं स्यल्लाःगु, गम्भीर कविताकथं कायेगु याः। नेदरलन्दय्‌ यक्व 
एल्प्यज च्वया: पिकाःम्ह नांदंम्ह कवि व बाखंच्वचंमि निको भान देन राद 
(Nico van den Raad) @: | हारलामय्‌ eae AAT: वयूकःयात हारलामस 


च्वमि धकाः नं धायेगु या: | 


जिं च्वयागु छुं एल्फ्यज थन न्ह्यब्वया च्वना- 


१. जात्रा 

नखः चखः 

न्ह्याइपुयाः न्ह्याइपुगु भवः 
ईया ल्यू ल्यू बयाच्चनी वनाच्चनी 
संस्कार ! 

२. चिलाख 

जात्राया शोभा 

ae न्हिनं च्याइ 

शक्ति व आस्थाया दसु 

मि! 

३. भौचा 

त्वालां मिखा 

म्याउ म्याउ सलं 

छुं मखुसां छुं बियाच्वनी 
न्ह्यवःसा ! 

४. शहिद 

संघर्षया संघर्षय्‌ 

लसतां मृत्यु कताइम्ह 
इतिहासया पतिइ नां च्वनीम्ह सपूत ! 
४. यःसिं 

ता:हाकःगु fara 

आदि अन्त्यया प्रतिविम्ब 
थाकुक थना: अःपुक क्वःथली 
जीवनचक्र ! 


६. बल्चा 

आश्रय स्थल 

छकूचासां यक्व 

न्स्याक्व वःसां छिंका च्वनेफु नुगः! 

७. नांचा 

उखें थुखें 

छयांपांछ्यांपां ल:या धालय्‌ 

न्ह्याकू थें मदिक्क न्ह्यानाच्चनी 

जीवन्त ! 

ट. पाल्चा 

चाया थलचा 

मत च्याइ झललल 

रापं पूसां स्तब्ध व 

बलिदान ! 

४. मसां 

मृत्यु शैया 

अन्तिम गन्तव्य स्थल 

फुपिसं फक्व प्वंका Bag 

श्रद्धान्जली ! 

नेपाल संवत ११४३ चौलागा: दशमि, 
सनिबार (१५ अप्रिल २०२३) 


GO 


$ यल दोलामाजु द्यःथायच्वंगु 
ने.सं. ८०८्या शिलापत्र : 
छगू अध्ययन 


& छत्रबहादुर कायस्थ 

न्ट्यखं : 

थ्व यल मंगलय्‌ ताहाःफलय्‌ दु। थ्व ताहाःफःया उत्तररिखे 
भण्डारखालदुने राणाकालीन छगू भवन दु। न्हापा थ्व भवनं भण्डारखाल दुहां 
वनेगु लुखा दु । लुखां दुने वनेवं गाः वइ । थ्व हे गालय्‌ दोलामाजु द्यः थापना 
यानात:गु दु । थन अंगलय्‌ ने.सं. ८०८ या शिलापत्र छपा: नं स्वनातःगु दु । 
थ्व नेपाललिपिं, नेपालभाषां च्वयातःगु शिलापत्र |: | थ्व शिलापत्रया मूलपाठ 
देवनागरीलिपिं लिप्यन्तर थथे खः- 
मूलपाठ : 
१. श्री दीपंकराय नमः ।। श्री वसुलक्ष्मीदेव्यै नमः ।। श्री- 
२. माणिग्लाधिपति महाराजाधिराज श्रीश्री जय योगन- 
३. रेन्द्र मल्लदेव प्रभु ठाकुरस विजयराज्यस, सेनाध्य- 
४. ध्य चाखाबाहार गृह परशुराम भारोया बेलस काचगथि- 
३. संया यता गृह दाता चिकुति भारोण पुण्य प्राप्ति कामना- 
६. न॑ बुंगथि लं ध्वाखा यंतास फले दयका आय प्रत्याय 
७. दुताया भाषा ead ।। बोसिंगालबुं रोव १३।। थ्वतेया वर्षप्र- 
८. ति वरसानन दु ।। श्री बुंगयात गारबाहार यात ae श्री 
४. इन्द्रजात्रा Utd चण्डियात कुन्ह निघातसं थ्व फलेस श्री 
१०. भैरव छाक हायकाव, मत cad पि 8 छोयकाव दान fa 
११. तेमाल प्रति घातसं जुरो ।। बु जव नसिया वरसानन वर्घप्रति ले- 
१३. नकेमाल सेल्होयात || भूय दाता भार्या महालक्ष्मी a 
१३. यी भरीन दुता वा फं UT ६0 थ्वतेया चेकन मालक्व सह 
१४. WRT ।। पुनः भाषा निघातसं फलेस तया देव देवी पूजा या- 
१३. FAR ।। MART ।। सम्वत्‌ ८0८ भाद्रपद शुक्ल त्रयोद- 

१६. स्यान्तिथौ ।। धनिष्ठानक्षेत्रे ।। सुकर्म्मायोगे ।। तेतिलकर- 
१७. णे ।। बुधवार ।। थ्व कुन्हु प्यकवल फले प्रतिष्ठा या- 
१८. डा दिन जुरो ।। थ्वतेया चिता याक हतकोबाहार व- 
१४. ज़ाचार्य्य श्री महामुनिजु, हतकोबाहाल लिबिछेया शाक्य- 
२०. fet श्री रथनजु, तुथिलन्हे हरिहर भारो, चाखाबाहा- 
२१. र नरहरि भारो cat पेम्हस्यन चोस्यं तक्व वर्षप्रति 
२२. अविछिन्न याङ चिन्ता यायमार Wet ।। थ्व फले ग्वम्ह- 
२३. सेन सेनकरसा पंचमहापातक लाक जुरो ।। थ्व फले मि- 
२४. नकरसा पुण्य लाक जुरो ।। सर्व्व जगता शुभमस्तु ।। 00 


भावार्थ : 

श्री दीपंकरयात नमस्कार। श्री वसुलक्ष्मीयात नमस्कार। श्री 
माणिग्लाधिपति महाराजाधिराज श्री श्री जय योगनरेन्द्र मल्लदेव प्रभु ठाकुरया 
विजय राज्यस चाखाबाहाल निवासी सेनाध्यक्षपरशुराम भारोया बेलय्‌ 
काचगंथिसया यता (उत्तर) रिखे By ware दाता चिकृति भारोन पुण्य 
प्राप्तिया कामना यासे बुगथि लं ध्वाखांन उत्तररिखे फले दयेका: आय प्रत्याय 
दुंताया भाषा थथे जुल। 

बोसिंगालबूं रोव १३॥ (१३ रोपनी ८ आना) दुतिनागु जुल। थुलि बँया 
वर्षप्रतिं वइगु वरसानन (बाली) व्यगु दु। थ्व बालि श्री बुंगद्यःया रथजात्राया 
भोलय्‌ गालबाहालयात (जात्रा) HE व श्री इन्द्रजात्रा ada चण्डियात 
(जात्रा) कुन्हु निगू जात्राय्‌ नं थ्व फलेस श्री भैरव द्यः ब्वया: छाक (थ्वं) 
हायेकेमाल | पलेस मत प्वात ४ छोयेकाव समय दान बियेमाल प्रति घातस | 

मेगु खं दाता भार्या महालक्ष्मीमयी भरिन वा haa (६० पाठी) 

दुतिनागु जुल । थुगु बाली चेकन (चिक) माक्वयात जुल | 

हाकनं मेगु खँ- निक्व घातस नं फलेस देव-देवी तया: पूजा यायेमाल । 

भिंगु संवत्‌ ८०८ भाद्र शुक्ल त्रयोदशी, धनिष्ठानक्षेत्र, सुकर्म्मायोग, 
तेतिलकरण, बुधवार जुल । थ्व कुन्हु प्यकवल फले प्रतिष्ठा यानागु दिन जुल । 

थ्वतेया चिन्ता याःपिं हतकोबाहालया वज्राचार्य श्री महामुनिजु, 
हतकोबाहाल लिबिछुँया शाक्यभिक्षु श्री रथनजु, तुंथिलन्हेया हरिहर भारो, 
चाखाबाहालया नरहरि भारो जुल। थुपिं प्यम्हसेनं चोस्य तयाथें वर्षप्रतिं 

अविछिन्न यानाव चिन्ता यायेमाल। थ्व फले ग्वम्हसेन स्यंकल वयात 
पञ्चमहापाप लायेमाल। थ्व फले भिंकलसा पुण्य लाक जुल। जगतय्‌ 
सकस्यां भिं जुयेमाल । 
मंखना : 

थ्व ने.सं. ८०८ या शिलापत्र छगू धार्मिक कीर्तिया अभिलेख खः | धार्मिक 
कीर्ति खः प्यकवःया फले निर्माण व थन पूजा व दान यायेत आयप्रत्याय 
दुतिंगु। थ्व धार्मिक कीर्तिया दातापिं fare दु- काचगंथि (कायगुननि) 
कनिवासी चिकृति भारो व वयकःया भार्या (कला:) चहालक्ष्मीमयि भरि। 
थृमिगु कीर्ति थथे खः- 


१. चिकृति भारोया कीर्ति- 
१.  बुंगलं ध्वाखाया उत्तररिखे प्यकवःया फले निर्माण अर्थात्‌ प्रतिष्ठा | 
२. प्रतिष्ठा याःगु फले निगू जात्राय्‌ थी थी द्यःत ब्वयाः पूजा यानाः समय 


न 


दान यायेगु। ४ ar मत छोयेकेगु । श्री भैरव पूजा यासे छाक 
हायेकेगु | छाक हायेके धयागु थ्वं हायेकगु अर्थात्‌ हाथु हायेकेगु खः | 

३. पूजा यायेगु दिं- १. बुंगद्यःया गालबाहालयात (जात्रा) कुन्हु । इन्द्रयात 
(जात्रा) धुनेवं चण्डियात (जात्रा) HS | इन्द्रयात (इन्द्रजात्रा) धुनेवं धाःगु 
आश्विन कुष्ण प्रतिपदा खः। थ्व दिनय्‌ यल गाःबाहाःया पूर्णचण्डीया 
भुजायाः (भुजाजात्रा) खः | 

४. थुगु धार्मिक ज्याखं हनेत बोसिंगालबुं रोव रोव १३॥ अर्थात्‌ १३ रोपनी 
८ आना खः। थ्व बया वर्षप्रतिं वइगु बालिं पूजा यायेगु । जव नसिबँया 
बाली फले सेल्हो (मर्मत) यायेत तयेमाल। 


भार्या महालक्ष्मीमयि भरिया कीर्ति : 

१. वा फं खुय (धान ६० पाठी)। थुकिं मत छोयेकेत चिक माक्‍व न्यायेत 
जुल | थ्व वा फं ६० छक: जक यात खः वा वर्षप्रतिं बीगु खः स्पष्टं सी 
HG | 
थ्व गुथिया चिन्ता यायेत प्यम्ह गुथियारया नां बियातःगु दु । थुमिगु नां 
व थायबाय्‌ थथे खः- 

१. वज्राचार्य महामुनिजु, हतकोबाहाल । 

२. शाक्यभिक्षु रथनजु, हतकोबाहाल लिबिछेँ। 

३. हरिहर भारो, तुँथिलन्हे । 

४. नरहरि भारो, चाखाबाहाल । 

थ्व शिलापत्रय्‌ शुरू हे जुजुया नां व सेनाध्यक्षया नां च्वयातःगु दु। थ्व 

थथे खः - 
१. माणिग्लाधिपति महाराजाधिराज श्री श्री योगनरेन्द्र मल्लदेव प्रभु ठाकुरया 

विजयराज्यस । 
२. सेनाध्यध्य चाखाबाहार गृह परशुराम भारोया बेलस । 

थ्व धार्मिक कीर्तिया उद्देश्य - पुण्य प्राप्तिया कामना । 

सरा व सुवा: थथे दु- थ्व फले ग्वम्हसेन स्यंकल वयात पञ्चमहापातक 
लायेमाल । थ्व फले भिंकलसा पुण्य लाकमाल । 

थ्व शिलापत्रय्‌ साल तिथिमिति थथे च्वयातःगु दु - श्रेयोऽस्तु सम्बत्‌ 
८०८ भाद्र शुक्ल, त्रयोदशी, धनिष्ठानक्षेत्र, सुकर्मायोग, तैतिलकरण, बुधवार | 

थ्व शिलापत्रया अतिकं महत्वपूर्णगु खँ खः सेनाध्यक्ष | सेनाध्यक्ष TINT 
सेनाया अध्यक्ष अर्थात्‌ प्रधान सेनापति खः। थुकिं मल्लकालय्‌ नं सेनाध्यक्ष 
पदवी / दर्जा दु धयागु सिद्ध जूगु जुल उकि हे जुड चाबहालय्‌ बालकुमारी 
द्यः स्वनातःगु | सेनाध्यक्ष व चउतारा च्वनीगु थासय्‌ बालकुमारीद्यः व मसां 
पुखू आदि दयेमा: धाइ | अले अन महाद्य: नं दइ। थ्व चाबहालया एरियाय्‌ थ्व 
फुक्क दु । अस्तु । 


२५९६७ औं बुद्धजयन्तीया लसताय्‌ सकल नेपा:मिपिन्त भितुना 

गुथि अष्ट्रेलियाया छगू म्हसीका 
# श्याम सैन्जु 
गुथि अष्ट्रेलिया, सिद्नी 


सन १९९७ दँय, नरेन्द्र श्रेष्ठ, पदम शाक्य, पुरन सायमि, डा. नारायण 

प्रधान व थी थी नेवाःत मिले जुया:, भीगु नेवा: भाय, तजिलजि व नेवा: संस्कृतियात 
संरक्षण याना: ब्वलंकेगु आज्जु तया: गुथि अष्ट्रेलिया स्थापना जुल । 

भाजु नरेन्द्र श्रेष्ठ परलोक जुसांनिसें भतीचा निष्क्रिय जुल, सन २०१० निसें 
मयजु डा. नीलम प्रधानाङ्गया ग्वसालय्‌ थी थी कथं धिसिमिसि धा:गु थी थी ज्याभवः 
न्ह्यब्वया: गुथि अष्ट्रेलियाँ नेवाःभाय्‌, नेवाः तजिलजि झ:झ: धायेक दँयदँसं हना: 
यक्व कृतः यानाच्वंगु दु । 
गुथि अष्ट्रेलियापाखेँ जुयाच्वंगु थी थी ज्याभवःत थुकथं दु - 

हरेक दँय्‌ मोहनी स्वन्ति नखः माने यानाः, म्हपुजा याना: न्हूद॑ हनेगु, पुलु 
किसि, जन्मादयः सालेगु, ययाः पुन्ही, पाहां ae, सकिमना पुन्ह, स्वांयाः पुन्हि, 
यःमरि पुन्ही हनेगु नापं च्यादँभिद aft की नेवाः म्ह्याय्‌ Heda सामुहिक इही 
यायेगु ज्याभवः न्ह्याःगु जुल | सिद्नी अष्ट्रेलियाय्‌, दकलय्‌ न्हापां सन २०१७ निसें 
गुथि अष्ट्रेलियापाखें न्ह्यज्याकाः सामुहिक इही सुरु यात | आःतक च्याक्वःगु इही 
वंगु मार्च ५ Oe झिंस्वम्ह मस्तयूत इही याना: झीगु तजिलजियात न्ह्यज्याकूगु जुल । 


गुथि अष्ट्रेलियां थ्व हे वंगु २०२२ दंया सेप्टेम्बर ३ Us, गुथि ब्वनेकूथिया 
नामं स्कुल चायेकाः सिदनी cath नेवाः मस्तय्‌त भीगु नेवाः भाय, व नेवा दान्स 
स्यनेगु ज्याभव: नं सुरु ATT दु । 


नापनापं, गुथि अष्ट्रेलयां भुतिमालि जात्रा (काइत फेस्तिवल), नेपाल 
फेस्तिवलय्‌ स्यल्ला:गु तिब: बीगु व भी देयया नांजाःपिं मेहालमिपिं सिदनिइ हया: 
थी थी ज्याभवःत यानाच्वंगु दु । 
गुथि अष्ट्रेलियाया लिपायागु आज्जु धैगु, इही ज्याभवः लिपा थ्यंक नं 
यानायंकेगु, थःगु तजिलजि, जात्रा, पुन्ही माने यायेगु, fe व धिमे बाजं स्यनेगु, 
नेपाल लिपि व रन्जना लिपि नं स्यनेगु आज्जु दु धका: गुथि अष्ट्रेलियाया नायः भाजु 
उमेश नापितं धयादीगु दु । 


टोरोन्टो विश्‍वविद्यालयया नेवा: समर स्कल 
ज्याइव: क्वचाल 


क्यानाडाया टोरोन्टोय्‌ निवा: ई ताःहाकःगु टोरोन्टो विस्वबिद्यालयया नेवाः 
समर स्कूल TORONTO NEWAR SUMMER SCHOOL ज्याभवः वंगु ५ जुन 
२०२३ कुन्हंनिसें न्ह्यज्यानाः AT शुक्रवार १६ जुन २०२३ HS क्वचाःगु दु । 


टोरोन्टो विश्वविद्यालयस गृष्मकालिन नेपालभाषा प्रशिक्षण ज्याभवःया 
दकलय्‌ लिपांगु न्हिकुन्हु नेपाल भाषाया साहित्यकार, अनुसन्धाता मानवशास्त्री 
डा. बाल गोपाल श्रेष्ठया पाखें “अस्तित्वया लागि संघर्ष “नेपाल भाषा साहित्यया 
इतिहास”या बिषयसं न्वचू बीगु ज्या नं जूगु ख: | 


थःगु प्रबचनय्‌ डा. श्रेष्ठं नेपालभाषा साहित्यया थौंतक्कया इतिहास न्ह्यब्वया 
दिसें पुनर्जागरण कालय्‌ राणा शासनया इलय्‌ नेपालभाषाया स्रस्टातयूत जेलनेल 
व सम्पति जफत यानाः दुख ब्यूगु खःसां काराबास HAA नेपालभाषाया यक्व 
कृति व संस्थात सृजना जूगु खँ धयादीगु || आधुनिक कालय्‌ वयाः नं नेपाःया 
शासकतयूसं नेपालभाषाया बिकासय्‌ अनेक बाधा अडचन तयाः थ्व भाषायात 
ध्याकुनय्‌ लाकेगु ज्या जुयाच्चंगु खँ नं वयूकलं कुलादीगु खः | 


नेपालभाषाया नांदंम्ह मिसा साहित्यकार मय॒जु श्रीलक्ष्मी श्रेष्ठजुं नेपालभाषा 
आधारभूत खँल्हाबल्हा नेपालभाषा, अले नेपालभाषाया साहित्यकार, अनुसन्धाकर्ता 
नापं मानव शास्त्री डा. बाल गोपाल श्रेष्ठजुं नेपालभाषा आधुनिक साहित्य व 
टोरोन्टो बिश्वबिद्यालयया धर्म अध्ययन बिभागया प्रमुख प्रा. डा क्रीष्टोफ एमिरिकं 
पुलांगु (क्लासिकल) नेपालभाषा बिषयस प्रशिक्षण SAL उगु ज्याभवलय्‌ अनलाइन 
व प्रत्यक्ष सहभागितयूत नेपालभाषा ब्वंकेगु ज्या जूगु खः। उगु गृष्मकालिन 


टर्‌ 


नेपालभाषा प्रशिक्षण ज्याभवलय्‌ अमेरिका, क्यानडा लगायत थी थी देसया सुइम्हं 
मयाक प्रशिक्षार्थीतय्‌सं ब्वति काःगु खः । 


उगु ज्याभवलय्‌ थ्वयां न्ह्यव १२ जुन २०२३ कुन्हु साहित्यकार श्रीलक्ष्मी 
श्रेष्ठजं थःगु लिपांगु उपन्यास 'कोरोनाया किचलय या स्वंगू अध्याय वाचन 
यानादीगु खः । प्रत्यक्ष व अनलाइनया माध्यमं जूगु उपन्यास वाचन नेपालभाषालिसें 
अंग्रेजी भासं नं वाचन याःगु खः | वयूकलं थःगु उपन्यास वाचन लिपा सहभागितय्‌ 
जिज्ञासा व न्ह्यसःया लिस: बियादिसें साहित्यकार श्रेष्ठं थम्हं न्हापा बाखं, चिबाखं 
व चिनाखँ जक च्वयेगु यानाच्चनागु व उपन्यास च्वयेगु इच्छा दुसां पूवंके मफया 
च्वंगु खँ कनादिसें सकसिगं प्रेरणा, aur तिबलं हे कोरोना थें ज्याःगु महामारी 
न्यनाच्चंगु इलय्‌ प्यलाया दुने उपन्यास पूवंकागु खँ कनादिल। 


समापन ज्याभवलय्‌ थःगु नुग:खँ तयादिसें उत्तम माक:जुं थ्व प्रशिक्षण ज्याभवः 
टोरोन्टो विस्वविद्यालय धर्म अध्ययन बिभागया प्रमुख प्रा. डा. क्रिस्टोफ एस्रिकया 
सक्रियताय्‌ संचालन जूगुलिं वयूकःप्रति नेवाःत आभार जुयेमाः धकाः धयादीगु खः | 
थज्याःगु ज्याभवलं टोरोन्टो विस्वविद्यालयया बिद्यार्थी व मेमेपिं जिज्ञासुतय्‌ दथुइ 
नेपालभाषाया प्रचारप्रसारय्‌ योगदान जूवनीगु बिस्वास कयादिसें वय्‌कलं प्रा. डा. 
क्रिस्टोफ एम्रिकं नेपालभाषाया छुं कृतित अंग्रेजी भाय्‌ हिलाच्चंगु खय्‌ नं प्रशंसा 
यानादीगु खः | 


faa) 


२३६७औं बुद्धजयन्तीया लसताय्‌ सकल नेपा:मिपिन्त भितुना 


Admissions 
Opening Soon 


‘Hotel 


Management 


Management 


Tees | Computer 


Science 


im | 
॥ 2: (301-5541341,.01-5538233 9841624902 


२३६७ औं बद्धजयन्तीया लसताय्‌ 
सकल नेपा:मिपिल्त भितुना 


महाबुटु प्लाष्टिक इण्डष्ट्रिज प्रा.लि. 
ओकबहाल, यल 


Quest बुद्धजयन्तीया लसताय्‌ 
सकल नेपा:मिपिन्त भितुना 


ज्योति समूह 
ज्योति भवन, कान्तिपथ 
काठमाडौं 

Vanderstichelenstraat 25 
6370 Biankenberge 
email: info@hotel-cafechaplin.he 


www.hotel-catechaplin.be 


tel: +32 50 68 36 10 


gsm: +32 469 15 81 83 


JANE 


hnologies & Construction (P.) Ltd 


General Contracting 
Construction Management 
PreConstruction 
Construction 
Post-Construction 


Specialty Contracting 
Structural Strengthening & Repair Services 
Remedial Waterproofing & Protection 
Heritage Structure Preservation and Restoration 
Roofing Systems & Flooring Services 
Geo-Structural & Technical Services 
Geo-physical Seismic Services 
Drilling, Injections, Piling & Grouting 
Rock Fall Protection & Soil Stabilization 
Electrochemical Repairs Coatings & Linings 
Post Tensioning Technologies & Services 
Concrete Cutting, Sawing & Surgery 
Under Water Repairs 
Hydro Demolitions 


Other Services 
Structural Health Monitoring & NDT Services 
Investigation - Testing - Instrumentation 
Under Water Repairs & Robotic Inspections Solutions 
Third Party Inspection & Training Services 
Wireless Artificial Intelligence Solutions 


